Hon. David Akeeagok: Thank you, Mr. Speaker. Our insurance is broken into different stages and it all depends on exactly which property it is.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑎᑦᑎᔩ. ᑖᒃᑯᐊ ᓇᓪᓕᐅᒃᑯᒫᕗᑦ ᐊᔾᔨᒌᖏᑦᑐᓂᒃ ᐊᒡᒍᖅᑐᖅᓯᒪᖃᑦᑕᖅᑐᑦ ᐃᒪᓐᓇ ᑐᙵᕕᒋᓪᓗᒍ ᐱᖁᑎᕐᔪᐊᑉ ᑭᓲᓂᖓ.


Each of our property has slightly different policies, and some don’t even have policies. Thank you, Mr. Speaker.

ᐊᑐᓂᑦ ᐱᖁᑎᕐᔪᐊᕗᑦ ᐊᔾᔨᒌᖏᑦᑐᓂᒃ ᐊᑐᐊᒐᓖᑦ, ᐃᓚᖏᓪᓗ ᐊᑐᐊᒐᖃᖏᒻᒪᕆᒃᖢᑎᒃ. ᖁᔭᓐᓇᒦᒃ, ᐅᖃᖅᑎᑦᑎᔩ.


As I noticed recently in the news, there was an attempt by somebody in one of our communities to start a fire again at one of our community’s schools.

ᑕᐃᒪ ᑕᒫᓂ ᑐᓴᐅᑎᑎᒍᑦ ᑕᑯᕋᑖᓚᐅᕋᒪ ᓄᓇᓕᑦᑕ ᐃᓚᖏᓂ ᐃᑭᑕᐅᔪᖃᕋᓱᒃᑲᓐᓂᓕᕇᓚᐅᕐᒥᖕᒪᑦ ᐃᓕᓐᓂᐊᕐᕕᖕᒥᒃ.


I know the Department of Finance has taken measures to make sure that our infrastructure is insured for the appropriate amount. We also learned that our deductible on schools, as an example, is $10 million.

ᑖᓐᓇ ᓇᓪᓕᐅᒃᑯᒫᖃᙱᓗᐊᖅᑐᖅ ᑮᓇᐅᔭᓕᕆᔨᒃᑯᓪᓗ ᐋᖅᑭᒍᑎᓇᓱᒃᑑᒐᓗᐊᑦ ᐱᖁᑎᔾᔪᐊᖅ ᐃᒪᓐᓇ ᓈᒻᒪᒃᑐᒥᒃ ᓇᓪᓕᐅᒃᑯᒫᖃᕐᓗᑎᒃ ᐊᒻᒪᓗ ᐃᓕᓚᐅᕐᒥᒐᑦᑕ ᑕᒪᓐᓇ ᓇᖕᒥᓂᖅ ᐊᑭᓕᕆᐊᖃᖅᑕᕗᑦ ᐃᒃᐱᐊᕐᔪᑎᓐᓂᒃ $10 ᒥᓕᐊᖑᖕᒪᑦ.


What are the implications with our insurance provider if another school goes up in flames, Mr. Speaker?

ᖃᓄᕐᓕ ᐊᒃᑐᖅᓯᓯᒪᓂᐊᖅᐸ ᓇᓪᓕᐅᒃᑯᒫᖃᖅᑐᓕᕆᔨᒃᑯᓐᓂᒃ ᐃᒪᓐᓇ ᐃᑭᑦᑐᖃᒃᑲᓐᓂᖅᑐᕕᓂᐅᒃᐸᑦ ᐃᓕᓐᓂᐊᕐᕕᖕᒥ? ᖁᔭᓐᓇᒦᒃ, ᐅᖃᖅᑏ.


Hon. David Akeeagok: Thank you, Mr. Speaker. Our current insurance premium has jumped from $10 million to $20 million for our schools in result of the fires that have taken place.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑎᑦᑎᔩ. ᐅᓪᓗᒥ ᒫᓐᓇ ᓇᓪᓕᐅᒃᑯᒫᒧᑦ $10 ᒥᓕᐊᓂᒃ $20 ᒥᓕᐊᓄᑦ ᐅᓄᖅᓯᒋᐊᖅᓯᒪᖕᒪᑦ ᐃᓕᓐᓂᐊᕐᕕᓄᑦ ᑕᐃᒪᓐᓇ ᓴᖅᑭᔾᔪᑎᖃᖅᑐᓂᒃ ᐃᑭᖃᑦᑕᖅᓯᒪᔪᓄᑦ.


We continue to advocate that through our Department of Education and through all of us to try to encourage people to prevent that. Those are very valuable properties that sadly there have been attempts of them being burned down.

ᐊᒻᒪᓗ ᐊᔭᐅᖅᑐᕋᓱᐃᓐᓇᖅᐳᒍᑦ ᐃᓕᓐᓂᐊᖅᑐᓕᕆᔨᒃᑯᑦ ᐅᕙᒍᓕᒫᓪᓗ ᑕᒪᒃᑯᐊ ᐊᔭᐅᖅᑐᕋᓱᒡᓗᒋᑦ ᑕᒪᒃᑯᐊ ᐊᑭᑐᔪᒻᒪᕆᐅᓪᓗᑎᒃ, ᐊᐃᑦᑖᖑᒐᓗᐊᕐᓗ ᐃᑭᑕᐅᓇᓱᖃᑦᑕᖅᑎᓪᓗᒋᑦ.


We need to try to communicate and ensure that we show that we are doing our diligence through our security systems and through various… . We need to prove that we are doing better and we are trying to do better because the insurance deductible is rising and rising to a point where we have to insure it ourselves. Thank you, Mr. Speaker.

ᑕᐃᒪᓕ ᐆᒃᑐᕋᖃᓯᐅᑎᒋᐊᓕᐅᓐᓇᐅᖅᑰᖅᑐᒍᑦ ᐃᒪᓐᓇ ᑕᑯᒃᓴᐅᑎᑦᑎᓗᑕᓗ ᐱᓕᕇᓐᓇᕈᓐᓇᕐᓂᕐᒥ ᐊᑕᕐᓇᔾᔭᐃᒃᑯᑎᓂᒃ ᐃᒪᓐᓇ ᐱᐅᓂᖅᓴᒥᒃ ᐊᑐᓕᖅᑐᒍᑦ, ᓴᖅᑭᔮᖅᑎᑦᑎᔭᕆᐊᖃᕋᑦᑕ ᑕᒪᓐᓇ ᓇᖕᒥᓂᖅ ᐊᑭᓕᕆᐊᖃᖅᑕᕗᑦ ᐅᓄᖅᓯᕙᓪᓕᐊᑐᐃᓐᓇᕐᒪᑦ. ᐃᒪᓐᓇ ᓇᖕᒥᓂᖅ ᓇᓪᓕᐅᒃᑯᒫᖃᓕᖅᖢᑕ. ᖁᔭᓐᓇᒦᒃ, ᐅᖃᖅᑎᑦᑎᔩ.


I appreciate that information and it scares me when we talk about having insurance premiums of half or more of the value of a building.

ᐄ, ᑐᑭᓯᑦᑎᐊᖅᑕᕋᓗᐊᕋ ᑲᑉᐱᐊᒋᒐᒃᑯ. ᑕᐃᒪ ᓄᓇᓕᖕᓂ ᓇᓪᓕᐅᒃᑯᒫᑦᑕᖅᑐᓂᒃ, ᐊᕝᕙᕆᓚᐅᖅᑕᖏᓐᓂᒃ ᐊᑭᖏᓐᓂᒃ.


I did ask what would happen if another school went up.


Hon. David Akeeagok: Thank you, Mr. Speaker. I hope that we will continue to be insurable.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑎᑦᑎᔩ. ᑕᐃᒪ ᐃᓱᒪᓇᕋᓗᐊᖅᐳᖅ ᓇᓪᓕᐅᒃᑯᒫᖃᐃᓐᓇᕋᔭᙳᐊᕋᓗᐊᖅᐳᒍᑦ.


This recent one of $20 million is a result of schools being burnt down.

ᑕᐃᒪ ᑖᓐᓇ ᓄᑖᖑᓛᖅᑐᖅ $20-ᒥᓕᐊᓐ ᐃᓕᓐᓂᐊᕐᕖᑦ ᐃᑭᖃᑦᑕᕐᓂᖏᓐᓄᑦ.


For the rest of our other buildings, the deductible is at $1 million.

ᐃᓕᓐᓂᐊᕐᕖᑦ ᐊᓯᖏᓪᓗ ᐃᒡᓗᕐᔪᐊᖁᑎᕗᑦ $1 ᒥᓕᐊᓂᒃ ᓇᖕᒥᓂᖅ ᐊᑭᓖᔭᕆᐊᖃᓲᖑᕗᑦ.


I can’t say before how many schools are burnt that we will be uninsurable.

ᐅᖃᕈᓐᓇᖏᑦᑐᖓ ᖃᔅᓯᑦ ᐃᓕᓐᓂᐊᕐᕖᑦ ᐃᑭᑦᑕᕆᐊᖃᕋᔭᕐᒪᖔᑕ, ᓇᓪᓕᐅᒃᑯᒫᖃᕈᓐᓃᖅᑐᑦ.


I hope that under our watch that we don’t see another school being burnt. I applaud the questions and applaud our efforts to try to do this. Together, as all members, we need to continue to advocate that these are to educate our children and educate the public.

ᐃᓱᒪᒐᓗᐊᖅᐳᖓ ᑕᐃᒪᓐᓇ ᐃᑭᑦᑐᖃᖁᔪᒥᓇᙱᒃᑲᓗᐊᖅᐳᖅ ᒐᕙᒪᐅᑎᓂᒃ ᐊᒻᒪᓗ ᖁᔭᒋᓪᓗᒋᑦ ᐃᒪᓐᓇ ᒪᓕᒐᓕᐅᖅᑎᓕᒫᕋᑕᑦ ᑕᐃᒫᒃ ᐊᔭᐅᕈᑎᒌᓐᓇᕆᐊᖃᖃᑦᑎᒍ. ᑖᓐᓇ ᐃᓕᓐᓂᐊᕐᕕᐅᖕᒪᑦ ᕿᑐᕐᖓᑦᑎᓐᓂᒃ, ᑕᖅᑲᒃᑯᓄᖓ...


I think, not only for schools but even for health centres, those are very valuable properties that we try to run our services.

ᐃᓕᓐᓂᐊᕐᕕᓄᑑᙱᑦᑐᖅ, ᐋᓐᓂᐊᕕᖕᓄᓪᓗ ᑕᒪᒃᑲᐊ ᐊᑑᑎᓕᕐᔪᐊᒻᒪᕆᐅᖕᒪᑕ ᐱᔨᑦᑎᕋᕐᓂᑦᑎᓐᓂᒃ.


Any property damage causes a lot of grief to people that we serve. I want to continue advocating that our buildings are ours.

ᓇᓕᐊᑐᐃᓐᓇᖅ ᓱᕋᒃᑕᐅᔪᖅ ᐊᒃᓱᕈᓐᓇᕈᑦ ᑕᒪᓐᓇ ᐱᔨᑦᓯᕋᖅᑕᑦᑎᓐᓄᑦ ᐊᒻᒪᓗ ᐊᔭᐅᕈᑎᒌᓐᓇᕈᒪᕙᕋ ᑕᒪᒃᑯᐊ ᐃᒡᓗᕐᔪᐊᑦ.


As our Speaker continues to remind us, this is everybody’s House.

ᑕᐃᒪ ᐅᖃᖅᑏ, ᐃᖅᑲᐃᔾᔪᑎ.


We need to remind all of our students and all of the public that schools, health centres, and garages are all of the public’s buildings and they are there to serve the public.

ᑖᓐᓇ ᑭᒃᑯᓕᒫᓂᑦ ᐃᒡᓗᕐᔪᐊᕆᔭᐅᖕᒪᑦ ᐃᓕᓐᓂᐊᖅᑎᓕᒫᑦ ᑕᖅᑲᒃᑯᐊᓗ, ᒪᑯᐊ ᐃᓕᓐᓂᐊᕐᕖᑦ, ᐋᓐᓂᐊᕐᕖᑦ, ᓄᓇᓯᐅᑎᒃᑯᕖᓪᓗ ᑕᖅᑲᒃᑯᓄᖓ ᐱᒋᔭᐅᔪᐃᓐᓇᓕᒫᑦ ᐱᔨᑦᑎᕋᕈᑕᐅᖕᒪᑕ.


I applaud and thank for questioning this and raising this in this House. Thank you, Mr. Speaker.

ᐊᒻᒪᓗ ᐸᑦᑕᒃᑐᖅᐸᒃᑲ ᑖᔅᓱᒥᖓ ᓴᖅᑭᒃᑲᕕᐅᒃ ᒪᓕᒐᓕᐅᕐᕕᖕᒧᑦ. ᖁᔭᓐᓇᒦᒃ, ᐅᖃᖅᑎᑦᑎᔩ.


Question 133 – 5(1): Increasing Educational Opportunities in Baker Lake (Mikkungwak)

ᐊᐱᖅᑯᑦ 133 - 5(1): ᐃᓚᒋᐊᖅᑕᐅᓂᖏᑦ ᐃᓕᓐᓂᐊᕈᑕᐅᔪᓐᓇᖅᑐᑦ ᖃᒪᓂᑦᑐᐊᕐᒥ (ᒥᑭᙳᐊᖅ)


I would like to direct my question to the Minister responsible for Nunavut Arctic College.

ᐊᐱᖅᑯᑎᒃᑲ ᑐᕌᖅᑎᓐᓂᐊᖅᑕᒃᑲ ᒥᓂᔅᑕᒧᑦ ᓄᓇᕗᒻᒥ ᓯᓚᑦᑐᖅᓴᕐᕕᖕᒧᑦ ᑲᒪᒋᔭᖃᖅᑐᒧᑦ.


Mr. Speaker, in my member’s statement I noted that we, as the Fifth Assembly of Nunavut, have a new opportunity to push our territory towards a bright future.

ᐅᖃᖅᑏ, ᑕᐃᒪ ᒪᓕᒐᓕᐅᖅᑎ ᐅᖃᐅᓯᖏᓐᓂᒃ ᐅᖃᐅᓯᖃᖅᑲᐅᖕᒪᑦ ᑕᓪᓕᒪᒋᔭᐅᓪᓗᑕ ᒪᓕᒐᓕᐅᖅᑏᑦ ᓄᓇᕗᒻᒥᑦ ᐱᕕᖃᕋᑦᑕ ᓄᑖᕐᒥᒃ ᑖᓐᓇ ᐊᔭᒍᓐᓇᕐᓗᑎᒍ ᓄᓇᕗᑦ ᖃᐅᒪᓂᖅᓴᒥᑦ ᓯᕗᓂᒃᓴᒧᑦ.


Can the minister tell this House whether he would be willing to reopen the consideration of establishing a university in Nunavut in partnership with the private sector and others?

ᒥᓂᔅᑕ ᒪᓕᒐᓕᐅᕐᕕᖕᒥ ᐅᖃᐅᔾᔨᔪᓐᓇᖅᐹ ᒪᑐᐃᖅᓯᒃᑲᓐᓂᕈᓐᓇᕋᔭᕐᒪᖔᑦ ᑖᓐᓇ ᐃᓱᒪᒃᓴᖅᓯᐅᕈᑦ ᓯᓚᑦᑐᖅᓴᕐᕕᒡᔪᐊᕐᒥᑦ ᓴᖅᑭᑦᑎᓂᕐᒧᑦ ᓄᓇᔅᓯᓐᓂᑦ ᐱᓕᕆᖃᑎᖃᕐᓗᑎᒃ ᓇᖕᒥᓂᖃᖅᑐᓂᒃ ᐊᓯᖏᓐᓂᒡᓗ?


Minister responsible for Nunavut Arctic College, Minister Joanasie.

ᓄᓇᕗᒻᒥ ᓯᓚᑦᑐᖅᓴᕐᕕᖕᒧᑦ ᒥᓂᔅᑕᖑᔪᖅ, ᒥᔅᑐ ᔪᐊᓇᓯ.


I also thank the Member for Baker Lake for asking that question.

ᐊᒻᒪᓗ ᖁᔭᓐᓇᒦᒃ, ᖃᒪᓂᖅᑐᐊᑉ ᒪᓕᒐᓕᐅᖅᑎᖓᓄᑦ ᐊᐱᖅᑯᑎᒋᔭᖓ.


Nunavut Arctic College drafted a request for proposals, asking different universities outside of Nunavut on ways to collaborate on various courses that we could jointly offer.

ᑖᓐᓇ ᓯᓚᑦᑐᖅᓴᕐᕕᒃᑯᑦ ᓄᓇᕗᒻᒥ ᐱᔪᒥᓵᕈᑎᓕᐅᓚᐅᖅᓯᒪᒐᑦᑕ ᐊᔾᔨᒌᙱᑦᑐᓂᑦ ᓯᓚᑦᑐᖅᓴᕐᕕᐅᔪᓂᑦ ᓄᓇᕗᑦ ᓯᓚᑖᓂᑦ ᖃᓄᖅ ᐱᓕᕆᖃᑎᒌᒍᓐᓇᕐᒪᖔᑦᑕ ᖃᓄᖅᑑᖅᐸᓪᓕᐊᓯᓕᓚᐅᖅᓯᒪᒐᑦᑕ.


We started to develop a plan, although we were made aware that different bodies, for example, Agnico Eagle placed funds aside specifically for the creation of a university in Nunavut.

ᑐᓴᐅᒪᒐᓗᐊᖅᑐᑎᒍᑦᑕᐅᖅ ᐊᔾᔨᒌᙱᑦᑐᐃᑦ ᑎᒥᐅᔪᑦ, ᓲᕐᓗᒃ ᐊᒡᓃᑯ-ᐄᒍ, ᓲᕐᓗ ᓇᒻᒥᓂᒻᒪᕇᑦ ᓯᓚᑦᑐᖅᓴᕐᕕᔾᔪᐊᕐᒥᑦ ᓄᓇᕗᒻᒧᑦ ᑐᕌᖓᔪᒥᑦ ᓴᖅᑭᑦᓯᒍᒪᓯᒪᑎᓪᓗᒍ.


This work is something we would like to continue to pursue. However, we have tried to draft up an agreement with some universities outside of Nunavut on developing a collaborative approach towards this goal.

ᑕᒪᓐᓇ ᑲᔪᓯᕙᓪᓕᐊᖁᓯᒪᔭᕋᓗᐊᕗᑦ, ᑭᓯᐊᓂ ᒫᓐᓇᒧᑦ ᐊᖏᖃᑎᒌᒍᑎᓕᐅᕋᓱᐊᖅᐸᓪᓕᐊᓯᒪᔪᒍᑦ ᓇᓪᓕᐊᓐᓂᑭᐊᖅ ᓄᓇᕗᑦ ᓯᓚᑖᓃᙶᖅᓯᒪᔪᓂᑦ ᓯᓚᑦᑐᖅᓴᕐᕕᒻᒥᑦ ᐱᓕᕆᖃᑎᒌᒐᓱᐊᕈᒪᓂᑦᑎᒍᑦ.


I truly feel that we must invest in expanding educational opportunities from Inuit Qaujimajatuqangit such as that delivered by the Piqqusilirivvik program to higher academics such as the kind of education that would be delivered in a university setting.

ᑕᐃᒪ ᒃᑉᐱᕆᑦᑎᐊᕋᒃᑯ ᑮᓇᐅᔭᖃᖅᑎᑦᑎᔭᕆᐊᖃᕋᑦᑕ ᐃᓕᓐᓂᐊᕐᓂᕐᒧᑦ ᐊᖏᒡᓕᕙᓪᓕᐊᔪᓄᑦ ᑕᕝᕙᙵᑦ ᐃᓄᐃᑦ ᖃᐅᔨᒪᔭᑐᖃᖏᑦ ᑖᒃᑯᓄᖓ ᐱᖅᑯᓯᓕᕆᕝᕕᖕᒧᑦ ᐱᓕᕆᐊᖑᔪᑦ, ᒪᑯᐊ ᐸᐃᑉᐹᓕᕆᓂᖅ ᐃᓕᓐᓂᐊᖅᓯᒪᔪᓂᒃ ᑕᕝᕙᓂ ᓯᓚᑦᑐᖅᓴᕐᕕᒡᔪᐊᒥ.


Of course I feel that Baker Lake would be the perfect location for such an expansion.

ᐃᓛᒃ ᐃᒃᐱᒋᒐᒃᑯ ᖃᒪᓂᑦᑐᐊᖅ ᐃᓂᒃᓴᑦᑎᐊᕙᒻᒪᕆᐅᒐᔭᕐᒪᑦ ᑕᐃᒪᓐᓇ ᐊᖏᒡᓕᒋᐊᕐᓂᕐᒥᒃ.


Can the minister clarify whether he and his officials have been in discussion with the Board of Governors of Nunavut Arctic College to develop a vision of how greater opportunities for higher education can be delivered in Nunavut?

ᒥᓂᔅᑕ ᑐᑭᓯᓇᖅᓯᑎᒋᐊᕈᓐᓇᖅᐹ ᑖᒃᑯᐊ ᐃᖅᑲᓇᐃᔭᖅᑎᖏᓪᓗ ᐅᖃᖃᑎᖃᖅᓯᒪᖕᒪᖔᑦ ᑖᒃᑯᓄᖓ ᑲᑎᒪᔨᖏᓐᓂᒃ ᓄᓇᒥ ᓯᓚᑦᑐᖅᓴᕐᕕᐅᑉ, ᐃᒪᓐᓇ ᑕᐅᑐᒐᖅᑖᕋᓱᒡᓗᓂ ᖃᓄᖅ ᐱᕕᖃᕐᓂᖅᓴᐅᔪᓐᓇᕐᒪᖔᑕ ᐳᖅᑐᓂᖅᓴᓂᒃ ᐃᓕᓐᓂᐊᕐᓂᕐᒧᑦ ᓴᖅᑭᔮᖅᑎᑕᐅᔪᓐᓇᕐᒪᖔᑦ ᓄᓇᕗᒻᒧ?


Nunavut Arctic College shares that desire to provide greater opportunities for Nunavummiut to be able to receive a university degree in their home territory. What we have started noting is that emergence of online distance learning courses, as that is another avenue to research.

ᑖᒃᑯᐊ ᓄᓇᕗᒻᒥ ᓯᓚᑦᑐᖅᓴᕐᕖᑦ ᑕᑯᔪᒪᑦᓯᐊᕋᓗᐊᕐᒥᔪᒍᑦ ᐱᕕᖃᕐᕕᑦᓴᐅᑲᓐᓂᖁᒐᓗᐊᖅᑕᕗᑦ ᓄᓇᕗᒻᒥᐅᑦ ᖁᑦᑎᓐᓂᖅᓴᒥᑦ ᓯᓚᑦᑐᖅᓴᕐᕕᒻᒥ ᐃᓕᓐᓂᐊᕈᓐᓇᖁᓪᓗᒋᑦ ᓄᓇᓕᖕᒥᓂ ᓴᖅᑭᔮᖅᑎᑦᑎᒐᓱᐊᕈᒪᒐᓗᐊᖅᑐᒍᑦ ᐊᒻᒪᓗ ᐅᓇ ᐅᔾᔨᕆᕙᓪᓕᐊᑐᐃᓐᓇᖅᓯᒪᒻᒥᔭᕗᑦᑕᐅᖅ ᖃᕋᓴᐅᔭᒃᑯᑦ ᐃᓕᓐᓂᐊᖅᑕᐅᔪᓐᓇᖅᑐᖅ ᐱᕕᒃᓴᖅᑕᖃᕐᒪᑦᑕᐅᖅ ᑕᕝᕘᓇ.


With respect to the matter the member referred to regarding Piqqusilirivvik and how more programming could be disseminated to the satellite communities, it is another idea which we are contemplating.

ᐊᒻᒪᓗ ᑕᐃᓐᓇ ᐅᖃᐅᓯᕆᖅᑲᐅᔭᖓ ᐃᓚᖓᑦ ᑕᐃᓐᓇ ᐱᖅᑯᓯᓕᕆᕝᕕᒃ ᖃᓄᖅ ᓯᐊᒻᒪᖅᑕᐅᒋᐊᓪᓚᑲᓐᓂᕈᓐᓇᕐᒪᖔᖅ ᐃᓕᓐᓂᐊᖅᑕᐅᒍᓐᓇᖅᑐᑦ ᑕᐃᑲᓂ ᐃᓱᒪᒋᔭᕋᓗᐊᕗᑦ.


The board of governors of Arctic College will be involved in this initiative along with my officials. Specifically the Arctic College president and vice-president will be developing a plan to move towards this goal that can provide us momentum forward.

ᐄ, ᑖᒃᑯᐊ ᐃᓚᒋᔭᐅᓂᐊᕐᒥᔪᑦ ᓯᓚᑦᑐᖅᓴᕐᕕᐅᑉ ᑲᑎᒪᔨᖁᑎᖏᑦ, ᑖᒃᑯᐊᓗ ᐃᖅᑲᓇᐃᔭᖅᑎᒃᑲ ᓯᓚᑦᑐᖅᓴᕐᕕᒻᒥ ᐊᖓᔪᖅᑳᖅ, ᐊᒻᒪᓗ ᐊᖓᔪᖅᑳᖅ ᑐᖏᓕᐊ ᐸᕐᓇᐸᓪᓕᐊᓂᐊᖅᑐᑦ ᑕᒪᔅᓱᒪᙵᑦ ᓯᕗᒧᐊᒍᑎᒋᓂᐊᖅᑕᖏᓐᓂ.


Your final supplementary, Mr. Mikkungwak.

ᑭᖑᓪᓕᖅᐹᒥ ᐃᓚᒋᐊᕈᑦ, ᒥᔅᑐ ᒥᑭᙳᐊᖅ.


Mr. Mikkungwak: Mr. Speaker, I recognize that the previous government accepted a recommendation not to pursue the option of a Nunavut university at that time.

ᒥᑭᙳᐊᖅ: ᖁᔭᓐᓇᒦᒃ, ᐅᖃᖅᑏ. ᐃᓕᓴᖅᓯᔪᖓ ᒐᕙᒪᐅᓚᐅᖅᑐᐃᑦ ᐊᖏᕐᓂᕐᖓᑕ ᐊᖏᖁᔭᓕᐊᒥᑦ, ᐊᑐᓕᖁᔭᓕᐊᒥᒃ ᓄᓇᕗᒻᒥ ᓯᓚᑦᑐᖅᓴᕐᕕᒃ ᓴᖅᑭᑕᐅᔾᔮᙱᑲᐃᓐᓇᕐᓗᓂ ᑕᐃᔅᓱᒪᓂ.


Will the minister commit to revisiting this concept and reporting back to the House on his findings?

ᒥᓂᔅᑕ ᐊᖏᕈᓐᓇᖅᑳ ᑕᒪᓐᓇ ᐅᑎᕐᕕᒋᔪᓐᓇᕐᓂᕋᕐᓗᓂᐅᒃ, ᒪᓕᒐᓕᐅᕐᕕᒧᓪᓗ ᐅᓂᒃᑳᓛᕐᓗᓂ ᖃᓄᖅ ᖃᐅᔨᒪᖔᑦ?


Hon. David Joanasie: Thank you, Mr. Speaker. I thank Mr. Mikkungwak for his question.

ᐊᖓᔪᖅᑳᖅ ᑕᐃᕕᑎ ᔪᐊᓇᓯ: ᖁᔭᓐᓇᒦᒃ, ᐅᖃᖅᑏ ᖁᔭᓐᓇᒦᒃᑕᐅᖅ ᒥᔅᑕ ᒥᑭᙳᐊᖅ ᐊᐱᕆᒻᒪᑦ ᑕᐃᒫᒃ.


That option about building a university in Nunavut, people have different ideas about it.

ᑖᓐᓇ ᓇᓖᕌᕋᔅᓴᖅ ᓯᓚᑦᑐᖅᓴᕐᕕᔾᔪᐊᓕᐅᓂᐊᕐᓗᓂ ᓄᓇᕗᒻᒥ ᐊᔾᔨᒌᙱᑦᑐᓄᑦ ᐃᓱᒪᒋᔭᐅᒻᒪᑦ ᑭᒃᑯᑐᐃᓐᓇᕐᓄᑦ.


Like I said, Agnico Eagle has earmarked $5 million towards a new facility if there is a will to do that.

ᑖᒃᑯᐊ ᐊᒡᓃᑯ ᐄᒍᓪ-ᒃᑯᑦᑕᐅᖅ $5 ᒥᓕᐊᓐᓂᑦ ᓴᖅᑮᒍᓐᓇᖅᓯᒪᓂᕋᕐᖓᑕ ᓄᑖᒥᒃ ᓯᓚᑦᑐᖅᓴᕐᕕᔾᔪᐊᓕᐅᖅᑐᖃᕐᓂᐊᓂᖅᑲᑦ ᐱᔪᒪᓂᖅᑕᖃᖅᑲᑦ ᑕᒫᓂ.


I think it’s still an ongoing discussion.

ᐅᖃᖃᑎᒌᖏᓐᓇᐸᓪᓚᐃᔪᐃᑦ ᓱᓕ.


Within this mandate over the next four years, I’m not sure if that is the route we want to take given that we just completed a fairly extensive feasibility study which we’re going to take into consideration and proceed as we need.

ᒫᓐᓇ ᑎᓴᒪᓂ ᐊᕐᕌᒍᓂ ᐊᒡᒋᖅᑐᓂ ᑕᒪᓐᓇ ᐊᖅᑯᑎᒋᔪᒪᓂᐊᕐᒪᖔᑦᑎᒍ ᖃᐅᔨᒪᙱᑦᑐᖓ, ᖃᐅᔨᓴᖅᑕᐅᓂᐅᓴᔪᖅ ᖃᐅᔨᓴᖅᑕᐅᓕᖅᑲᑦ ᐊᐅᓚᒍᓐᓇᕋᔭᕐᒪᖔᖅ ᑕᒪᓐᓇ ᖃᐅᔨᓴᖅᑎᐅᖃᓯᐅᑎᒐᔭᖅᑐᖅ.


Members, please note that the time for question period has expired.

ᒪᓕᒐᓕᐅᖅᑏᑦ ᖃᐅᔨᒪᓚᐅᕆᑦᑎ ᑖᓐᓇ ᐅᖃᐅᓯᒃᑯᑦ ᐊᐱᖅᑯᑎᖃᕐᕕᒃ ᐱᕕᖃᕈᓐᓃᕐᒪᑦ.


Motion 015 – 5(1): Extension of Question Period (Main)

ᐱᒋᐊᖅᑎᑕᖅ 015 - 5(1): ᐊᐱᖅᓱᕐᓇᐅᔫᑉ ᐃᓚᔭᐅᓂᖓ (ᒪᐃᓐ)


Mr. Main: Thank you, Mr. Speaker. Pursuant to Rule 39(7), I move, seconded by the Member for Iqaluit-Manirajak, that the time allotted for oral questions be extended. Thank you, Mr. Speaker.

ᒪᐃᓐ: ᒪ’ᓇ, ᐅᖃᖅᑎᑦᑎᔩ. ᒪᓕᓪᓗᑕ ᒪᓕᒐᖅ 39(7) ᐱᒋᐊᖅᑎᑦᑎᕗᖓ ᐊᐃᑉᐱᑕᐅᓪᓗᖓ ᐃᖃᓗᐃᑦ-ᒪᓂᕋᔭᒃ ᒪᓕᒐᓕᐅᖅᑎᖓᓄᑦ ᐊᐱᖅᓱᕐᓇᖅ ᐅᐃᒍᔭᐅᖁᓪᓗᒍ. ᒪ’ᓇ, ᐅᖃᖅᑎᑦᓯᔩ.


The motion is in order and it is not debatable.

ᐱᖁᔨᕗᖔᕈᑦ ᓈᒻᒪᖕᒪᑦ, ᓂᓪᓕᕐᕕᒋᔪᓐᓇᕋᓯᐅᒡᓗ.


All those in favour of the motion, please raise your hand.

ᐱᖁᔨᕗᖔᕈᒻᒥᒃ ᓈᒻᒪᒃᓴᖅᑐᑦ ᐃᓵᒡᓕᑦ?


Therefore question period will be extended for an additional 30 minutes staring now.

ᑕᐃᒪᐃᒻᒪᓪᓗ ᑖᓐᓇ ᐅᖃᐅᓯᒃᑯᑦ ᐊᐱᖅᓱᕈᓐᓇᕐᓂᖅ ᐃᓚᒋᐊᖅᑕᕗᑦ 30 ᒥᓂᔅᓯᒥᒃ. ᐃᑲᕐᕋᐅᑉ ᐊᕝᕙᖓᓂᑦ ᒫᓐᓇᒥᒃ ᐱᒋᐊᕐᓗᓂ.


Member for Arviat North-Whale Cove, Mr. Main.

ᒪᓕᒐᓕᐅᖅᑎ ᐊᕐᕕᐊᑦ ᐅᐊᖕᓇᖓᓄᑦ-ᑎᑭᕋᕐᔪᐊᕐᒧᑦ, ᒥᔅᑐ ᒪᐃᓐ


Question 134 – 5(1): Grants and Contributions Programs (Main)

ᐊᐱᖅᑯᑦ 134 - 5(1): ᑐᓂᕐᕈᓯᐊᑦ ᐃᑲᔫᓯᐊᓪᓗ (ᒪᐃᓐ)


ᒪᐃᓐ: ᒪ’ᓇ, ᐅᖃᖅᑎᑦᓯᔩ.


I rise to ask my question to the Minister of Environment, Mr. Speaker.

ᐅᓇ ᐊᐱᖅᕼᐅᕈᐊᖅᑐᒍ ᐊᕙᑎᓕᕆᓂᕐᒧᑦ ᒥᓂᔅᑕᒋᔭᖅᐳᑦ.


I would like to ask about the Department of Environment’s hunting programs and I would like information on how they actually benefit our hunters.

ᓂᑯᕕᒃᑐᖓ ᐅᑯᐊ ᐊᕙᑎᓕᕆᔨᒃᑯᑦ ᐃᑲᔫᑎᒋᓂᓕᕼᐅᒐᐃᑦ ᐊᖑᓇᓱᒃᑎᓄᑦ ᐊᐱᖅᕼᐆᑎᒋᕼᐅᐊᕋᒃᑭᑦ ᐅᑉᓗᒥ. ᑐᑭᕼᐃᒋᕈᐊᖅᑐᖓᓪᓗ ᖃᓄᖅ ᐃᑲᔪᕐᓂᖃᖅᑎᒋᑦᑕᕐ’ᒪᖔᑕ ᐊᖑᓇᓱᒃᑎᖁᑎᑦᑎᓐᓂᒃ?


Looking at the government’s main estimates for 2017-18, those programs are in three parts.

ᑖᒃᑯᐊ ᒐᕙᒪᑦᑕ ᑮᓇᐅᔭᓕᕆᔾᔪᑕᐃᑦ ᑕᐅᑐᒃᖢᒋᑦ ᑮᓇᐅᔭᖅᑐᕈᑎᒃᓴᑦ ᓇᓚᐅᑦᑖᖅᑕᐅᓯᒪᔪᑦ 2017−18, ᐅᑯᐊ ᐱᖓᕼᐅᐃᓕᖓᖕᒪᑕ.


Let me speak in English so that I’m clear. There are three grants under the Department of Environment that are administered for disaster compensation, wildlife damage compensation, and finally the Fur Pricing Program.

ᖃᑉᓗᓈᑐᓚᐅᕐᓚᖓᐃᑦ ᑐᑭᓯᓐᓇᑦᓯᖅᐊᕐᓂᐊᕋᒪ. ᐱᖓᓲᒻᒪᑕ ᑐᓂᕐᕈᑎᔅᓴᐃᑦ ᐊᕙᑎᓕᕆᔨᒃᑯᓐᓂ ᐊᐅᓚᑕᐅᖃᑦᑕᖅᑐᑦ ᐱᕐᕈᓗᐊᕿᔪᓄᑦ ᑐᓂᕐᕈᑎᔅᓴᐃᑦ, ᐆᒪᔪᓄᑦ ᓱᕋᑦᑕᓄᑦ ᑐᓂᕐᕈᑎᔅᓴᑦ ᐊᒻᒪ ᕿᓯᕐᓄᑦ ᐊᒥᕐᓄᑦ ᐃᑲᔫᑏᑦ.


The budgeted amount for these grants is $150,000 for the current fiscal year.

ᑖᒃᑯᐊᓗ ᓴᓂᕐᕙᐃᕕᐅᓯᒪᓪᓗᑎᒃ $150,000 ᑕᕝᕗᖓ ᐊᕐᕌᒍᑦᑎᓐᓄᑦ.


First of all, I wonder if the minister could explain how the department evaluates the effectiveness of these programs.

ᐅᖃᖅᑏ, ᐊᐱᕆᖅᑳᕈᒪᔪᖓ ᒥᓂᔅᑕ ᓇᓗᓇᐃᖅᑐᐃᒍᓐᓇᕐᒪᖔᖅ ᖃᓄᖅ ᐊᕙᑎᓕᕆᔨᒃᑯᑦ ᐊᑑᑎᖃᑦᑎᐊᕋᓗᐊᕐᒪᖔᑕ ᖃᐅᔨᒐᓱᓲᖑᒻᒪᖔᑕ ᑕᒪᒃᑯᓄᖓ ᑕᒪᒃᑯᐊ ᐊᐅᓚᑕᐅᔪᑦ?


Minister of Environment, Minister Sheutiapik.

ᐊᕙᑎᓕᕆᔨᒃᑯᓐᓄᑦ ᒥᓂᔅᑕᖑᔪᖅ, ᒥᓂᔅᑐ ᓯᐅᑎᐊᐱᒃ.


Hon. Elisapee Sheutiapik: Thank you, Mr. Speaker, and for that question.

ᐊᖓᔪᖅᑳᖅ ᐃᓕᓴᐱ ᓯᐅᑎᐊᐱᒃ: ᖁᔭᓐᓇᒦᒃ, ᐅᖃᖅᑎᑦᓯᔩ. ᖁᔭᓐᓇᒦᒃ ᐊᐱᕆᒻᒪᑦ.


I know that that happens at least, I think it’s three times a year. I don’t have the details of that yet, but I know they just had a fur harvesters’ auction beginning of March. Thank you, Mr. Chairman.

ᑕᐃᓐᓇ ᐊᕐᕌᒍᒥ ᐱᖓᓱᐊᖅᑎᖃᑦᑕᖅᑐᑦ ᐊᑭᑦᑐᕋᖅᑐᑎᒃ ᐊᒻᒪᓗ ᒫᓐᓇ ᐊᑭᑦᑐᕋᐅᑎᖃᖅᑎᑦᑎᕋᑖᑦᑎᐊᕐᓂᕆᓪᓗᑎᑦ ᒫᑦᓯ ᐱᒋᐊᙵᕐᓂᖓᓂ. ᖁᔭᓐᓇᒦᒃ, ᐅᖃᖅᑎᑦᓯᔩ.


ᓯᕗᓪᓕᖅᐹᒥᒃ ᐃᓚᒋᐊᕈᑦ, ᒥᔅᑐ ᒪᐃᓐ.


I thank the minister for bringing up particularly the fur markets.

ᒥᓂᔅᑕᑦᑕᐅᖅ ᖁᔭᓐᓇᒦᒃ, ᐅᖃᐅᓯᕆᒻᒪᒍ ᑖᓐᓇ ᕿᓯᓕᕆᓂᖅ.


Mr. Speaker, information provided in this House in years past is very interesting to me and perhaps other harvesters in Nunavut.

ᐅᖃᖅᑏ, ᑐᑭᓯᒃᑲᓐᓂᕈᑎᔅᓴᐃᑦ ᐅᕗᙵᖅᑕᐅᖃᑦᑕᖅᓯᒪᔪᐃᑦ ᒪᓕᒐᓕᐅᕐᕕᒻᒧᑦ ᐊᕐᕌᒍᓂᑦ ᐊᓂᒍᖅᑐᓂᒃ ᑕᑯᔪᒪᓪᓚᕆᓚᐅᕋᒃᑭᓂᓛᒃ ᐊᖑᓇᓱᑦᑎᓄᓪᓗ ᑕᑯᔭᐅᒋᐊᖃᖅᐸᓚᐃᒻᒥᔪᑦ.


In 2011 the Department of Environment stated that the value of pelts auctioned off to the Fur Harvesters Auction was around $800,000.

2011-ᖑᑎᓪᓗᒍ ᐊᕙᑎᓕᕆᔨᒃᑯᑦ ᐅᖃᖅᑐᒥᓃᑦ ᕿᓰᑦ ᐊᒦᑦ ᐊᑭᑦᑐᕋᐅᔾᔭᐅᖃᑦᑕᖅᑐᐃᑦ $800,000-ᕌᖅᑐᒥᓃᑦ.


In 2012 it was around $1.1 million and in 2013 it was $1.04 million.

2012-ᖑᑎᓪᓗᒍ $1.1 ᒥᓕᐊᕌᖅᑐᒥᓂᐅᓪᓗᑎᑦ ᐊᒻᒪ 2013 $1.04 ᒥᓕᐊᒥᓂᐅᓪᓗᑎᑦ.


Mr. Speaker, I wonder if the minister could give us an update in terms of how the fur markets are proceeding this year in terms of the latest information that she has available. It could be this year or it could be last year. I’m interested in the health and the economic viability or state of the fur markets.

ᐅᖃᖅᑏ, ᒥᓂᔅᑕ ᖃᐃᑦᑎᒍᓐᓇᖅᑳ ᖃᓄᐃᓕᖓᓕᕐᒪᖔᑕ ᕿᓯᓕᕆᓂᐅᖃᑦᑕᖅᑐᐃᑦ ᑕᕝᕙᓂ ᐊᕐᕌᒍᑎᓐᓂ ᒫᓐᓇᓕᓴᐅᓂᖅᐹᒥ ᑐᓴᖅᓯᒪᔭᖏᓐᓂᒃ ᑐᓴᕈᒪᑦᑕᕋᓗᐊᖅᑯᖓ ᑕᕝᕙᓂ ᐊᕐᕌᒍᓕᓴᕐᓂᑦ ᐅᕝᕙᓘᓐᓃᑦ ᐊᕐᕌᓂᓴᕐᓂᑦ ᑮᓇᐅᔭᓕᐅᕈᑎᔅᓴᑦᑎᐊᕙᐅᔪᔮᕋᓗᐊᕐᒪᖔᑕ ᓱᓕ?


Hon. Elisapee Sheutiapik: Thank you, Mr. Speaker. I, too, have the same information you just read off actually.

ᐊᖓᔪᖅᑳᖅ ᐃᓕᓴᐱ ᓯᐅᑎᐊᐱᒃ: ᖁᔭᓐᓇᒦᒃ, ᐅᖃᖅᑎᑦᓯᔩ. ᐅᖃᓕᒫᖅᑕᑎᑦ ᐊᔾᔨᖏᑦ ᐱᓯᒪᒐᒃᑭᑦ.


I cannot say where they’re at because I don’t have the results of the Fur Harvesters Auction recently.

ᐅᖃᕈᓐᓇᖏᑦᑐᖓ ᓇᒦᓕᕐᒪᖔᑕ ᒫᓐᓇ ᒫᓐᓇᓕᓴᐃᑦ ᐊᑭᑦᑐᕋᐅᑎᔪᒥᓃᑦ ᐱᓯᒪᙱᓇᒃᑭᑦ.


I can tell you that my hope is after the Northern Lights, it was doubled in sales when it comes to the industry and I hope that that will be an indication of what’s coming by way of the Fur Harvesters Auction. Thank you, Mr. Speaker.

ᐅᖃᐅᑎᒍᓐᓇᕋᓗᐊᕆᒃᑭᑦ ᐊᖅᓴᕐᓃᑦ ᐃᖅᑲᓇᐃᔭᕐᕖᑦ ᑕᑯᒃᓴᐅᑎᑦᑎᓚᐅᖅᑎᓪᓗᒋᑦ ᑕᐃᒪᓐᓇᓪᓗᐊᖅ ᓂᐅᕕᐊᖑᖃᑦᑕᖅᑐᒥᓃᑦ ᐊᖏᓪᓕᒋᐊᓲᖑᒻᒪᑕ ᑕᐃᒪᐃᓂᐊᑐᔅᓴᐅᒻᒥᔪᑦ. ᑕᐃᑲᓂ ᖃᐅᔨᔾᔪᑎᒋᓛᕐᒥᔭᕗᑦ ᐊᑭᑦᑐᕋᐅᑎᓃᑦ ᕿᓰᑦ ᐊᒦᑦ ᐊᑭᑦᑐᕋᐅᑎᔭᐅᓕᕐᒥᑉᐸᑕ. ᖁᔭᓐᓇᒦᒃ, ᐅᖃᖅᑎᑦᓯᔩ.


ᑭᖑᓪᓕᖅᐹᒥ ᐃᓚᒋᐊᕈᑦ, ᒥᔅᑐ ᒪᐃᓐ.


ᒪ’ᓇᖅᑐᒍᓗ ᒥᓂᔅᑕ.


This is my final question on this, Mr. Speaker.

ᑭᖑᓪᓕᖅᐹᕆᓕᕐᓗᒍᓗ ᑕᒪᓐᓇ ᐊᐱᖅᑯᑦ ᐊᐱᖅᑯᑎᒐ, ᐅᖃᖅᑎᑦᓯᔩ.


Can the Department of Environment make considerations to get more cash into the hands of our hunters to help them out?

ᐅᑯᐊ ᐊᕙᑎᓕᕆᔨᒃᑯᑦ ᐃᕼᐅᒪᒃᕼᐊᕼᐃᐅᖅᑑᓪ’ᓗᐊᕋᔭᙱᒻ’ᒪᖔᑕ ᐅᑯᐊ ᐊᖑᓇᕼᐅᑦᑎᖁᑎᕗᑦ ᑮᓇᐅᔭᖃᖅᑎᑕᐅᑲᓐᓂᖁᓪᓗᒋᑦ ᐃᑲᔫᒡᒍᒃᑲᓐᓂᖁᓪᓗᒋᑦ.


We know who the fox trappers and sealskin producers are.

ᑕᒪᒃᑯᐊ ᑎᕆᒐᓂᐊᖅᕼᐃᐅᑎᑐᕐᒦᒃ ᕿᕼᐃᓕᕆᓃᑦ ᖃᐅᔨᒪᔭᓪᓚᕆᒋᒐᓗᐊᕋᑉᑎᒍ ᓄᓇᕗᒻᒥᐅᑕᑎᒍᑦ.


I think that the money that is used within a year is too small, Mr. Speaker.

ᑖᓐᓇ ᑮᓇᐅᔭᖅ ᐊᑐᒐᐅᑦᑕᖅᑐᖅ ᐅᑭᐅᖅ ᐊᑕᐅᕼᐃᖅ ᐃᓗᐊᓂ ᒥᑭᓗᐊᖑᓱᒋᒐᒃᑭᑦ, ᐅᖃᖅᑎᑦᑎᔩ.


ᒥᑭᓗᐊᕋᕼᐅᒋᒐᒃᑯ.


Can the minister agree with me on this fact? Can the minister check into this in the coming months?

ᑖᓐᓇ ᒥᓂᔅᑕ ᐊᖏᖃᑎᖃᕐᒪᖔᖅ ᐅᕙᒻᓂᒃ ᑕᒪᑐᒥᖓᓗ ᖃᐅᔨᒋᐊᒃᑲᓐᓂᖅᑑᓪᓗᐊᕐᒪᖔᑕ ᑕᖅᑭᓂᒃ ᖃᐃᔪᓂᒃ ᐊᐱᕆᕈᐊᖅᑐᒍ.


I agree with you. I look forward to tabling one day to increase that.

ᐊᖏᖃᑎᒋᕙᒋᑦ. ᑲᔪᖏᑦᑎᐊᖅᑐᖓ ᑕᕝᕗᖓ ᒪᓕᒐᓕᐅᕐᕕᒻᒨᕆᓛᕆᐊᔅᓴᖅ ᐊᒥᓱᕈᕆᐊᕈᒪᔾᔪᑎᓂᒃ ᐃᑲᔪᖅᓰᓛᕈᕕᒋᑦ.


Question 135 – 5(1): Compensation Program for Hunters and Trappers (Keyootak)

ᐊᐱᖅᑯᑦ 135 - 5(1): ᐅᑎᕐᕕᐅᓂᖏᑦ ᓱᕋᐃᔭᕐᕕᐅᓂᕐᒧᑦ ᐆᒪᔪᕐᓂᐊᖅᑎᓄᑦ ᒥᑭᒋᐊᕐᓂᐊᖅᑎᓄᓪᓗ (ᕿᔪᒃᑖᖅ)


My question will be directed to the Minister of Environment.

ᐊᐱᖅᑯᑎᒐ ᑐᕌᖅᑎᓐᓂᐊᖅᑕᕋ ᐊᕙᑎᓕᕆᔨᒃᑯᑦ ᒥᓂᔅᑕᖓᓐᓄᑦ.


Mr. Speaker, we are all aware in Nunavut that our hunters’ equipment gets damaged, especially by polar bears. Their shacks get broken up and their important property like snowmobiles is damaged.

ᐅᖃᖅᑎᑦᑎᔩ, ᑕᐃᒪ ᖃᐅᔨᒪᒐᑦᑕᐃᓛᒃ ᓄᓇᕗᒻᒥ ᑕᒫᓂ ᑕᒪᒃᑯᐊ ᐊᓯᕙᖅᑏᑦ, ᓱᕌᔭᐅᔪᒻᒪᕆᐅᓲᖑᒻᒪᑕ ᑕᒪᒃᑯᓄᖓ ᐱᓗᐊᖅᑐᒥᑦ ᓇᓄᕐᓄᑦ, ᑕᒪᒃᑯᐊ ᐃᒡᓗᕋᓛᖏᓪᓗ ᓱᕋᑦᑎᖅᑕᐅᓲᖑᓪᓗᑎᒃ, ᐱᖁᑎᖏᓪᓗ ᐊᑐᕈᓐᓃᒻᒪᕆᑦᑐᑦ ᓯᑭᑑᖏᓪᓗ ᓱᕋᑦᑎᖅᑕᐅᓲᖑᒻᒪᑕ.


Mr. Speaker, there is a compensation program for damaged equipment, but it’s very hard to access that money.

ᐅᖃᖅᑎᑦᑎᔩ, ᑕᒪᓐᓇ ᐊᑭᓕᖅᑕᐅᓂᖃᓲᖑᒻᒪᑕ ᑕᒪᒃᑯᐊ ᓱᕋᑦᑎᔭᐅᔪᑦ ᑭᓯᐊᓂ ᐱᔭᕆᐊᑐᔪᒻᒪᕆᐊᓘᓲᖑᒻᒪᑦ ᑕᒪᒃᑯᐊ ᑕᐅᖅᓯᖅᑕᐅᑎᒐᓱᐊᖅᑐᒋᑦ ᑕᐃᒪᓐᓇᓗ ᓱᕋᑦᑕᐅᓯᒪᔪᑦ.


Has the funding for wildlife damage compensation programs been depleted this year?

ᑕᒪᓐᓇᖃᐃ ᑮᓇᐅᔭᖃᖅᑎᑕᐅᓂᖓ ᑕᒪᒃᑯᓄᖓ ᓱᕋᖅᑎᖅᑕᐅᖃᑦᑕᖅᑐᓄᑦ ᐱᖁᑎᒋᔭᐅᔪᓄᑦ ᑕᒫᓂ ᐊᕐᕌᒍᒋᔭᑦᑎᓐᓂᑦ ᓄᖑᑕᐅᓯᒪᕙᑦ?


Minister of Environment, Minister Sheutiapik.

ᐊᕙᑎᓕᕆᔨᒃᑯᓐᓄᑦ ᒥᓂᔅᑕᖑᔪᖅ, ᒥᔅ ᓯᐅᑎᐊᐱᒃ.


My apologies. I didn’t hear the whole question.

ᒪᒥᐊᓇᖅ ᐃᓘᓐᓇᖏᓐᓂᑦ ᑐᓴᕋᑖᙱᓐᓇᒪ.


ᐊᐱᕆᒃᑲᓐᓂᕈᓐᓇᖅᑳ?


Speaker: Please repeat your question, Mr. Keyootak.

ᐅᖃᖅᑎ: ᑖᓐᓇ ᓯᕗᓪᓕᖅᐹᒥᒃ ᐊᐱᖅᑯᑎᒋᕋᑖᖅᑕᐃᑦ ᐊᐱᖅᑯᑎᒋᒃᑲᓐᓂᓚᐅᕈᒃ, ᒥᔅᑐ ᕿᔪᒃᑖᖅ.


Our properties like snowmobiles and shacks get damaged, especially by polar bears, when we’re not there.

ᒪᑯᐊ ᐱᖁᑎᒋᔭᕗᑦ, ᓯᑭᑑᕗᓪᓗ, ᐃᒡᓗᕋᓛᕗᓪᓗ ᓱᕋᑦᑎᖅᑕᐅᓲᖑᒻᒪᑕ ᓇᓄᕐᓄᑦ, ᐱᓗᐊᖅᑐᖅ ᕿᒪᒃᓯᒪᑎᓪᓗᑎᒍ.


We all know that there are compensation programs for wildlife damage to property.

ᖃᐅᔨᒪᒐᑦᑕ ᑕᒪᒃᑯᐊ ᐊᑭᓕᖅᑕᐅᔾᔪᑎᔅᓴᖃᖃᑦᑕᕐᖓᑕ ᓱᕋᖅᑎᖅᑕᐅᔪᒥᓂᐅᑎᓪᓗᒋᑦ ᕿᒪᒃᓯᒪᑎᓪᓗᑎᒍ.


My question was: has the budget for damage compensation been depleted this fiscal year?

ᐊᐱᖅᑯᓯᒋᕋᑖᖅᑕᕋ ᑖᒃᑯᐊ ᐊᕐᕌᒍᒥᑦ ᑕᒫᓂ ᐊᑐᖅᑕᐅᔪᔅᓴᒫᖑᔪᑦ ᓱᕋᑦᑕᐅᓂᑯᕕᓂᐅᔪᓄᑦ ᐊᑐᖅᑕᐅᔭᕇᖅᓯᒪᕗᖅᑲᐃ?


Speaker: Thank you for clarifying the question.

ᐅᖃᖅᑎ: ᖁᔭᓐᓇᒦᒃ, ᑐᑭᓯᓇᖅᓯᑎᑦᑎᐊᕋᕕᐅᒃ.


ᒥᓂᔅᑐ ᐊᕙᑎᓕᕆᔨᒃᑯᓐᓄᑦ, ᒥᔅ ᓯᐅᑎᐊᐱᒃ.


ᓯᕗᓪᓕᖅᐹᒥᒃᑦ ᐃᓚᒋᐊᕈᑦ, ᒥᔅᑐ ᕿᔪᒃᑖᖅ.


The minister said that she would respond after she gets the information.

ᑭᐅᓂᐊᕐᓂᕋᕋᑖᕐᖓᑦ ᒥᓂᔅᑕ ᑖᒃᑯᐊ ᑐᑭᓯᓯᒪᓕᕈᓂᒋᑦ.


Can she break it down between the Baffin region, the Kivalliq region, and the Kitikmeot region?

ᓇᓗᓇᐃᖅᓯᒪᔪᓐᓇᕋᔭᖅᐳᖃᐃ ᓇᓕᐊᓐᓂ ᕿᑭᖅᑖᓗᒻᒥᓗ ᖃᑦᑎᑦ ᐊᑐᖅᑕᐅᓯᒪᒻᒪᖔᑕ, ᑭᕙᓪᓕᕐᒥᓗ, ᕿᑎᕐᒥᐅᓂᓗ ᑖᒃᑯᓇᓂ ᑕᐃᒃᑯᐊ ᑮᓇᐅᔭᑦ ᓇᓕᐊᓐᓄᑦ ᐊᑐᖅᑕᐅᓂᑰᒻᒪᖔᑕ?


Yes, I can provide a breakdown of the list.

ᐄ, ᐊᕕᑦᑐᖅᓯᒪᔪᓂᑦ ᑐᓂᐅᖅᑲᓛᖅᑲᕋ.


Question 136 – 5(1): Child Care and Early Learning Program (Hickes)

ᐊᐱᖅᑯᑦ 136 - 5(1): ᓱᕈᓯᓕᕆᓂᖅ ᐊᒻᒪ ᐃᓕᓐᓂᐊᓕᙱᑦᑐᓕᕆᓂᖅ (ᕼᐃᒃᔅ)


I would like to direct my questions today to the Minister of Education.

ᐊᐱᖅᑯᑎᒃᑲ ᑐᕌᖅᑎᒍᒪᓕᕐᒥᔭᒃᑲ ᐃᓕᓐᓂᐊᖅᑐᓕᕆᔨᒃᑯᑦ ᒥᓂᔅᑕᖓᓐᓄᑦ.


In his minister’s statement this afternoon he stated that all eligible licensed child care facilities will receive an increase and he gave a range of numbers dependent on the number, type, and location of the spaces.

ᐃᓕᓐᓂᐊᖅᑐᓕᕆᔨᒃᑯᑦ ᒥᓂᔅᑕᖓᓐᓂᑦ ᐅᓐᓄᓴ ᐅᖃᖅᑐᓂ ᑕᒪᒃᑯᐊᒎᖅ ᓚᐃᓴᑖᕈᓐᓇᖅᑐᓕᒫᑦ ᐸᐃᕆᕖᑦ ᐱᒃᑲᓐᓂᕈᓐᓇᓛᕐᖓᑕ ᓇᒦᓐᓂᖏᑦ, ᓱᑯᑦᑎᐊᓃᓐᓂᖏᓂᓛᒃ ᒪᓕᓪᓗᒋᑦ.


Is there an overall budget associated within this range? What is the total amount that is being provided to our licensed child care facilities?

ᖃᑦᑎᑦᑖᓚᒥᓄᑯᐊ ᐃᓱᒪᒋᔭᐅᒻᒪᑕ ᑐᓂᔭᐅᖃᑦᑕᓛᕆᐊᔅᓴᖅ ᓚᐃᓴᓖᑦ ᐸᐃᕆᕖᑦ?


Minister of Education, Minister Joanasie.

ᐃᒡᓗᓕᕆᔨᒃᑯᓐᓄᑦ ᒥᓂᔅᑕᖑᔪᖅ, ᒥᓂᔅᑐ ᔪᐊᓇᓯ.


Hon. David Joanasie: Thank you, Mr. Speaker.

ᐊᖓᔪᖅᑳᖅ ᑕᐃᕕᑎ ᔪᐊᓇᓯ: ᖁᔭᓐᓇᒦᒃ, ᐅᖃᖅᑏ.


ᖁᔭᓐᓇᒦᒃᑦᑕᐅᖅ ᒥᔅᑕ ᕼᐃᒃᔅ ᐊᐱᕆᒻᒪᑦ.


Cabinet approved the signing of a multilateral framework for this agreement. It’s a three-year agreement and over the three years I think it’s broken down by four different categories.

ᐃᓕᓐᓂᐊᖅᑐᓕᕆᔨᒃᑯᑦ ᓯᕗᓕᖅᑏᑦ ᑲᑎᒪᔨᕋᓛᖏᑦ ᐊᖏᖅᓯᓚᐅᕐᖓᑕ ᖁᓕᕇᖑᔪᓂᑦ ᐊᖏᖃᑎᒌᒍᑎᐅᔪᒥᑦ ᐱᖓᓱᓄᑦ ᐊᕐᕌᒍᓄᑦ ᐊᑐᖅᑕᐅᓂᐊᖅᑐᒥᒃ, ᐱᖓᓱᑦ ᐊᕐᕌᒍᑦ ᐊᓂᒍᖅᐸᓪᓕᐊᑎᓪᓗᒋᑦ ᐊᒡᒍᖅᓯᒪᒻᒥᔪᑦ ᑖᒃᑯᐊ ᑎᓴᒪᓄᑦ.


If you want specific statistics operations-wise, O&M would be overall $1.1 million for each year. It’s broken down into that.

ᓇᓗᓇᐃᖅᑐᑕᐅᑦᑎᐊᖁᑉᐸᒋᑦ ᖃᑦᑎᒍᑕᐅᒻᒪᖔᑕ, ᐊᐅᓚᑦᑎᓂᕐᒧᑦ ᐋᖅᑭᐅᒪᑎᑦᑎᓂᕐᒧᑦ ᑲᑎᓪᓗᒍ $1.1 ᒥᓕᐊᓐ ᐊᕐᕌᒍᒧᑦ ᐊᑕᐅᓯᕐᒧᑦ, ᐊᒡᒍᖅᓯᒪᑦᑕᖅᑯᑦ ᑕᐃᒫᒃ ᐊᕐᕌᒍᑎᒍᑦ.


That’s kind of the overall numbers I have.

ᓈᓴᐅᑏᑦ ᑕᕝᕙ ᐱᓯᒪᔭᒃᑲ.


ᖁᔭᓐᓇᒦᒃᑦᑕᐅᖅ ᒥᓂᔅᑕ ᓇᓗᓇᐃᖅᓯᒻᒪᑦ.


Mr. Speaker, when I’m looking at the daycare regulations for Nunavut, A manual for early childhood programs, section 17 in the staffing speaks to “For all staff involved in the delivery of the daily program, it is recommended to include training as one of the expectations.”

ᐅᖃᖅᑏ, ᕿᒥᕐᕈᐊᕋᐃᒐᒃᑭᑦ ᐸᐃᕆᕕᐅᑉ ᒪᓕᒐᖏᑦ ᓄᓇᕗᒻᒥ ᑎᑎᖃᖅᓯᒪᔪᐃᑦ ᐃᓕᓐᓂᐊᕆᐊᕆᐊᙵᖅᑐᓕᕆᔪᑦ ᓈᓴᐅᑎᖓ 17, ᐃᖅᑲᓇᐃᔭᖅᑎᓕᕆᔪᖅ, ᐃᖅᑲᓇᐃᔭᖅᑎᓕᒫᒎᖅ ᖃᐅᑕᒫᑦ ᓱᕈᓯᓕᕆᖃᑦᑕᖅᑐᐃᑦ ᐱᓕᒻᒪᒃᓴᖅᑕᐅᓯᒪᑦᑎᐊᕆᐊᓖᑦ ᑖᓐᓇ ᓂᕆᐅᒋᔭᐅᕗᖅ, ᐃᓚᒋᔭᐅᕗᖅ ᓂᕆᐅᒋᔭᕐᓄᑦ.


Mr. Speaker, I know there are a number of different programs offered within the Early Childhood Division as well as Nunavut Arctic College.

ᐅᖃᖅᑏ, ᖃᐅᔨᒪᒐᒪ ᑕᕝᕙᓂ ᐃᓕᓐᓂᐊᕇᕆᐊᙵᖅᑐᓕᕆᔨᓂ ᓯᓚᒃᑐᓴᕐᕕᒻᒥ ᑲᒪᒋᔭᐅᖃᑦᑕᖅᑐᓂ.


How is success measured? How is this tracked from licensed daycare facilities across the territory to make sure that training is encouraged for day-to-day staff?

ᖃᓄᖅ ᐱᑦᑎᐊᕐᒪᖔᑕ, ᐊᐅᓚᑦᑎᐊᕐᒪᖔᑕ ᖃᐅᔨᓴᖅᑕᐅᕙᑉᐸ ᐱᓕᒻᒪᒃᓴᐃᒋᐊᖃᕐᓂᖏᓂᓛᒃ ᓇᓗᓇᐃᖅᑕᐅᓪᓗᑎᒃ, ᑲᔪᖏᖅᓴᐃᔪᑕᐅᓪᓗᑎᑦ?


Hon. David Joanasie: Thank you, Mr. Speaker. Thank you, Mr. Hickes, again.

ᐊᖓᔪᖅᑳᖅ ᑕᐃᕕᑎ ᔪᐊᓇᓯ: ᖁᔭᓐᓇᒦᒃ, ᐅᖃᖅᑎᑦᓯᔩ ᖁᔭᓐᓇᒦᒃᑦᑕᐅᖅ, ᒥᔅᑐ ᕼᐃᒃᔅ.


Training is one part of this agreement over the three years.

ᐱᓕᒻᒪᒃᓴᐃᓂᖅ ᐃᓚᒋᔭᐅᔪᖅ ᐊᖏᖃᑎᒌᒍᑎᐅᑉ ᐃᓗᐊᓃᑦᑐᖅ ᐊᕐᕌᒍᓄᑦ ᐱᖓᓱᓄᑦ ᑲᒪᒋᔭᐅᓂᐊᖅᑐᓂᑦ.


That’s one of the other components outside of the $1.1 million for operations costs.

$1.1 ᒥᓕᐊᓐ ᓯᓚᑖᓃᑦᑐᖅ ᐊᐅᓚᒍᑎᔅᓴᐃᑦ.


We want to get more and more certified ECE workers that might already be working in a daycare facility.

ᐱᒃᑲᓐᓂᕈᒪᒐᑦᑕᐃᓛᒃ ᐸᐃᑉᐹᓕᓐᓂ ᐃᓕᓴᕆᔭᐅᔾᔪᑎᓕᓐᓂ ᐃᓕᓴᐃᔨᓂᑦ ᓱᕈᓯᓛᓄᑦ, ᐸᐃᕆᕕᒻᒥ ᐃᓕᓴᑎᑦᑎᒍᓐᓇᖅᑐᓂᑦ.


It’s an area that we want to continue to boost. Training and ongoing training on the job are some things that we look forward to over the three years and beyond.

ᑖᓐᓇ ᑕᕝᕙ ᐊᖏᓪᓕᒋᐊᕋᓱᐊᕈᒪᒐᑦᑎᒍ ᐱᓕᒻᒪᒃᓴᐃᒋᐊᒃᑲᓐᓂᖃᑦᑕᕐᓗᑕ ᐃᖅᑲᓇᐃᔭᖅᓯᓐᓈᑦ ᐃᓕᓐᓂᐊᖅᑎᑕᐅᖃᑦᑕᕐᓗᑎᑦ. ᐊᕐᕌᒍ ᐱᖓᓱᑦ ᐊᒡᒋᑎᓪᓗᒋᑦ ᑖᓐᓇ ᓂᕆᐅᒋᑦᑎᐊᓂᐊᖅᑕᕗᑦ.


ᕼᐃᒃᔅ: ᖁᔭᓐᓇᒦᒃ, ᐅᖃᖅᑏ ᖁᔭᓐᓇᒦᒃᑦᑕᐅᖅ ᒥᓂᔅᑕ.


I encourage the minister to keep following up with that information.

ᑐᓴᒐᒃᓴᓂᒃ ᖃᐅᔨᕕᒌᓐᓇᕈᒪᓂᐊᕋᒃᑭᑦ ᒪᓕᒐᓕᐅᕐᕕᒻᒥ.


When we’re looking at workers in our licensed daycare facilities and the training that’s available, I’m always encouraged to hear from daycare workers when training is available. It makes them feel more valued. It makes them feel more knowledgeable and more empowered.

ᑕᐃᒃᑯᐊ ᐸᐃᕆᕕᒻᒥ ᐃᖅᑲᓇᐃᔭᖅᑏᑦ ᑕᑯᓪᓗᒋᑦ ᐃᓕᓐᓂᐊᕈᑎᔅᓴᖏᓪᓗ ᐊᑐᐃᓐᓇᐅᑎᑕᐅᔪᑦ. ᑐᓴᐃᓐᓇᑦᑎᐊᖃᑦᑕᐃᓐᓇᕋᒪ ᐃᖅᑲᓇᐃᔭᖅᑏᑦ ᐃᓕᓐᓂᐊᖅᑎᑕᐅᔭᕋᐃᒻᒪ ᓲᕐᓗᒃ ᐊᑑᑎᖃᕐᓂᖅᓴᐅᖅᑰᔨᖃᑦᑕᕐᒪᑕᒎᖅ ᐃᓕᓐᓂᐊᖅᑎᑕᐅᓪᓗᑎ.


One of the concerns I also hear, though, is the wage levels for people working in our licensed daycare facilities. Mr. Speaker, the turnover, as I’m sure all members are aware, is quite high.

ᑐᓴᖃᑦᑕᕐᒥᔭᒃᑲ ᐃᓱᒫᓘᑎᒋᔭᐅᔪᑦ, ᑮᓇᐅᔾᔭᔅᓴᑭᓗᐊᕐᒪᑕᒎᖅ ᑕᐃᒃᑯᐊ ᐸᐃᕆᕕᒻᒥ ᐸᐃᕆᔨᐅᖃᑦᑕᖅᑐᑦ. ᐅᖃᖅᑏ, ᐃᖅᑲᓇᐃᔭᖃᑦᑕᖅᑐᐃᑦ ᑕᐃᒃᑯᐊ ᐊᓯᔾᔨᑲᑕᐃᓐᓇᖃᑦᑕᕐᒪᑕ ᐸᐃᕆᕕᒻᒥ ᐃᖅᑲᓇᐃᔭᖅᑐᑦ.


When you’re trying to provide a consistent educational environment for our children before they get into the actual K to 12 system, it is imperative that there be stability at that level.

ᑕᐃᒪᓐᓇ ᐊᔾᔨᒌᑦᑎᐊᒥᒃ ᐃᓕᓐᓂᐊᖅᑎᑦᑎᓇᓱᖃᑦᑕᑎᓪᓗᒋᑦ ᕿᑐᕐᖓᑎᓐᓂᒃ ᐃᓕᓐᓂᐊᓕᒻᒪᒃᓴᐃᓇᓱᖃᑦᑕᖅᑎᓪᓗᒋᑦ, ᐊᒃᓱᐊᓗᒃ ᐱᒻᒪᕆᐅᒻᒪᑦ ᓱᕐᕋᖁᓇᒋᑦ ᐃᖅᑲᓇᐃᔭᖅᑏᑦ.


Is one of the conditions of this funding to be able to subsidize licensed daycare facilities for salaries to improve the option of a career path for our daycare workers, not a placeholder but a career path?

ᑖᒃᑯᐊ ᑮᓇᐅᔭᐃᑦ ᐃᑲᔫᑎᐅᔪᑦ ᐃᑲᔪᖅᑎᐅᓇᓱᒃᖢᑎᒃ ᐸᐃᕆᕕᓐᓄᑦ ᐃᖅᑲᓇᐃᔭᖅᑏᑦ ᑮᓇᐅᔾᔭᔅᓴᑦᑎᐊᓂᖅᓴᐅᖁᓪᓗᒋᑦ ᐃᖅᑲᓇᐃᔭᕐᓂᐊᕐᒪᑕ ᑕᐃᑲᓂ ᐃᖅᑲᓇᐃᔭᖅᑎᐅᖏᓐᓇᕐᓗᑎ, ᑕᐃᑲᓂ ᐃᖅᑲᓇᐃᔭᓚᐅᐱᖃᑦᑕᖏᓪᓗᑎᑦ?


I agree with Mr. Hickes. I totally agree in that we want to prepare our children best for a successful start in life prior to entering the school.

ᐄ, ᐊᖏᖃᑎᒋᑦᑎᐊᖅᑕᕋ ᒥᔅᑕ ᕼᐃᒃᔅ ᓱᖅᑯᐃᖅᓯᑦᑎᐊᖅᑐᖓᓗ, ᐊᖏᖃᑎᖃᑦᑎᐊᖅᖢᖓᓗ ᓱᕈᓰᑦ ᑕᒪᒃᑯᐊ ᐸᕐᓇᑦᑎᐊᖁᒐᑦᑎᒍ ᐃᓕᓐᓂᐊᑦᑎᐊᖁᒐᑦᑎᒍ ᓯᕗᒧᐊᑦᑎᐊᕐᓗᑎ ᐃᓅᓯᕐᒥᑦ ᐱᒋᐊᓕᓵᖅᑎᓪᓗᒋᑦ ᐃᓕᓐᓂᐊᕐᕕᖕᒧᑦ ᐃᓯᓚᐅᙱᓐᓂᖏᓐᓂ.


I think part of that is we need to do our best to support our child care workers.

ᑖᓐᓇ ᑕᕝᕙ ᑕᐃᒪᓐᓇ ᐱᓇᓱᒃᑐᒍᑦ ᐃᑲᔪᖅᑐᐃᓇᓱᒃᖢᑕᓗ ᐸᐃᕆᕕᖕᒥ ᐃᖅᑲᓇᐃᔭᖅᑎᓄᑦ.


We don’t want parents to see an increase in their parental fees. I’m hoping that we can work something out and that this agreement will mean that our child care workers are getting the value that they so deserve.

ᑖᒃᑯᓄᖓ ᐊᖏᖃᑎᒌᒍᑎᐅᔪᖅ ᐃᓚᖓ ᕿᑐᕐᖓᖃᖅᑐᑦ ᑕᒪᒃᑯᐊ ᐊᑭᑦᑐᕆᐊᕈᔾᔨᓚᐅᙱᑐᐊᖅᐸᑕ ᐸᐃᕆᕕᖕᒦᑎᑦᑎᖃᑦᑕᕐᓂᕆᔭᖏᓐᓄᑦ ᑕᒪᒃᑯᐊ ᐱᓕᕆᔪᓐᓇᖅᑰᖅᑐᒍᑦ ᐃᖅᑲᓇᐃᔭᖅᑏᑦ ᐸᐃᕆᕕᖕᒥ ᐊᑑᑎᖃᑦᑎᐊᖅᑐᒃᑯᑦ ᐱᔭᕆᐊᖃᖅᑕᖏᓐᓂᒃ ᐊᑭᓕᖅᓱᖅᑕᐅᖃᑦᑕᖁᓪᓗᒋᑦ.


I want to continuously work towards having that in our child care facilities across the north and across Nunavut.

ᒫᓐᓇ ᐱᓕᕆᓇᓱᒃᑕᕗᑦ ᓱᓕ. ᐸᐃᕆᕕᖕᒥ ᑕᐃᒪᓐᓇ ᐱᓕᕆᔨᖃᖁᓪᓗ ᓄᓇᕗᓕᒫᒥ.


Member for Arviat North-Whale Cove, Mr. Main.

ᒪᓕᒐᓕᐅᖅᑎ ᐊᕐᕕᐊᑦ ᐅᐊᖕᓇᖓᓄᑦ-ᑎᑭᕋᕐᔪᐊᒧᑦ, ᒥᔅᑐ ᒪᐃᓐ.


Question 137 – 5(1): Inuit Content Requirements for Government Contracts (Main)

ᐊᐱᖅᑯᑦ 137 - 5(1): ᐃᓄᓐᓂᑦ ᐃᖅᑲᓇᐃᔭᖅᑎᖃᕆᐊᖃᕐᓂᐅᔪᑦ ᒐᕙᒪᒃᑯᑦ ᑳᓐᑐᕌᖏᓐᓂ (ᒪᐃᓐ)


On Friday, March 16, I was speaking with the Minister of Community and Government Services.

ᑕᓪᓕᒫᖑᓚᐅᖅᑐᒥ, ᐅᓪᓗᑐᐃᓐᓇᕐᒥ, ᒫᑦᓯ 16-ᖑᑎᓪᓗᒍ, ᒥᓂᔅᑕ ᓄᓇᓕᓐᓂ ᐱᔨᑦᑎᕋᖅᑐᓕᕆᓂᕐᒧᑦ ᐊᐱᖅᕼᐅᓚᐅᕋᒃᑯ, ᐃᓛᒃ, ᐅᖃᖃᑎᒌᓚᐅᕋᒻᓄᑦ ᑖᓐᓇᓗ ᒥᓂᔅᑕᓗ ᑐᑭᓯᒋᐊᒃᑲᓐᓂᕈᐊᓚᐅᕋᒪ ᑕᒪᑐᒪᑉ ᒥᒃᕼᐋᓄᑦ.


I wanted to get clarification in regard to the number of Inuit labour content.

ᐃᓄᐃᑦ ᐊᒥᓲᒋᐊᖃᑦᑕᕐᓂᖏᑦ ᐱᓕᕆᔪᑦ ᐃᓗᐊᓂ ᑕᒪᒃᑯᓂᖓ ᐃᓄᐃᑦ ᓴᓇᖃᑦᑕᕐᓂᐊᖅᑐᑦ ᐊᒥᓲᒋᐊᖃᕐᓂᖏᐅᓂᕋᖅᑕᐅᔪᑦ.


Mr. Speaker, it seems like the minister and I was in agreement and that he was in support of increasing the percentage of Inuit labour content.

ᑕᒪᒃᕼᐅᒪᑉ ᒥᒃᕼᐋᓄᑦ, ᐅᖃᖅᑎᑦᓯᔩ, ᒥᓂᔅᑕᓗ ᐊᖏᖃᑎᒌᑦᑐᔭᓚᐅᕋᒻᓄᒃ ᐃᑲᔪᖅᑐᐃᓂᕋᓚᐅᕐ’ᒪᑦ ᐊᒥᓱᙳᕆᐊᖁᖃᑕᐅᓪᓗᓂᒋᑦ ᐃᓄᐃᑦ ᐱᓕᕆᑎᑕᐅᕼᐅᒃᑐᑦ.


The 20 percent is being used for the Qikiqtaaluk Correctional Healing Centre and also for marine infrastructure in Iqaluit and Pond Inlet.

ᑖᓐᓇᖃᐃ 20% ᐅᕙᓂ ᐊᑕᔪᖅ ᑕᒪᒃᑯᓂᖓ ᕼᐊᓇᔭᐅᒋᐊᒥᔪᓄᑦ. ᐅᓇ ᕿᑭᖅᑖᓗᖕᒥ ᒪᒥᓴᕐᕕᒃ ᐊᒻᒪ ᐅᑯᐊ ᑐᓚᒃᑕᕕᒃᕼᐊᐃᑦ ᐃᖃᓗᓐᓂ, ᒥᑦᑎᒪᑕᓕᒡᓗ.


If I understood correctly, the Inuit labour content is at 15 percent and 20 percent.

ᑐᑭᓯᐅᒪᑦᓯᐊᕐᓂᕈᒪ, ᐅᖃᖅᑎᑦᓯᔩ, ᑖᒃᑯᐊ 20ᐳᓴ ᐊᒻᒪ 15 ᐳᓴᒥᕼᐃᐅᕐᒪᑕ.


Can the minister report to us how much they will be increasing the Inuit labour content for this tender, if the department is allowed to increase that figure?

ᒥᓂᔅᑕ ᐅᓂᒃᑳᑐᓪᓗᐊᖅᐸ ᖃᓄᖅ ᑖᒃᑯᐊ ᐊᕼᐃᔾᔨᑐᓪᓗᐊᕋᔭᕐᒪᖔᑉᑎᒍ ᒫᓐᓇ? ᑖᒃᑯᐊ ᐊᓯᔾᔨᕆᐊᕐᓗᒋᑦ ᐊᑭᑦᑐᕋᐅᑕᐅᓯᒪᔪᑦ ᑕᐃᒃᑯᐊ ᓈᕼᐊᐅᑎᑦ ᖁᕝᕙᕆᐊᕐᓗᒋᑦ. ᑕᒪᑐᒥᖓ ᐱᔪᓐᓇᕐᓂᖃᕐᒪᖔᑕ ᑖᒃᑯᐊ ᐱᓕᕆᕕᒃᑯᑦ ᐊᐱᕆᔪᖓ?


Minister of Community and Government Services, Minister Kusugak.

ᓄᓇᓕᓐᓄᑦ ᒐᕙᒪᒃᑯᓄᓪᓗ ᐱᔨᑦᑎᕋᖅᑎᑯᓐᓄᑦ, ᒥᓂᔅᑐ ᑯᓱᒐᖅ.


I believe the member understands how it should be tendered through the department. The department helps the client departments.

ᑕᒪᒃᑯᐊ ᐊᑭᑦᑐᕋᐅᑎᔭᐅᔭᕆᐊᖃᕐᓂᖏᑦ ᑐᑭᓯᐅᒪᖅᑰᖅᑐᒐᓗᐊᖅ ᐱᓕᕆᐊᖑᔭᕌᖓᑕ ᓄᓇᓕᖕᓄᑦ ᒐᕙᒪᓐᓄᓪᓗ ᐱᔨᑦᑎᕋᖅᑎᒃᑯᑦ ᐃᑲᔪᓲᖑᖕᒪᑕ ᑖᒃᑯᓂᖓ ᐱᓕᕆᕕᐅᔪᓂᒃ ᓴᓇᐅᔭᐅᔪᑦ ᐱᖃᕐᓂᐊᖅᑐᓂᒃ.


When it comes to marine infrastructure, Economic Development and Transportation is responsible. If we’re talking about correctional facilities, we work with the Department of Justice.

ᑐᓚᒃᑕᕐᕕᐅᓂᐊᖅᐸᑦ, ᑖᒃᑯᐊ ᓅᑦᑕᖅᑐᓕᕆᔨᒃᑯᑦ ᐱᕙᓪᓕᐊᔪᓕᕆᔨᒃᑯᑦ, ᐊᓐᓄᓪᓚᒃᓰᕕᖕᒥᒃ ᐅᖃᐅᓯᖃᕈᑉᑕ ᑖᒃᑯᐊ ᐃᖃᖅᑐᐃᔪᓕᕆᔨᒃᑯᑦ.


We work with the client department to make sure that the contract is being followed.

ᑕᒪᒃᑯᐊᖑᓲᖑᖕᒪᑕ ᐅᕙᖑᑦ ᐱᓕᕆᖃᑎᒋᖃᑦᑕᖅᑕᕗᑦ ᑳᓐᑐᕌᑎᓪᓗᒋᑦ ᑖᒃᑯᐊ ᑳᓐᑐᕌᑕᐅᔭᕆᐊᓖᑦ ᒪᓕᒃᑕᐅᑦᑎᐊᕋᓗᕐᒪᖔᑕ ᐃᑲᔪᖃᑦᑕᖅᑕᕗᑦ ᐅᕙᒍᑦ ᐊᐅᓚᖃᑦᑕᖏᓐᓇᑦᑎᒍ.


We work with the client department and they figure out what the Inuit labour content it should be.

ᐱᔨᑦᑎᕋᖅᑕᑦᑕ ᐱᓕᕆᕝᕕᓂᒃ ᐱᓕᕆᖃᑎᖃᖃᑦᑕᖅᑐᒍᑦ. ᑖᒃᑯᐊ ᖃᐅᔨᓇᓱᓲᖑᖕᒪᑕ ᖃᓄᖅ ᐊᒥᓲᑎᒋᔪᓂᒃ ᐃᓄᖕᓂᒃ ᐱᓕᕆᔪᖃᕈᓐᓇᕐᓂᐊᖅᐸ.


They try not to go over that level and we try to work with the “achievables” with the clients departments.

ᖃᓄᐃᖁᓇᓱᒃᖢᒋᑦ ᐅᖓᑕᐅᔾᔨᖁᓇᓱᖏᖦᖢᒋᑦ ᐅᖓᑕᐅᔾᔨᖅᑰᖅᐸᑕ ᑲᑕᑐᐃᓐᓇᕐᓂᐊᕐᒪᑕ. ᑎᑭᒐᒃᓴᐅᔪᓂᒃ ᒪᑯᓂᖓ ᑎᑭᑦᑐᓇᖅᑕᖏᓐᓂᒃ ᐱᓇᓱᓲᖑᖕᒪᑕ ᐱᓇᓱᓲᖑᒐᑉᑕ. ᑖᒃᑯᐊ ᐱᓕᕆᖃᑎᒋᓪᓗᑎᒍᑦ ᐱᓕᕆᕝᕕᐅᔪᑦ.


I cannot tell you at this time and, as the tender has already been released to the public, I believe it would be impossible to make that change now, Mr. Speaker.

ᒫᓐᓇ ᐅᖃᕐᓂᖅ ᐊᔪᖅᐳᖓ ᑖᒃᑯᐊ ᐊᓂᑕᐅᕌᓂᒃᓯᒪᓕᖅᑎᓪᓗᒋᑦ ᐊᑭᑦᑐᕋᐅᑎᔾᔪᑏᑦ, ᐊᑭᑦᑐᕋᐅᑕᐅᓯᒪᓂᐊᓕᖅᑎᓪᓗᒋᑦ ᐊᓯᔾᔨᕋᓱᒋᐊᖏᑦ ᒫᓐᓇ ᐊᔪᕐᓇᕋᓱᒋᕙᕋ, ᐅᖃᖅᑎᑦᑎᔩ.


ᑕᐃᒪ ᑕᒪᑐᒪ ᒥᒃᕼᐋᓄᓕᐊᖅ ᐊᐱᖅᕼᐅᕐᓚᖓ.


Now, if it reached the point of being unable to make changes to the work being tendered, are there any other ways to make positions available to Inuit?

ᑕᐃᒪ ᐊᓯᔾᔨᕐᓂᖅ ᐊᔪᓕᕐᓂᖅᐸᑕ ᑖᒃᑯᐊ ᐊᑭᑦᑐᕋᐅᑕᐅᓯᒪᔪᑦ, ᐃᓛᒃ ᐊᔪᕐᓇᓯᓐᓇᖅᐸᑦ, ᑕᐃᒪᓕᑭᐊᖅ ᐊᕼᐃᐊᒍᑦ ᐃᓄᖕᓄᑦ ᐱᓕᕆᐊᒃᕼᐊᓂᒃ ᐊᑐᐃᓐᓇᐅᑎᑦᓯᒋᐊᕈᑕᐅᓇᔭᖅᑐᓂᒃ.


Is the Department of CGS able to work on this type of initiative?

ᐅᑯᐊ ᓄᓇᓕᖕᓄᑦ ᒐᕙᒪᓄᓪᓗ ᐱᔨᑦᑎᕋᖅᑎᒃᑯᑦ ᐱᓕᕆᔫᓪᓗᐊᖅᐹᑦ?


I hope I am being understandable here, Mr. Speaker.

ᑐᑭᓯᓇᑦᓯᖅᐊᕐᓂᕈᒪ, ᐅᖃᖅᑎᑦᑎᔩ.


Maybe I’ll rephrase that. Can the minister tell the House what the situation is for labourers from other communities inside Nunavut when it comes to seeking employment with a major construction project and are the workers from inside of Nunavut eligible for the same employer benefits that are received by labourers from outside of Nunavut?

ᐅᖃᐅᔾᔨᔪᓐᓇᖅᐹ ᒥᓂᔅᑕ ᐅᕙᓐᓂᒃ, ᐃᒻᒪᖃ ᐅᖃᐅᔾᔨᓗᓂ ᒪᓕᒐᓕᐅᕐᕕᒻᒥ ᖃᓄᐃᖓᒻᒪᑦ ᐃᖅᑲᓇᐃᔭᖅᑏᑦ ᐊᓯᖏᓐᓂᑦ ᓄᓇᓕᓐᓃᙶᖅᑐᑦ ᐃᖅᑲᓇᐃᔭᕈᒪᓕᕌᖓᒥᒃ ᐃᒡᓗᓕᐅᕐᔪᐊᖅᑎᓪᓗᒋᑦ? ᐃᖅᑲᓇᐃᔭᖅᑏᑦ ᓄᓇᕗᒦᙶᖅᑐᑦ ᐱᑎᑕᐅᔪᓐᓇᕆᕚᑦ ᐃᑲᔫᓯᐊᓂᒃ ᐊᔾᔨᖏᓐᓂᒃ ᐃᖅᑲᓇᐃᔭᖅᑎᓄᑦ, ᓄᓇᕗᑦ ᓯᓚᑖᓃᙶᖅᑐᑦ ᐱᖃᑦᑕᖅᑕᖏᑕ ᐊᔾᔨᖏᓐᓂᒃ?


Hon. Lorne Kusugak: Thank you, Mr. Speaker.

ᐊᖓᔪᖅᑳᖅ ᖁᐊᓴ ᑯᓱᒐᖅ: ᖁᔭᓐᓇᒦᒃ, ᐅᖃᖅᑏ.


ᖁᔭᓐᓇᒦᒃᐸᕋᓗᑦᑕᐅᖅ ᐊᐱᕆᒐᕕᑦ.


Mr. Speaker, in the NNI Policy, the requirement for contract authority assesses the following factors in setting the Inuit labour requirement:

ᐅᖃᖅᑏ, ᓄᓇᕗᒻᒥ ᓇᖕᒥᓂᖃᖅᑐᓂᒃ ᐃᑲᔪᕈᑏᑦ ᑕᐃᒃᑯᐊ ᑳᓐᑐᕌᑦᑕᐅᓯᒪᔪᑦ ᖃᐅᔨᓴᐃᖃᑦᑕᕐᒪᑕ ᐱᔾᔪᑎᓂᑦ ᐃᓄᐃᓪᓗ ᐃᖅᑲᓇᐃᔭᖅᑎᒋᐊᖃᖅᑕᖏᑦ ᒪᓕᒐᖏᑦ ᐋᖅᑭᒃᑕᐅᓪᓗᑎᒃ:


ᑭᓱᓕᕆᔭᐅᓂᐊᕐᒪᖔᑕ;


The Inuit labour available with the required skills; and

ᐃᓄᐃᑦ ᐊᑐᐃᓐᓇᐅᔪᑦ ᐃᖅᑲᓇᐃᔭᕈᓐᓇᖅᑐᑦ ᐃᓕᓐᓂᐊᖅᓯᒪᓂᖏᑦ ᒪᓕᒡᓗᒋᑦ;


Other projects in the community that might impact the amount of Inuit labour force available.

ᐊᓯᖏᓪᓗ ᓄᓇᓕᖕᓂ ᐱᓕᕆᐊᓂᒃ ᐊᒃᑐᐃᔪᓐᓇᖅᑐᑦ ᐃᓄᖕᓂᒃ ᐃᖅᑲᓇᐃᔭᖅᑐᒃᓴᓂᒃ ᐊᑐᐃᓐᓇᐅᔪᓂᒃ.


Mr. Speaker, we encourage all contractors to first hire local, hire regional, and hire Nunavut before seeking employers elsewhere.

ᐅᖃᖅᑏ, ᑎᓕᐅᕆᖃᑦᑕᖅᐳᒍᑦ ᑳᓐᑐᕌᒃᑕᐅᔪᓂᒃ ᓄᓇᓕᖕᓃᑦᑐᓂᒃ ᐃᖅᑲᓇᐃᔭᖅᑎᑖᖔᖃᑦᑕᕐᓗᑎᒃ ᐊᒡᒍᖅᑐᖅᓯᒪᓃᙶᖅᑐᓂᒃ ᓄᓇᕗᒻᒥᐅᑕᓂᒃ, ᓄᓇᕗᑦ ᓯᓚᑖᓂᑦ ᐃᖅᑲᓇᐃᔭᖅᑎᓂᒃ ᕿᓂᓚᐅᙱᓐᓂᖏᓐᓂᒃ.


That is encouraged and asked of all of the people who come into Nunavut to seek employers.

ᑕᐃᒪᓐᓇ ᑎᓕᐅᕆᖃᑦᑕᖅᑐᒍᑦ ᓄᓇᕗᒻᒧᑦ ᑎᑭᑦᑐᓂᒃ, ᐃᖅᑲᓇᐃᔭᖅᑎᒃᓴᖅᓯᐅᖅᑐᓂᒃ.


We always encourage that and our client departments.

ᑎᓕᐅᕆᖃᑦᑕᖅᑐᒍᑦ ᑕᐃᒪᓐᓇ.


We work very closely with our client departments in setting these “achievables.”

ᐊᒻᒪᓗᑦᑕᐅᖅ ᑕᐃᒃᑯᐊ ᐱᔨᑦᓯᖅᑕᕗᑦ ᐱᓕᕆᔪᑦ ᐃᖅᑲᓇᐃᔭᖃᑎᒋᑦᑎᐊᖃᑦᑕᕋᑦᑎᒍ ᐱᓕᕆᕖᑦ, ᑕᒪᒃᑯᓄᖓ ᑎᑭᐅᑎᔭᐅᔪᓐᓇᖅᑐᓂᒃ ᑐᕌᒐᖃᖅᑎᓪᓗᒋᑦ.


ᓯᕗᓪᓕᖅᐹᒥᒃᑦ ᐃᓚᒋᐊᕈᑦ, ᒥᔅᑐ ᒪᐃᓐ.


Mr. Main: Thank you, Mr. Speaker. I thank the minister for his response.

ᒪᐃᓐ: ᖁᔭᓐᓇᒦᒃ, ᐅᖃᖅᑎᑦᑎᔩ. ᖁᔭᓐᓇᒦᒃᑦᑕᐅᖅ ᒥᓂᔅᑕ ᑭᐅᒐᕕᑦ.


As a final question I’ll ask for a commitment from the minister. Can the minister commit to working with the client departments involved, specifically with these major construction projects that we just previously mentioned?

ᑖᒃᑯᐊ ᑭᖑᓪᓕᖅᐹᖑᓗᒍ ᐊᐱᕆᓗᒍ, ᐊᖏᖁᓕᖅᐸᕋ ᒥᓂᔅᑕ ᐃᖅᑲᓇᐃᔭᖃᑎᖃᕈᓐᓇᖅᐹ ᐱᓕᕆᕕᓐᓂᑦ ᑖᒃᑯᐊ ᐊᖏᔫᑕᐅᓂᖅᓴᓂᒃ ᓴᓇᕐᔪᐊᕐᓂᐊᖅᑎᓪᓗᒋᑦ.


Can the minister commit to working with these client departments to make sure the jobs are posted and that Inuit have a chance to apply on construction jobs from outside of a single community? He mentioned regional hiring and Nunavut hiring.

ᒥᓂᔅᑕ ᐊᖏᕈᓐᓇᖅᐹ ᐃᖅᑲᓇᐃᔭᖃᑎᖃᕈᓐᓇᕐᓗᓂ ᐱᔨᑦᓯᖅᑎᐅᔪᓂᑦ ᑕᐃᒃᑯᓂᖓ ᐱᓕᕆᕕᖕᓂᑦ, ᐃᖅᑲᓇᐃᔮᒃᓴᐃᑦ ᓴᖅᑭᑦᑎᑕᐅᑦᑎᐊᖃᑦᑕᖁᓪᓗᒋᑦ ᐊᒻᒪᓗᑦᑕᐅᖅ ᐃᓄᐃᑦ ᐃᖅᑲᓇᐃᔮᒃᓴᓂᒃ ᐱᓇᓱᒍᓐᓇᖁᓪᓗᒋᑦ ᐃᒡᓗᓕᐅᖅᑎᓪᓗᒋᑦ? ᓄᓇᓖᑦ ᓯᓚᑖᓃᑦᑐᓂᒃ ᐊᒡᒍᖅᑐᖅᓯᒪᓃᖔᖅᑐᓂᒃ, ᓄᓇᕗᒦᙶᖅᑐᓂᒃ.


Can the minister commit to making sure that this is taken into consideration by the construction firms which eventually will win the contracts?

ᒥᓂᔅᑕ ᐊᖏᕈᓐᓇᖅᐹ ᑕᐃᒪᓐᓇ ᐱᔪᓐᓇᕐᒥᖕᒪᑕ ᐃᓱᒪᒋᖃᓯᐅᔾᔭᐅᓂᐊᕐᒪᑕ ᑕᐃᒃᑯᐊ ᓄᓇᕗᒻᒥᐅᑕᐅᔪᑦ ᑳᓐᑐᕌᒃ-ᑐᕕᓂᐅᔪᓄᑦ ᐱᖃᓯᐅᔾᔭᐅᓂᐊᕐᒪᑕ?


I believe that the Nunavut government as a whole encourages people who are out there looking for employers to first look within Nunavut to hire.

ᐅᒃᐱᕈᓱᒃᐳᖓ ᓄᓇᕗᑦ ᒐᕙᒪᒃᑯᖏᑦ ᐃᓗᐃᑦᑑᓪᓗᒍ ᑎᓕᐅᕆᖃᑦᑕᕐᒪᑕ ᑕᖅᑲᒃᑯᐊ ᐃᖅᑲᓇᐃᔮᒃᓴᖅᓯᐅᖅᑎᓪᓗᒋᑦ ᓄᓇᕗᒻᒥᐅᑕᓂᒃ ᕿᓂᖅᑳᖁᓪᓗᒋᑦ ᐃᖅᑲᓇᐃᔭᖅᑎᑖᕐᓂᐊᕐᒪᑕ.


That’s the way we have always gone and that’s the way we will continue to go, Mr. Speaker.

ᑕᕝᕙ ᑕᐃᒪᓐᓇ ᐋᖅᑭᒃᓯᒪᐃᓐᓇᐅᔭᕋᑦᑕ, ᑕᐃᒪᓐᓇᐃᓕᖓᐃᓐᓇᕐᓂᐊᖅᖢᑕᓗ.


ᑲᑎᒪᔾᔪᑎᒃᓴᑦᑎᓐᓄᑦ.


ᑎᑎᖅᑲᑎᒍᑦ ᐊᐱᖅᑯᑎᕕᓂᕐᓄᑦ ᑭᐅᔾᔪᑏᑦ.


Reports of Standing and Special Committees on Bills and Other Matters.

ᑲᑎᒪᔨᕋᓛᑦ, ᑲᑎᒪᔨᕋᓛᖑᑲᐃᓐᓇᖅᑐᓪᓗ ᐅᓂᒃᑳᖏᑦ ᕿᒥᕐᕈᓚᐅᖅᑎᓪᓗᒋᑦ ᐱᖁᔭᒃᓴᓂᑦ, ᐊᓯᖏᓐᓂᓪᓗ.


Tabled Document 029 – 5(1): Correspondence and 2018 Annual Report from North Arrow Minerals Re: Mel Diamond Project (Kaernerk)

ᓴᖅᑭᑕᐅᔪᖅ ᑎᑎᖅᑲᒃ 029 - 5(1): ᑎᑎᖅᑲᐅᓯᐊᑦ ᐊᒻᒪ 2018-ᒥ ᐊᕐᕌᒍᑕ ᒫᑦ ᐅᓂᒃᑳᖅ ᓄᐊᑦ ᐋᕈ ᐅᔭᕋᕐᓂᐊᖅᑎᒃᑯᓐᓂᒃ ᐱᔾᔪᑎᓕᒃ: ᒥᐊᓪ ᑎᓯᓛᓂᑦ ᐱᓕᕆᐊᖅ (ᖃᐃᕐᓂᖅ)


Last week I tabled a copy of my recent correspondence with the president of North Arrow Minerals outlining my concerns about their proposed drilling project near my home community of Hall Beach.

ᐱᓇᓱᐊᕈᓯᐅᓚᐅᖅᑐᒥᑦ ᑕᐃᒪ ᓴᖅᑭᑦᑎᓚᐅᖅᓯᒪᒐᒪ ᑎᑎᖅᑲᒥᑦ ᑕᕝᕗᖓ ᑖᒃᑯᓇᙵᑦ ᐊᖓᔪᖅᑳᖓᓃᙶᖅᖢᓂ, ᓄᐊᑎᐅᕋᒥ, ᓄᓗᒃᑯᓐᓂᑦ ᐃᓱᒫᓘᑎᖃᖅᑐᖓ ᓴᖅᑭᑦᑎᕝᕕᒋᓚᐅᖅᓯᒪᒐᒃᑯ ᐃᑰᑕᕐᓂᖃᕐᓂᐊᖅᑎᓪᓗᒋᑦ ᓴᓂᕋᔭᐅᑉ ᖃᓂᒋᔮᓂᑦ.


As I stated earlier today, I will voice my support for these mining companies on behalf of my constituents in Amittuq, as there are not many employment opportunities available in our area.

ᑕᐃᒪᐃᓛᒃ ᐅᖃᖅᑲᐅᕗᖓ ᑖᒃᑯᐊ ᐅᔭᕋᓐᓂᐊᕐᕖᑦ ᐃᑲᔪᖅᓱᖃᑦᑕᕐᓂᐊᕋᒃᑭᑦ ᐱᔾᔪᑎᒋᓪᓗᒍ ᓄᓇᖅᑲᑎᒃᑲ ᐊᒥᑦᑐᕐᒥᐅᑕᐅᖃᑎᒃᑲ ᓴᓈᒃᓴᒧᑦᑕᐅᖅ ᐃᖅᑲᓇᐃᔮᒃᓴᒧᑦ ᐊᔪᖃᑦᑕᕐᒥᖕᒪᑕ.


Today I am quite pleased to table the response from the president of North Arrow Minerals as he appended the company’s 2018 annual report on their plans to develop their project.

ᐅᓪᓗᒥ ᐅᐱᒍᓱᒃᖢᖓ ᑖᓐᓇ ᓴᖅᑭᓐᓂᐊᖅᑕᕋ ᑖᓐᓇ ᑭᐅᓚᐅᕐᒪᓂᓛᒃ ᐊᖓᔪᖅᑳᖑᔪᖅ ᑕᕝᕗᖓ ᐅᐊᖕᓇᒥ ᖄᕐᔪᒃ ᐅᔭᕋᓐᓂᐊᕐᕕᒃᑯᓐᓄᑦ ᐅᓂᒃᑳᓕᐊᖓᓐᓂᒃ ᓴᖅᑭᑦᑎᓚᐅᕐᒪᑦ 2018-ᒥ. ᖃᓄᖅ ᐊᑐᓚᐅᕐᒪᖔᑕ ᐊᑐᕈᒪᔭᖓᓂᒃ ᐸᕐᓇᒍᒪᓪᓗᑎᒃ.


I believe this project can provide tangible benefits and economic opportunities to residents in my constituency.

ᑖᓐᓇᓗ ᐊᑑᑎᖃᑦᑎᐊᕋᓱᒋᓂᐊᖅᑕᕋ ᐱᕚᓪᓕᕈᑎᖃᑦᑎᐊᕐᓂᐊᕋᓱᒋᔭᕋ ᓂᕈᐊᖅᑕᐅᕕᒋᓯᒪᔭᓐᓄᑦ.


I will keep returning to this matter on occasion.

ᑖᓐᓇ ᐅᑎᕐᕕᒌᓐᓇᕐᓂᐊᖅᐸᕋ.


Tabling of Documents. Member for Aivilik, Mr. Netser.

ᓴᖅᑭᑕᐅᓂᖏᑦ ᑎᑎᖅᑲᑦ, ᒪᓕᒐᓕᐅᖅᑎ ᐊᐃᕕᓕᖕᒧᑦ, ᒥᔅᑐ ᓇᑦᓯᖅ.


Tabled Document 030 – 5(1): Correspondence from the Municipality of Naujaat Re: Four-bay Garage (Netser)

ᓴᖅᑭᑕᐅᔪᖅ ᑎᑎᖅᑲᒃ 030 - 5(1): ᑎᑎᖅᑲᐅᓯᐊᑦ ᓇᐅᔮᑦ ᕼᐋᒻᓚᒃᑯᖓᓐᓂᒃ ᐱᔾᔪᑎᓕᒃ: ᑎᓴᒪᓂᒃ ᒪᑐᓕᒃ ᓄᓇᓯᐅᑎᒃᑯᕕᒃ (ᓇᑦᓯᖅ)


Tabled Document 031 – 5(1): Correspondence from the Municipality of Naujaat Re: Extension of Runway in Naujaat (Netser)

ᓴᖅᑭᑕᐅᔪᖅ ᑎᑎᖅᑲᒃ 031 - 5(1): ᑎᑎᖅᑲᐅᓯᐊᑦ ᓇᐅᔮᑦ ᕼᐋᒻᓚᒃᑯᖓᓐᓂᒃ ᐱᔾᔪᑎᓕᒃ: ᒥᕝᕕᐅᑉ ᐃᓚᔭᐅᓂᖓ ᓇᐅᔮᓂ (ᓇᑦᓯᖅ)


ᓇᑦᓯᖅ: ᖁᔭᓐᓇᒦᒃ, ᐅᖃᖅᑏ.


I would like to table two pieces of correspondence from the Municipality of Naujaat addressed to the government regarding critical infrastructure needs in the community.

ᒪᕐᕉᓐᓂᒃ ᑎᑎᖅᑳᓐᓂᒃ ᓴᖅᑭᑦᑎᔪᒪᒐᒪ ᑕᐃᑲᙵᑦ ᓇᐅᔮᒃᑯᑦ ᕼᐋᒻᓚᒃᑯᓐᓃᙶᖅᑐᓂᑦ ᒐᕙᒪᒃᑯᓐᓄᑦ ᑐᒃᓯᕌᕆᓯᒪᔭᖏᑦ.


The hamlet is requesting a four-bay garage. The community is growing quite rapidly and the number of vehicles has surpassed their garage space. Further, the garage that houses the mechanics for the hamlet is quite antiquated and they are quickly running out of space.

ᑖᒃᑯᐊ ᓯᑕᒪᓂᑦ ᐅᒃᑯᐊᓕᖕᓂᒃ ᑎᓴᒪᓂᒃ ᓄᓇᓯᐅᑎᖃᕈᓐᓇᖅᑐᒥᒃ, ᓄᓇᓕᒃ ᑕᐃᓐᓇ ᐊᖏᒡᓕᕙᓪᓕᐊᔪᕐᔪᐊᕌᓘᒻᒪᑦ. ᑕᒪᒃᑯᐊᓗ ᓄᓇᒃᑰᕈᑎᖏᑦ ᐊᖑᒻᒪᑎᒍᓐᓃᓕᖅᓱᑎᒃ ᑖᓐᓇᓗ ᓴᓇᕝᕕᐅᖃᑦᑕᖅᑐᖅ ᓴᓇᔨᖏᓐᓄᑦ ᓄᑕᐅᙱᑦᑐᐊᓘᓕᖅᑐᓂ, ᐸᒻᒥᐅᓪᓚᕆᓕᕐᒪᑕ ᐃᓂᒃᓴᒥ.


The other letter outlines the local airstrip and of the need to add a modest extension to their runway, which would provide a large benefit to the community.

ᐊᒻᒪ ᐱᖃᑖ ᑖᓐᓇᑦᑕᐅᖅ ᒥᑦᑕᕐᕕᒃ ᑕᑭᒡᓕᒋᐊᕌᕐᔪᒐᔭᖅᐸᑦ ᐃᑲᔪᕐᓂᖃᕐᔪᐊᕋᔭᕐᒪᑦ ᓄᓇᓕᖕᒥ.


The Hamlet of Naujaat has sent these letters to our government.

ᑖᒃᑯᐊ ᕼᐋᒻᓚᒃᑯᑦ ᑎᑎᕋᖅᓯᒪᔭᖏᑦ ᒐᕙᒪᒃᑯᖏᓐᓄᑦ.


Tabling of Documents. Member for Baker Lake, Mr. Mikkungwak.

ᓴᖅᑭᑕᐅᓂᖏᑦ ᑎᑎᖅᑲᑦ, ᒪᓕᒐᓕᐅᖅᑎ ᖃᒪᓂᑦᑐᐊᕐᒧᑦ, ᒥᔅᑐ ᒥᑭᙳᐊᖅ.


Tabled Document 032 – 5(1): Family Services Client Travel Policy (Mikkungwak)

ᓴᖅᑭᑕᐅᔪᖅ ᑎᑎᖅᑲᒃ 032 - 5(1): ᐃᓄᓕᕆᔨᒃᑯᓐᓂ ᐱᔨᑦᑎᖅᑕᐅᔪᓂᑦ ᐊᐅᓪᓚᕈᔾᔨᓂᕐᒧᑦ ᐊᑐᐊᒐᖅ (ᒥᑭᙳᐊᖅ)


I wish to table the Client Travel Policy from the Department of Family Services. Included are the application forms and policy guidelines regarding the Client Travel Policy.

ᐅᓪᓗᒥ ᓴᖅᑭᑦᑎᔪᒪᔪᖓ ᑎᑎᖅᑲᓂᑦ ᐊᑐᐊᕐᓗᖓ ᐃᓄᓕᕆᔨᒃᑯᓐᓂᑦ ᐱᔨᔅᓯᖅᑕᖏᑦ ᐊᐅᓪᓚᖃᑦᑕᕈᑎᐅᖃᑦᑕᖅᑕᖏᓐᓄᑦ ᐊᑐᐊᒐᖅ, ᑕᐃᒃᑯᓗ ᑐᒃᓯᕋᐅᑏᑦ ᒪᓕᒐᖏᓪᓗ ᐱᖃᓯᐅᑎᓪᓗᒋᑦ. ᑕᐃᒃᑯᐊ ᐱᔨᔅᓯᖅᑕᐅᔪᑦ ᐊᐅᓪᓚᖅᑎᑕᐅᔪᑎᒋᖃᑦᑕᖅᑕᖏᑦ.


ᒪᕐᕉᖕᓂᒃ ᐱᖃᖅᑐᖓ.


Tabled Document 033 – 5(1): Elections under the Supplementary Retiring Allowances Fund (Speaker)

ᓴᖅᑭᑕᐅᔪᖅ ᑎᑎᖅᑲᒃ 033 - 5(1): ᓇᓕᕌᖅᑕᐅᔪᑦ ᐃᓚᒋᐊᕈᑎᑦ ᓄᖅᑲᐅᓯᕐᓂᕐᒧᑦ ᐃᑲᔫᑎᑦ ᐊᑖᒍᑦ (ᐅᖃᖅᑎ)


Tabled Document 034 – 5(1): Speaker’s List of Outstanding Statutory Tabling Requirements (Speaker)

ᓴᖅᑭᑕᐅᔪᖅ ᑎᑎᖅᑲᒃ 034 - 5(1): ᐅᖃᖅᑎᐅᑉ ᑎᑎᕋᖅᓯᒪᔭᖏᑦ ᒪᓕᒐᑎᒍᑦ ᓴᖅᑭᑎᑦᑎᔭᕆᐊᖃᕐᓂᕐᒥᒃ (ᐅᖃᖅᑎ)


Thank you, my colleagues. I have two documents to table today.

ᖁᔭᓐᓇᒦᒃ ᑲᑎᒪᔨᐅᖃᑎᒃᑲ ᒪᕐᕉᖕᓂᒃ ᓴᖅᑭᑦᑎᓂᐊᕋᒪ ᑎᑎᖅᑳᖕᓂᒃ.


The first document is a list of elections under the Supplementary Retiring Allowances Act.

ᓯᕗᓪᓕᖅᐹᖅ ᑎᑎᕋᖅᓯᒪᔪᖅ ᓂᕈᐊᖅᑐᓕᕆᓂᕐᒧᑦ ᐃᓚᒋᐊᕈᑎᖃᖅᑐᑦ ᓄᖅᑲᕈᒻᒪᓯᐊᑦ ᐱᖁᔭᕐᔪᐊᖓ ᐊᑐᕐᓗᒍ.


The second document is a list of outstanding statutory tabling requirements. Thank you.

ᑐᒡᓕᐊ ᑎᑎᕋᖅᓯᒪᔪᑦ ᑎᑎᖅᑲᑦ ᐃᓛᒃ ᐱᖁᔭᖅᑎᒍᑦ ᓴᖅᑭᑕᐅᖃᑦᑕᕆᐊᓖᑦ ᑎᑎᖅᑲᑦ. ᖁᔭᓐᓇᒦᒃ.


ᑲᑎᒪᔾᔪᑎᔅᓴᑎᓐᓄᑦ ᐅᑎᕐᓗᑕ.


ᐱᖁᔨᕗᖔᕐᓂᐊᓂᕐᒧᑦ ᖃᐅᔨᒃᑲᐃᔾᔪᑎᑦ.


Notices of Motions for First Reading of Bills.

ᐱᖁᔨᕗᖔᕐᓂᐊᓂᕐᒧᑦ ᖃᐅᔨᒃᑲᐃᔾᔪᑎᑦ ᓯᕗᓪᓕᖅᐹᒥᒃ ᐅᖃᓕᒫᖅᑕᐅᖁᓪᓗᒋᑦ ᐱᖁᔭᒃᓴᑦ.


Consideration in Committee of the Whole of Bills and Other Matters. Bills 2, 3, and 4 with Mr. Rumbolt in the Chair.

ᑲᑎᒪᑐᐃᓐᓇᕐᓂᖅ ᐃᓱᒪᒃᓴᖅᓯᐅᕈᑎᖃᕐᓗᑎᒃ ᐱᖁᔭᒃᓴᓂᑦ ᐊᓯᖏᓐᓂᒡᓗ, ᐱᖁᔭᒃᓴᐃ, 2, 3 ᐊᒻᒪᓗ 4, ᐃᒃᓯᕙᐅᑕᕆᔭᐅᓂᐊᖅᑐᖅ ᒥᔅᑕ ᕋᒻᐴᑦ.


In accordance with the authority provided to me by Motion 10 – 5(1), the committee will stay in session until it reports itself out.

ᐊᒻᒪᓗ ᐱᔪᓐᓇᖅᓯᑎᑕᐅᓂᕋ ᐱᖁᔨᕗᖔᕈᑎᒧᑦ ᓈᓴᐅᑎᓕᖕᒧᑦ 10 - 5(1) ᒪᓕᒡᓗᒍ, ᑲᑎᒪᓂᐊᖅᑐᓯ ᐅᓪᓗᒥ ᑲᑎᒪᔾᔪᑎᒋᓂᐊᖅᑕᔅᓯᓐᓂᒃ ᐱᔭᕇᖅᓯᓇᓱᖕᓂᓕᒫᔅᓯᓐᓂ.


Before we proceed to the Committee of the Whole, we will now take a 20-minute break.

ᑲᑎᒪᓂᑐᐃᓐᓇᕐᒨᓚᐅᙱᓐᓂᔅᓯᓐᓂ ᒫᓐᓇ ᓄᖅᑲᖓᓂᐊᖅᑐᒍᑦ 29 ᒥᓂᔅᓯᒥᒃ.


>>House recessed at 15:54 and Committee resumed at 16:18

>>ᓄᖅᑲᖓᑲᐃᓐᓇᖅᑐᑦ 15:54ᒥ ᑲᔪᓯᒃᑲᓂᖅᑐᑎᓪᓗ ᑲᑎᒪᑐᐃᓐᓇᕐᓂᕐᒧᑦ 16:18ᒥ


Chairman: Good afternoon, members. I would like to call the committee meeting back to order.

ᐃᒃᓯᕙᐅᑕᖅ: ᐅᓐᓄᓴᒃᑯᑦ, ᑲᑎᒪᑐᐃᓐᓇᕐᓂᖅ ᒪᑐᐃᖁᓕᖅᑕᕋ.


In Committee of the Whole we have the following items to deal with: Bills 2, 3, and 4.

ᑲᑎᒪᑐᐃᓐᓇᕐᓂᒃᑯᑦ ᐅᑯᓂᖓ ᑲᒪᒋᔭᒃᓴᖃᖅᑐᒍᑦ: ᒪᓕᒐᒃᓴᐃᑦ 2, 3 ᐊᒻᒪᓗ 4.


ᒪᐃᓐ: ᖁᔭᓐᓇᒦᒃ, ᐃᒃᓯᕙᐅᑖᖅ.


We wish to commence the review of Bill 2, followed by the review of Bill 3 and Bill 4 and the supporting budget documents.

ᑖᓐᓇ ᕿᒥᕐᕈᕙᓪᓕᐊᔭᕗᑦ ᐱᖁᔭᒃᓴᖅ 2, ᑭᖑᓂᖓᒍᑦ ᒪᓕᒐᒃᓴᖅ 3, ᐊᒻᒪᓗ ᑖᒃᑯᐊᓗ ᐸᐃᑉᐹᖁᑎᓂᒃ.


ᐃᒃᓯᕙᐅᑕᖅ: ᖁᔭᓐᓇᒦᒃ.


Is the committee in agreement that we first start with Bill 2?

ᑲᑎᒪᔩᑦ, ᐊᖏᖅᐱᑖ ᑖᓐᓇ ᐱᒋᐊᕈᑎᒋᓗᑎᒍ ᒪᓕᒐᒃᓴᖅ 2?


Bill 02 – Interim Appropriation (Operations & Maintenance) Act, April 1, 2018 to June 30, 2018 – Consideration in Committee

ᒪᓕᒐᒃᓴᖅ 02 - ᑮᓇᐅᔭᐃᑦ ᐊᑐᖅᑐᒃᓴᐅᑲᐃᓐᓇᖅᑐᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᐊᐃᐳᕈᓪ 1, 2018-ᒥᒃ ᔫᓂ 30, 2018-ᒧᑦ - ᑲᑎᒪᔨᕋᓛᓂᑦ ᐃᓱᒪᒃᓴᖅᓯᐅᖅᑕᐅᓂᖓ


You can find Bill 2 in your legislative white binder that’s down below your seats.

ᒪᓕᒐᒃᓴᖅ 2, ᑖᒃᑯᓄᖓ ᐱᖁᔭᒃᓴᓯᓐᓂᑦ ᑕᑯᓂᐊᖅᑕᓯ.


To continue, I would now like to ask Mr. Akeeagok if you have any witnesses that you would like to appear at the witness table with you.

ᑲᔪᓯᓗᑕ, ᑕᐃᒪ ᒥᔅᑕ ᐊᕿᐊᕈᖅ ᐊᐱᖅᓱᖅᑕᐅᕕᖕᒦᖃᑎᖃᕈᒪᕖᑦ?


Hon. David Akeeagok: Yes, with your permission, I would like officials with me at the table.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᐄ, ᖁᔭᓐᓇᒦᒃ, ᐃᒃᓯᕙᐅᑖᖅ. ᐱᔪᓐᓇᕈᒪ ᐃᖅᑲᓇᐃᔭᖅᑎᓐᓂᒃ ᐃᔅᓯᕚᖃᑎᖃᕈᒪᔪᖓ.


Chairman: Thank you. Do members agree to have the witnesses appear before the committee?

ᐃᒃᓯᕙᐅᑕᖅ: ᑲᑎᒪᔩᑦ ᐊᖏᖅᐱᓰ ᑖᒃᑯᐊ ᓵᔅᓯᓐᓃᖁᓪᓗᒋᑦ ᐃᖅᑲᓇᐃᔭᖅᑏᑦ?


Sergeant-at-Arms, if you could please escort the witnesses in.

ᐃᖅᓱᖅᑏ, ᑖᒃᑯᐊ ᐃᓯᖅᑎᑦᑐᓐᓇᕈᕕᒋᑦ.


Mr. Akeeagok, if you could introduce your witnesses and please proceed on into your opening comments.

ᒥᔅᑕ ᐊᕿᐊᕈᖅ, ᑎᑎᕋᖅᓯᒪᓂᐊᕐᒪᑕ ᑭᒃᑯᖕᒪᖔᑕ ᐅᖃᐅᓯᕆᔪᓐᓇᕈᕕᒋᑦ ᒪᑐᐃᕈᑎᖕᓄᓪᓗ ᑲᔪᓯᑐᐃᓐᓇᕐᓗᑎᑦ.


On my left is my Assistant Deputy Minister, Dan Carlson.

ᓴᐅᒥᓐᓃᑦᑐᖅ ᑐᖓᓕᒃᑲᓐᓂᕋ, ᑐᖓᓕᒻᒪ ᑐᖓᓕᒃᑲᓐᓂᐊ ᑖᓐ ᑲᐅᕈᓯᓐ.


Thank you, Mr. Chairman. I am here to present Bill 2, Interim Appropriation (Operations and Maintenance) Act, 2018-2019.

ᐃᒃᓯᕙᐅᑖᖅ, ᖁᔭᓐᓇᒦᒃ ᑕᒪᐅᙵᕈᓐᓇᕋᒪ ᑕᕝᕙᓃᓪᓗᖓ ᑖᓐᓇ ᐱᖁᔭᒃᓴᖅ 2, ᑮᓇᐅᔭᓂᒃ ᐱᖁᔭᒃᓴᖅ ᑮᓇᐅᔭᓂᒃ ᐊᑐᑲᐃᓐᓇᓂᐊᖅᑕᑦᑎᓐᓂᑦ ᐊᐅᓚᔾᔪᑎᒃᓴᐃᑦ ᐱᖁᔭᒃᓴᖅ 2018-19.


Through this bill, our government is seeking legal authority to spend up to $491,804,000 between April 1, 2018 and June 30, 2018.

ᑖᓐᓇ ᐱᖁᔭᐅᑉ ᒪᓕᒐᕈᕐᓂᐊᖅᑐᖅ ᑖᒃᑯᐊ ᒐᕙᒪᐅᓪᓗᑕ ᐃᓕᒃᓯᖕᓄᑦ ᑐᒃᓯᕋᖅᐳᒍᑦ ᑮᓇᐅᔭᓂᒃ ᐊᑐᕈᓐᓇᕈᒪᓪᓗᑕ ᑖᔅᓱᒥᖓ $491,804,000 ᑕᒫᓂ ᐊᑯᓐᓇᖏᓐᓃᓐᓂᐊᖅᑐᖅ ᐃᐳᕈᓪ 1, 2018 ᐊᒻᒪᓗ ᔫᓂ 30, 2018-ᒧᑦ.


Mr. Chairman, at this time of year the Minister of Finance would normally seek funding for a full fiscal year. However, our Fifth Assembly only recently sat together to develop our shared mandate and priorities.

ᐃᒃᓯᕙᐅᑖᖅ, ᑕᒫᓂ ᐊᕐᕌᒍᕈᔪᑦᑎᓪᓗᒍ ᑮᓇᐅᔭᓕᕆᔨᒃᑯᑦ ᒥᓂᔅᑕᖓ ᑕᒫᓃᖃᑦᑕᕋᓗᐊᕐᒪᑕ ᑕᒪᒃᑭᖅᓱᒋᑦ ᐊᕐᕌᒍᓕᒫᒧᑦ ᑮᓇᐅᔭᐃᑦ ᐊᕐᕌᒍᖁᑎᖏᓐᓄᑦ, ᑭᓯᐊᓂ ᑕᓪᓕᒪᒋᔭᐅᓪᓗᑕ ᒪᓕᒐᓕᐅᖅᑎᓄᑦ ᐃᖏᕋᑖᕐᓂᑰᓂᑦᑎᓐᓄᑦ ᑖᒃᑯᐊᓪᓗ ᐸᕐᓇᖅᐸᓪᓕᐊᔭᕗᑦ ᑭᓱᓂᑦ ᐱᓕᕆᓂᐊᕐᓂᑎᓐᓂᑦ ᐸᕐᓇᖅᐸᓪᓕᐊᒐᑦᑎᒍ ᓱᓕ.


Because we would like our 2018-19 budget to reflect our shared plans and goals, I plan to table the full 2018-19 main estimates for the Assembly’s consideration during the upcoming spring session in May and June.

ᑕᐃᒪᓐᓇᐃᑎᓪᓗᒍ ᒫᓐᓇᐅᔪᖅ 2018-19 ᑮᓇᐅᔭᐃᑦ ᑖᔅᓱᒥᖓ ᐸᕐᓇᑦᑕᐅᕙᓪᓕᐊᔪᓄᑦ ᐸᕐᓇᑉᐸᓪᓕᐊᔭᑦᑎᓐᓄᑦ ᑕᒪᒃᑯᐊ ᖃᓄᐃᓕᐅᓛᖅᑕᕗᑦ ᐊᕐᕌᒍᓕᒫᒧᑦ 2018-19 ᑮᓇᐅᔭᐃᑦ ᐸᕐᓇᑦᑕᐅᕙᓪᓕᐊᑎᓪᓗᒋᑦ, ᐃᔨᓗᕐᔪᐊᒨᕈᒫᕋᑦᑎᒍ ᑕᒫᓂ ᓂᕆᐅᒋᔭᑦᑎᓐᓂᑦ ᐅᐱᕐᖔᖅ ᐃᒃᓯᕚᓕᕈᑦᑕ ᑕᐃᑲᓂ ᒪᐃᒥ ᐊᒻᒪᓗ ᔫᓂᒥ.


Until then we will require an interim appropriation so that our departments can continue to deliver the basic programs and services Nunavummiut rely on for the next few months.

ᑐᑯᖓᓕ ᑎᑭᓪᓗᒋᑦ ᐃᒃᓯᕙᐅᑖᖅ ᑕᐃᒪ ᑮᓇᐅᔭᖅᑐᕈᑎᐅᑲᐃᓐᓇᕐᓂᐊᖅᑐᓂᒃ ᑖᒃᑯᐊ ᐱᓕᕆᕝᕕᕗᑦ ᑖᒃᑯᓄᖓ ᐱᓕᕆᐊᒃᓴᒥᓐᓂᒃ ᐱᓕᕆᔪᓐᓇᖁᓪᓗᒋᑦ ᐱᔨᑦᑎᕋᓂᕐᒧᑦ ᓄᓇᕗᒻᒥᐅᓄᑦ ᑕᕝᕙᓂ ᑕᖅᑭᐅᓂᐊᖅᑐᓂᒃ ᐊᒡᒋᖅᑐᓂ.


This approach follows the budgeting process used in the year after the elections.

ᑕᒪᓐᓇ ᐅᐸᒋᐊᖃᕐᓂᖅ-ᒪᓗᖕᒪᑦ ᑮᓇᐅᔭᓂᒃ ᓴᓂᕐᕙᐃᓂᕐᒥᑦ ᑕᕝᕙᓂ ᐊᕐᕌᒍᒥ ᓂᕈᐊᕐᓇᐅᓚᐅᖅᑎᓪᓗᒍ.


Mr. Chairman, all departments and territorial corporations have had an opportunity to review the proposed interim amounts. Our calculations are based on departments’ spending patterns and cash flows needed over the last four years.

ᐃᒃᓯᕙᐅᑖᖅ, ᐱᓕᕆᕝᕕᓕᒫᑦ ᓄᓇᕗᒻᒥ ᑯᐊᐳᕇᓴᖁᑎᒋᔭᕗᑦ ᐱᕕᖃᖅᓯᒪᒻᒪᑕ ᕿᒥᕐᕈᓪᓗᑎᒃ ᑖᒃᑯᓂᖓ ᑮᓇᐅᔭᖅᑐᕈᑕᐅᑲᐃᓐᓇᕐᓂᐊᖅᑐᓄᑦ ᑖᒃᑯᐊ ᓈᓴᐅᓯᕆᔾᔪᑎᕗᑦ ᑐᙵᕕᖃᕐᒪᑕ ᐱᓕᕆᕝᕕᖕᒥ ᑮᓇᐅᔭᖅᑐᕐᓂᕆᖃᑦᑕᖅᑕᖓᓂᒃ ᑮᓇᐅᔭᐃᓪᓗ ᐃᖏᕐᕋᓂᕆᖃᑦᑕᖅᑕᖏᓐᓄᑦ ᐊᕐᕌᒍᓂᒃ ᑎᓴᒪᐅᕋᑖᖅᑐᓂᒃ.


We are satisfied the amounts we are seeking are enough to cover operations until the Assembly has had an opportunity to review and pass the full year’s budget.

ᑕᐃᒪ ᓈᒻᒪᒃᓴᕋᑦᑕ ᑖᒃᑯᐊ ᐅᓄᕐᓂᖏᑦ ᓈᒻᒪᖕᓂᐊᕐᒪᑕ ᐊᐅᓚᔾᔪᑎᓗᒋᑦ ᑖᓐᓇ ᒪᓕᒐᓕᐅᕐᕕᒃ ᕿᒥᕐᕈᓂᖃᓚᐅᖅᑎᓪᓗᒍ ᑖᓐᓇ ᕿᒥᕐᕈᔭᐅᔪᓂᒃ ᖄᖏᖅᑎᑕᐅᓗᓂᓗ ᐊᕐᕌᒍᓕᒫᒧᑦ ᑮᓇᐅᔭᖏᑦ.


In particular Bill 2 seeks the following appropriations:

ᐅᑯᐊ ᑕᕝᕙ ᐃᓗᓕᑯᓗᖏᑦ ᒪᓕᒐᖅ ᒪᕐᕉᒃ ᑖᒃᑯᐊ ᑮᓇᐅᔭᐃᑦ ᑐᒃᓯᕋᕐᓂᐊᖅᑕᕗᑦ:


$8.62 million to the Office of the Legislative Assembly;

$8.62 ᒥᓕᐊᓐ ᐊᓪᓚᕝᕕᖁᑖᓄᑦ ᒪᓕᒐᓕᐅᕐᕕᐅᑉ ᐊᓪᓚᕝᕕᖁᑖᓄᑦ;


$11.66 million to the Department of Executive and Intergovernmental Affairs;

$11.66 ᒥᓕᐊᓐ ᑖᒃᑯᓄᖓ ᒐᕙᒪᒃᑯᑦ ᒐᕙᒪᒃᑯᓐᓄᑦ ᐱᓕᕆᔨᓄᑦ;


$29.08 million to the Department of Finance;

$29.08 ᒥᓕᐊᓐ ᑖᒃᑯᓄᖓ ᑮᓇᐅᔭᓕᕆᔨᒃᑯᑦ ᐱᓕᕆᕝᕕᖓᓐᓄᑦ;


$49.1 million to the Department of Family Services;

$49.1 ᒥᓕᐊᓐ ᐃᓄᓕᕆᔨᒃᑯᑦ ᐱᓕᕆᕝᕕᖓᓐᓄ;


$32.44 million to the Department of Justice;

$32.44 ᒥᓕᐊᓐ ᑖᒃᑯᓄᖓ ᐃᖅᑲᖅᑐᐃᓕᕕᓕᕆᔨᒃᑯᑦ ᐱᓕᕆᕝᕕᖓᓐᓄᑦ;


$10.77 million to the Department of Culture and Heritage;

$10.77 ᒥᓕᐊᓐ ᐃᓕᖅᑯᓯᓕᕆᔨᒃᑯᑦ ᐱᓕᕆᕝᕕᖓᓐᓄᑦ;


$64.1 million to the Department of Education;

$64.1 ᒥᓕᐊᓐ ᐃᓕᓐᓂᐊᖅᑐᓕᕆᔨᒃᑯᑦ ᐱᓕᕆᕝᕕᖓᓐᓄᑦ;


$85.77 million to the Department of Health;

$85.77 ᒥᓕᐊᓐ, ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᓪᓚᕝᕕᑐᖄᓄᑦ;


$8.32 million to the Department of Environment;

$8.32 ᒥᓕᐊᓐ, ᐊᕙᑎᓕᕆᔨᒃᑯᑦ ᐊᓪᓚᕝᕕᖓᓄᑦ;


$82.73 million to the Department of Community and Government Services;

$82.73 ᒥᓕᐊᓐ, ᑖᑯᓄᖓ ᓄᓇᓕᓐᓄᑦ ᐊᒻᒪ ᒐᕙᒪᓕᕆᔨᒃᑯᑦ ᐊᓪᓚᕝᕕᑐᖄᓄᑦ;


$23.29 million to the Department of Economic Development and Transportation;

$23.29 ᒥᓕᐊᓐ, ᑖᒃᑯᐊ ᐱᕙᓪᓕᐊᔪᓕᕆᔨᒃᑯᑦ ᐊᒻᒪᓗ ᐃᖏᕐᕋᔪᓕᕆᔨᒃᑯᑦ ᐊᓪᓚᕝᕕᖁᑖᓄᑦ;


$73.39 million to the Nunavut Housing Corporation; and

$73.39-ᒥᓕᐊᓐ ᑖᒃᑯᓄᖓ ᐃᒡᓗᓕᕆᔨᕐᔪᐊᒃᑯᓐᓄᑦ; ᐊᒻᒪᓗ


$12.54 million to Nunavut Arctic College.

$12.54 ᒥᓕᐊᓐ, ᓯᓚᑦᑐᖅᓴᕐᕕᒃ ᓄᓇᕗᑦ ᓯᓚᑦᑐᖅᓴᕐᕕᖓᓄᑦ.


Mr. Chairman, this concludes my opening comments.

ᐃᒃᓯᕙᐅᑖᖅ, ᑖᓐᓇᓕ ᑕᕝᕙ ᐅᖃᐅᓯᔅᓴᒃᑲ ᒪᒃᐱᕈᑎᒃᑲ ᑕᐃᒫᕋᒃᑭᑦ.


I would be pleased to take any questions or comments.

ᒫᓐᓇ ᐊᐱᖅᑯᑎᔅᓴᖃᖅᑐᖃᖅᐸᑦ ᐅᖃᐅᓯᖃᖅᑐᖃᖅᐸᓘᓐᓃᑦ ᒪᑐᖓᑦᑎᐊᖅᐳᒍᑦ.


I will now ask if any committee members have general comments.

ᑕᐃᒪ ᑲᑎᒪᔩᑦ ᐅᖃᐅᓯᒃᓴᑐᐃᓐᓇᖃᕐᒪᖔᑕ?


ᑕᐅᑐᙱ: ᖁᔭᓐᓇᒦᒃ, ᐃᒃᓯᕙᐅᑖᖅ.


Just on the Inuktitut because I was reading Inuktitut, $32.44 million to the Department of Justice, in the Inuktitut, it tells me $32.44 million to the Legislative Assembly, “Maligalirijikkunnut.”

ᑖᔅᓱᒧᖓ ᐃᓄᒃᑎᑑᖓᔪᓂᑦ ᐅᖃᓕᒫᕋᑖᕋᒪ. $32.44 ᒥᓕᐊᓐ ᒪᓕᒐᓕᕆᔨᒃᑯᖏᑦ ᐃᓄᑦᑎᑐᑦ ᐅᖃᐅᓯᖃᕐᒪᑕ $32.44 ᒪᓕᒐᓕᐅᕐᕕᒻᒧᑦ.


There’s a differentiation in the translation because $8.6 million in the Inuktitut also says $8.62 million for the Office of the Legislative Assembly. “Maligalirijikkunnut,” I need a clarification if that’s for the Legislative Assembly or for Justice.

ᑕᐃᒪ ᐊᔾᔨᒌᙱᓐᓂᖃᕐᒪᑎᒃ ᐃᓄᑦᑎᑐᑦ $8.62 ᒥᓕᐊᓐ ᐃᓄᑦᑎᑐᑦ $8.62 ᒪᓕᒐᓕᐅᖅᑏᑦ ᐊᓪᓚᕝᕕᐊᓄᑦ. ᑖᓐᓇ ᒪᓕᒐᓕᐅᕐᕕᒻᒧᑦ ᐅᕝᕙᓘᓐᓃᑦ ᒪᓕᒐᓕᕆᔨᒃᑯᓐᓄᑦ?


Hon. David Akeeagok: Thank you, Mr. Chairman. For clarification, the Office of the Legislative Assembly, through this interim appropriation, is seeking $8.62 million and the Department of Justice is seeking $32.44 million.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᑐᑭᓯᓇᖅᓯᑎᒃᑲᓐᓂᖁᓪᓗᒍ ᑖᓐᓇ ᒪᓕᒐᓕᐅᕐᕕᐅᑉ ᑎᑎᕋᕐᕕᖓᓄᑦ ᑖᒃᑯᓄᖓ ᑮᓇᐅᔭᖅᑐᕈᑎᒋᑲᐃᓐᓇ $8.62 ᒥᓕᐊᓐ ᑐᒃᓯᕋᖅᑐᑦ ᐊᒻᒪᓗ ᒪᓕᒐᓕᕆᔨᒃᑯᑦ ᕿᓂᖅᑐᑦ $32.4 ᒥᓕᐊᓐᓂᒃ.


I’m sorry if the translation for this document was inaccurate. Thank you, Mr. Chairman.

ᒪᒥᐊᓇᖅ ᐃᓄᑦᑎᑑᖓᓕᑦᑎᐊᖅᓯᒪᓐᓂᖏᑉᐸᑕ ᑕᒻᒪᖅᓯᒪᓂᖅᑲᑕ. ᖁᔭᓐᓇᒦᒃ, ᐃᒃᓯᕙᐅᑖᖅ.


ᑕᕝᕙᓂ ᖃᓪᓗᓈᑎᑑᖓᔪᑦ ᑕᒻᒪᖅᓯᒪᙱᑦᑐᑦ.


ᕼᐃᒃᔅ: ᖁᔭᓐᓇᒦᒃ, ᐃᒃᓯᕙᐅᑖᖅ.


I just have a general question. I know that with this interim appropriation, it is just basically a percentage of previous budgets that has been applied for and it follows the budgeting process used previously in election years.

ᐊᐱᖅᑯᑎᕋᓗᐊᑐᐃᓐᓇᖅ ᑖᔅᓱᒧᖓ ᑮᓇᐅᔭᖅᑐᕈᑎᐅᑲᐃᓐᓇᓂᐊᖅᑐᓄᑦ %-ᖏᓐᓃᓐᓇᑕ. ᑕᐃᒪ ᑖᒃᑯᐊ ᑮᓇᐅᔭᖅᑐᕈᑎᒋᖃᑦᑕᖅᓯᒪᔪᑦ ᐊᒻᒪᓗ ᑮᓇᐅᔭᕐᓄᑦ ᓴᓂᕝᕙᐃᓂᕐᒧᑦ ᐊᑐᖅᑕᐅᑎᒋᕕᓐᓂᒃ ᓂᕈᐊᕐᓇᐅᖃᑦᑕᕐᓗᓂ.


I know there has been a lot of discussion around this House about the budget process, and the minister himself has said that there needs to be some fairly serious changes to the process to truly give an accurate picture of what a department needs to provide the services that it’s mandated to do to Nunavummiut.

ᐄ, ᑕᐃᒪ ᖃᐅᔨᒪᔪᖓ ᐋᔩᖃᑎᒌᑦᑐᒻᒪᕆᐅᓚᐅᖅᑐᒍᑦ ᑮᓇᐅᔭᐃᑦ ᐊᐅᓚᑕᐅᓇᐃᑦ. ᒥᓂᔅᑕ ᐅᖃᖅᓯᒪᓪᓗᓂ ᑕᐃᒪᓐᓇ ᐊᓯᔾᔨᓪᓚᑦᑖᕆᐊᖃᖅᑐᖃᕐᒥ ᐃᒪᓐᓇ ᑕᒻᒪᖅᓯᒪᙱᑎᐊᖅᑐᓂᒃ ᐱᓕᕆᕕᓐᓂ ᐱᔨᑦᑎᕋᕈᓐᓇᖁᓪᓗᒋᑦ ᐱᔭᒃᓴᖏᑦ ᒪᓕᓪᓗᒋᑦ ᓄᓇᕗᒻᒥᐅᓄᑦ.


I know it’s not directly related to this bill, Mr. Chairman, but it does have direct relevance to the impact of this.

ᑕᐃᒪ ᐊᒃᑐᐊᓚᑦᑖᖏᑦᑑᒐᓗᐊᖅ, ᐃᒃᓯᕙᐅᑖᖅ, ᑕᕝᕗᖓ ᐱᖁᔭᒃᓴᒥ ᐊᑑᑎᖃᕐᒪᑦ ᑖᔅᓱᒥᖓ ᐊᒃᑐᖅᓯᓯᒪᓂᖓᓄᑦ.


Have there been any substantial changes to the budgetary process that are going to be upcoming in the next appropriation phase of this?

ᑕᐃᒪ ᐊᓯᔾᔨᖅᓯᒪᔪᖃᖅᐹ ᑮᓇᐅᔭᐃᑦ ᓴᓂᕝᕙᒃᑕᐅᖃᑦᑕᕐᓂᖏᓐᓄᑦ ᑕᐃᒪᓐᓇ ᑮᓇᐅᔭᒃᑐᕈᑎᒃᓴᑲᓐᓂᐅᓂᐊᖅᑐᓄᑦ ᐊᒡᒋᖅᑐᓄᑦ?


Hon. David Akeeagok: Thank you, Mr. Chairman. Thank you very much for the question.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᖁᔭᓐᓇᒦᒃᓪᓗ ᐊᐱᖅᑯᑎᓐᓂᒃ.


At this point there’s no direct change for the operations and maintenance process at this time, but I have committed that we’re likely to see the capital appropriations process this coming fall. Thank you, Mr. Chairman.

ᒫᓐᓇᒧᑦ ᑎᑭᔅᓱᒍ ᐊᓯᔾᔨᖅᓯᒪᔪᖃᓪᓚᑦᑖᖏᑦᑐᖅ ᐊᐅᓚᔾᔪᑎᖏᓐᓂᒃ ᒪᑭᒪᔾᔪᑎᖏᓐᓄᓪᓗ ᐊᐅᓚᓂᖓᓄᑦ ᑭᓯᐊᓂ ᑖᓐᓇ ᐊᑭᑐᔪᖅᑐᖅᑐ ᑮᓇᐅᔭᖅᑐᕈᑎᒃᓴᖏᓐᓄᑦ ᐊᐅᓚᓂᖓ ᑕᑯᓂᐊᖅᑐᒃᓴᐅᔪᒍᑦ ᐅᑭᐊᒃᓵᖅ. ᖁᔭᓐᓇᒦᒃ, ᐃᒃᓯᕙᐅᑖᖅ.


ᐅᖃᐅᓯᒃᓴᑐᐃᓐᓇᖅᑕᖃᕈᓐᓃᖅᐹ?


Okay. At this time I will allow members if they have any questions on the minister’s opening comments, please do so now.

ᑕᐃᒪᓕ ᑲᑎᒪᔩᑦ ᐊᐱᖅᑯᑎᔅᓴᖃᖅᐸᑕ ᒪᑐᐃᕈᑎᖏᓐᓂᒃ ᒫᓐᓇ ᐊᑏ.


If not, we will move on to clause by clause.

ᐱᑕᖃᙱᑉᐸᑦ ᑲᔪᓯᓂᐊᖅᐳᒍᑦ ᓈᓴᐅᑎᖏᑦᑎᒍᑦ ᕿᒥᕐᕈᓗᑕ.


In the white binder that is below your desk, go to Bill 2.

ᑕᕝᕙᓂ ᖃᑯᒃᑕᓂ ᐸᐃᑉᐹᖁᑎᔅᓯᓐᓂᒃ ᒪᓕᒐᒃᓴᖅ 2-ᒨᕈᔅᓯ.


Bill 2, Interim Appropriation (Operations and Maintenance) Act, April 1, 2018 to June 30, 2018.

ᒪᓕᒐᒃᓴᖅ 2, ᑮᓇᐅᔭᖅᑐᕈᑕᐅᑲᐃᓐᓇᕐᓂᐊᖅᑐᑦ ᐊᐅᓚᓂᖏᓐᓄᑦ ᒪᓕᒐᖅ, ᒪᑭᒪᔾᔪᑎᒃᓴᖏᑦ ᐄᐳᕈᓪ 1, 2018-ᒥ ᔫᓂ 30, 2018-ᒧᑦ.


ᐃᒃᓯᕙᐅᑕᖅ: ᓈᓴᐅᑎᖓ 2, ᐊᖏᖅᐱᓰ?


Chairman: Go to Schedule on page 2. Schedule. Interim Amounts Appropriated for the Period of April 1, 2018 to June 30, 2018.

ᐃᒃᓯᕙᐅᑕᖅ: ᐅᐃᒍᖓᓅᕐᓗᓯ ᒪᒃᐱᒐᖅ 2-ᒥ, ᒪᒃᐱᒐᖅ 3-ᖑᓪᓗᓂ ᐃᓄᒃᑎᑐᑦ ᐅᐃᒍᐊ, ᑮᓇᐅᔭᖅᑐᕈᑕᐅᑲᐃᓐᓇᖅᑐᑦ ᑕᕝᕙᙵ ᐄᐳᕈᓪ 1, 2018-ᒥ ᔫᓂ 30, 2018-ᒧᑦ.


Vote 1: Operations and Maintenance. Total Interim Appropriation. $491,804,000.

ᓂᕈᐊᕈᑦ 1: ᐊᐅᓚᔾᔪᑎᓄᑦ ᒪᑭᒪᔾᔪᑏᑦ ᑖᒃᑯᐊ ᑮᓇᐅᔭᖅᑐᕈᑕᐅᑲᐃᓐᓇᖅᑐᑦ ᑲᑎᓐᓂᖏᑦ $491,804,000.


ᖁᔭᓐᓇᒦᒃ, ᒥᔅᑕ ᒪᐃᓐ, ᐊᐱᖅᑯᑎᖃᖅᐲᑦ?


ᒪᐃᓐ: ᖁᔭᓐᓇᒦᒃ, ᐃᒃᓯᕙᐅᑖᖅ.


I’m unsure if I should have raised this earlier, but I have a question regarding the departments that deliver grants and contributions funding.

ᑖᓐᓇ ᓴᖅᑭᑦᑕᕆᐊᖃᖅᑕᒃᓴᕆᖅᑲᐅᔭᕋᓗᐊᕋ ᐅᐊᑦᑎᐊᒃᑲᓐᓂᖅ, ᐊᐱᖅᑯᑎᒃᓴᖃᕋᒪ ᐱᓕᕆᕝᕕᖕᓄᑦ ᐃᑲᔪᕈᑎᓂᑦ ᑐᓂᓯᑐᐃᓐᓇᖃᑦᑕᕐᓂᕐᒥᒡᓗ.


My understanding is that these amounts represent a percentage of the annual budget, but some grants and contributions programs are typically spent… . The complete amount for the entire year will be spent very quickly following April 1.

ᑐᑭᓯᐅᒪᒐᒪ ᑖᒃᑯᐊ ᓈᓴᐅᑎᖏᑦ ᐳᓴᓐᑎᖓᓂᒃ ᐊᕐᕌᒍᓕᒫᖅᓯᐅᒻᒧᑦ ᑐᙵᕕᖃᕐᒪᑕ. ᑭᓯᐊᓂ ᐃᓚᖏᑦ ᐃᑲᔪᕈᑕᐅᔪᑦ ᑐᓂᔭᐅᔪᓪᓗ ᐊᑐᖅᑕᐅᕙᒌᖅᓯᒪᓲᖑᖕᒪᑦ ᑖᒃᑯᐊ ᐊᕐᕌᒍᓕᒫᕐᒧᑦ ᑐᕌᖓᔪᑦ ᐄᐳᕈᓪ 1-ᖑᑐᐊᖅᐸᑦ ᓄᖑᑕᐅᑲᐅᑎᒋᓂᐊᕐᒥᔪᑦ.


I would just like clarification. When it comes to these grants and contributions programs, particularly economic development or Nunavut Housing Corporation, how is this issue being dealt with given that this budget is not intended to last for an entire fiscal year, but some programs are administered on yearly basis?

ᑕᐃᒪ ᑐᑭᓯᓇᐃᕐᔭᐃᒃᑲᓐᓂᕈᒪᑐᐃᓐᓇᖅᑕᕋ ᑖᒃᑯᓄᖓ ᑐᓂᔭᐅᑐᐃᓐᓇᖃᑦᑕᖅᑐᓄᑦ ᐃᑲᔫᑕᐅᔪᓄᓪᓗ ᐱᕙᓪᓕᐊᔪᓕᕆᓇᐅᔪᑦ ᐅᕝᕙᓘᓐᓃᑦ ᓄᓇᕗᒻᒥ ᐃᒡᓗᓕᕆᔨᕐᔪᐊᒃᑯᓐᓄᑦ ᖃᓄᖅ ᑕᒪᓐᓇ ᑲᒪᒋᔭᐅᖃᑦᑕᖅᐸᑦ ᑕᒪᒃᑯᐊ ᑮᓇᐅᔭᐃᑦ ᐃᒪᓐᓇ ᐊᕐᕌᒍᓕᒫᒧᑦ ᑐᕌᖓᙱᑎᓪᓗᒋᑦ ᑭᓯᐊᓂ ᐱᓕᕆᐊᑦ ᐃᓚᖏᑦ ᐊᐅᓚᑕᐅᖃᑦᑕᕐᒪᑕ ᐊᕐᕌᒍᑕᒫᑦ?


ᐃᒃᓯᕙᐅᑖᖅ. ᐃᒃᓯᕙᐅᑕᖅ: ᖁᔭᓐᓇᒦᒃ.


Hon. David Akeeagok: Thank you, Mr. Chairman. A very good question.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑏ. ᐊᐱᖅᑯᑎᑦᑎᐊᕙᒃ.


It’s something that, through this budget process, as in my opening comments, we looked at the last four years of spending by each department. Some of them spent their first quarter a lot more, especially on grants and contributions, as you have mentioned.

ᑕᕝᕘᓇ ᑮᓇᐅᔭᐃᑦ ᓴᓂᕐᕙᒃᑕᐅᓂᖏᑎᒍᑦ ᑕᐃᒪ ᒪᑐᐃᕈᑎᖕᓂᑦ ᑖᒃᑯᐊ ᐊᕐᕌᒍᑦ ᑎᓴᒪᐅᕋᑖᖅᑐᑦ ᐱᓕᕆᕝᕕᖏᑦ ᑕᑯᓪᓗᒋᑦ ᐃᓚᖏᑦ ᑕᖅᑭᓄᑦ ᐱᖓᓱᓄᑦ ᓯᕗᓪᓕᖅᐹᓄᑦ ᐃᑲᔪᕈᑎᓄᑦ ᑐᓂᔭᐅᓲᓄᓪᓗ ᐅᖃᐅᓯᕆᖅᑲᐅᒐᒃᑯ.


I can easily say that Community and Government Services and the Nunavut Housing Corporation are the two major ones that you can see their budget reflection in this, that their grants and contributions are geared towards keeping the operations.

ᐅᖃᕈᓐᓇᑦᑎᐊᖅᑐᖓ ᑖᒃᑯᐊ ᓄᓇᓕᖕᓂ ᒐᕙᒪᒃᑯᓐᓂᓗ ᐱᔨᑦᑎᖅᑏᑦ, ᐃᒡᓗᓕᕆᔨᕐᔪᐊᒃᑯᓪᓗ ᐊᖏᓛᖑᖃᑕᐅᖕᒪᑎᑦ ᑕᕝᕙᓂᓗ ᑕᑯᔭᓯ ᑖᒃᑯᐊ ᐃᑲᔫᑎᒋᖃᑦᑕᖅᑕᖏᑦ ᑐᓂᖃᑦᑕᖅᑕᖏᓪᓗ ᑐᕌᖓᖕᒪᑕ ᐊᐅᓚᔾᔪᑎᑦ.


When it comes to application-based where it requires applications, there are certain things that each department does slightly different and that’s where we have been able to look at for the last four years each of the departments’ spending patterns by each quarter and our finance through. We analyze it and come up with and agree to with the departments in terms of how much grants and contributions they need towards this.

ᑕᐃᒪᓕ ᑐᒃᓯᕌᒐᐅᔭᕆᐊᓕᖕᓅᕈᑕᐃᑦ, ᑐᒃᓯᕋᐅᑎᒃᑰᕆᐊᖃᖅᐸᑕ ᑕᐃᒪ ᐱᓕᕆᕝᕖᑦ ᐊᔾᔨᒌᙱᓐᓂᖃᐅᖅᑐᓂᒃ ᐱᓕᕆᔾᔪᓯᖃᕐᒪᑕ. ᑕᐃᒪ ᑕᕝᕙ ᐊᕐᕌᒍᓂᑦ ᑎᓴᒪᐅᕋᑖᖅᑐᓂᒃ ᐱᓕᕆᕝᕕᓕᒫᑦ; ᑮᓇᐅᔭᐃᔭᕐᓂᕆᖃᑦᑕᖅᑕᖏᑦ ᑕᖅᑭᑦ ᐱᖓᓱᑦ ᓈᔭᕌᖓᑕ ᑖᒃᑯᐊ ᑮᓇᐅᔭᓕᕆᔨᒃᑯᑦ ᑕᑯᓇᒃᑕᐅᓲᑦ ᑕᐃᒃᑯᓄᖓ ᐱᓕᕆᕝᕕᓂᓪᓗ ᐊᖏᖃᑎᖃᓲᖑᓪᓗᑎᑦ ᖃᓄᖅ ᐃᑲᔫᑎᖏᑦ ᑐᓂᔭᖏᓪᓗ ᖃᓄᖅ ᐊᐅᓚᓂᖃᕐᒪᖔᑕ.


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᓂᔅᑕ ᐊᕿᐊᕈᖅ.


Just as a follow-up question, can the minister confirm that it will be business as normal when it comes to these programs, or have there been any programs that have been placed on hold or placed on freeze, or is it just a straight across the board business as normal situation?

ᐊᐱᖅᑯᑎᒋᒃᑲᓐᓂᕐᓗᒍᖃᐃ ᒥᓂᔅᑕ ᐅᖃᕈᓐᓇᖅᐹ ᑕᐃᒫᒃ ᐊᐅᓚᓂᕆᓇᔪᒃᑕᖓᓂᑦ ᐊᐅᓚᓂᕆᓂᐊᖅᑕᖓᓂᒃ ᑕᒪᒃᑯᓄᖓ ᐱᓕᕆᐊᓄᑦ ᐅᕝᕙᓘᓐᓃᑦ ᓄᖅᑲᖓᑎᑕᐅᑲᐃᓐᓇᖅᓯᒪᔪᖃᖅᐹ ᓄᖅᑲᖓᑦᑎᐊᒻᒪᕆᑦᑎᑕᐅᑲᐃᓐᓇᖅᑐᑦ ᐅᕝᕙᓘᓐᓃᑦ ᐊᐅᓚᓂᕆᒐᔭᖅᑕᖏᑦ ᐃᓕᖅᑯᓯᖏᓐᓂᒃ ᐊᑐᑐᐃᓐᓇᕐᓂᐊᕆᕚᑦ?


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᔅᑕ ᒪᐃᓐ.


Hon. David Akeeagok: Thank you, Mr. Chairman. We have given the departments that this has to be status quo and these are the amounts that have been given to us.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑏ. ᑖᒃᑯᐊ ᐱᓕᕆᕝᕖᑦ ᐊᔾᔨᑐᐃᓐᓇᖓᓂᒃ ᐊᐅᓚᔪᒍᑦ ᑖᒃᑯᐊᓗ ᑕᕝᕙ ᓈᓴᐅᑎᐊ ᖃᐃᑕᐅᓯᒪᔪᖅ.


Hopefully by tomorrow we will have put our mandate which we will then look at for future spending, but before we are able to make these decisions as the Fifth Assembly, I have given directions to the departments and to our ministers that this should be status quo for the next three months. Come May is when we would look at those programs.

ᑕᐃᒪ ᖃᐅᒃᐸᑦ ᐃᓱᒪᓇᕋᓗᐊᖅᐳᖅ ᑕᒪᒃᑯᐊ ᐱᔭᒃᓴᕗᑦ ᑕᑯᓗᑎᑦ ᓯᕗᓂᒃᓴᒥᒃ ᑮᓇᐅᔭᖅᑐᕈᑎᒃᓴᖏᑦ ᑕᐃᒪ ᑖᒃᑯᐊ ᐋᖅᑭᒍᓐᓇᓚᐅᕋᑦᑎᒍ ᑕᓪᓕᒪᖓᓂ ᒪᓕᒐᓕᐅᖅᑎᓂᒃ ᐊᔪᕆᖅᓱᐃᔾᔭᐅᓯᒪᓪᓗᑕ ᐱᓕᕆᕝᕕᓂᒃ ᒥᓂᔅᑕᐅᔪᑦ ᑕᐃᒪ ᑕᖅᑭᓄᑦ ᐱᖓᓲᓂᐊᖅᑐᓄᑦ ᐊᔾᔨᑐᐃᓐᓇᕆᓂᐊᖅᑕᖓ ᒪᐃᒥᓕ ᑕᐃᒪ ᕿᒥᕐᕈᐊᒃᑲᓐᓂᕐᓂᐊᖅᑐᒍᑦ ᑕᐃᒃᑯᐊ ᐱᓕᕆᐊᒃᓴᐃᑦ.


Ms. Towtongie, you had a question. No? Okay.


ᒪᒥᐊᓇᖅ, ᒥᔅᑕ ᕿᙳᖅ.


Mr. Qirngnuq: Thank you, Mr. Chairman. Welcome, minister and your officials.

ᕿᙳᖅ: ᖁᔭᓐᓇᒦᒃ, ᐃᒃᓯᕙᐅᑖᖅ ᒥᓂᔅᑕ ᑐᙵᓕᐊᑉᓗ ᐃᑲᔪᖅᑎᒋᔭᐃᓪᓗ.


The appropriation of $491,804,000, there are figures above that on the top portion of the page.

ᑕᕝᕙᓂ ᑮᓇᐅᔭᖅᑐᕈᑕᐅᓂᐊᖅᑐᓂᒃ $491,804,000 ᖁᓛᓃᑦᑐᑦ ᑖᒃᑯᐊ ᐊᕕᒃᑐᖅᕼᐃᒪᐅᖅᑐᑦ ᓈᕼᐊᐅᑎᑦ, ᓈᑕᐅᑎᖃᐅᕐᒪᑕ.


First of all, to use as an example, in Bill 2, there is $8,603,000. In the minister’s opening comments, it says $8.62 million.

ᑖᒻᓇ ᕼᐃᕗᓪᓕᖅᐹᖅ, ᐅᓇ ᑐᑭᓕᐅᖅᕼᐃᓐᓇᕐᓗᒍ ᑕᕝᕙᓂ ᒪᓕᒐᒃᓴᐅᑉ ᐃᓗᐊᓂ ᐊᑐᕐᓂᐊᖅᑐᖅ $8,623,000 ᐅᕙᓂᓗ ᐱᒋᐊᕈᑎᒋᔮᓂ ᒥᓂᔅᑕ ᐅᓐᓂᒃᕼᐃᒪᖕᒪᑦ $8.26 ᒥᓕᐊᓐ.


The $3,000 is not included in your opening comments, and there’s a total difference of $64,000.

ᐅᓇ $3,000 ᕼᐅᕐᕋᙱᒻᒪᑦ. ᑖᑉᑯᐊ ᑲᑎᓪᓗᒋᑦ $54,000 ᐅᓂᐅᖅᕼᐃᒪᔫᔮᖅᕼᐃᒪ.


ᑕᐃᒪᓕᑭᐊᖅ ᖃᓄᐃᒻᒪᑦ ᑕᐃ`ᓇᐃᑉᐸ?


ᑐᑭᕼᐃᒍᒪᓪᓗᖓ ᑖᑉᕼᐅᒥᖓ ᐊᐱᕆᕗᖓ.


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᔅᑕ ᕿᙳᖅ.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑏ.


Bill 2, with three pages, those are the actual numbers that we are trying to get approved.

ᒪᓕᒐᒃᓴᐅᔪᖅ ᑖᓐᓇ ᒪᑉᐱᒐᓕᒃ ᐱᖓᓱᓂᑦ ᐃᓄᒃᑎᑑᓯᒪᔪᑦ, ᑖᒃᑯᐊ ᑕᕝᕙ ᓈᓴᐅᑎᓪᓚᕆᖏᑦ ᐊᖏᖅᑕᐅᑎᓐᓇᓱᒃᑕᕗᑦ.


ᑖᒃᑯᐊ ᓈᓴᐅᑎᓪᓚᕆᑯᓗᖏᑦ.


In my opening comments, we just rounded it off. In English, it’s rounded up or rounded down and that is listed in the opening comments. I didn’t want to mention all of the exact numbers, so we just rounded off the numbers in my opening comments.

ᑖᓐᓇ ᐅᖃᐅᓯᕆᖃᐅᔭᕋ ᑖᓐᓇ ᐅᖃᓪᓚᒃᓱᖓ ᒥᑭᓪᓕᒋᐊᖅᓯᒪᑐᐃᓐᓇᕋᒃᑭ ᖃᓪᓗᓈᑎᑐᑦ ᓈᓴᐅᑎᓪᓗᐊᑕᓄᑦ ᖃᓂᒃᓴᖅᑎᓐᓇᓱᒃᑐᒋᑦ ᓇᓚᐅᑦᑖᖅᓯᒪᓪᓗᒋᑦ ᑕᕝᕘᓇ ᐅᖃᐅᓯᕆᓯᒪᔭᒃᑲ ᑖᒃᑯᐊ ᑕᒪᕐᒥᓕᒫᑯᓗᒃ ᐅᖃᖅᑕᐃᓐᓈᓗᒋᔪᒪᓇᒋᑦ ᒥᑭᓪᓕᒋᐊᖅᑐᑦ, ᓈᓴᐅᑎᒃᑯᑎᒍᑦ ᒥᑭᓪᓕᒋᐊᖅᑎᔅᓯᒪᒐᑦᑎᒍᑦ.


Just for clarification, the numbers that we will be using are accurate in the bill itself, so these are the numbers we will be using. He just rounded them off in his opening comments.

ᑖᒃᑯᐊ ᓇᓴᐅᑏᑦ ᑕᑯᓐᓈᖅᑕᕗᑦ ᒪᓕᒐᒃᓴᒦᑦᑐᑦ ᐱᑦᑎᐊᖅᓯᒪᔪᓄᑯᐊ, ᑕᐃᔭᐃᓐᓈᓗᒋᖃᑦᑕᙱᑐᐃᓐᓇᖅᑕᖏᑦ.


Again, Total Interim Appropriation. $491,804,000. Agreed?

ᑲᑎᑦᑐᒋᑦ ᐊᑯᓐᓂᖓᒍᑦ ᑮᓇᐅᔭᖅᑖᖑᒍᒪᔪᑦ, $491,804,000 ᐊᖏᖅᑭᓯᐅᒃ?


ᓈᓴᐅᑎᓕᒃ 5, ᐊᖏᖅᑭᓯᐅᒃ?


Chairman: Do members agree to Bill 2 as a whole?

ᐃᒃᓯᕙᐅᑕᖅ: ᖁᔭᓐᓇᒦᒃ. ᐊᖏᖅᑭᓰ ᒪᓕᒐᒃᓴᖅ 2 ᐃᓘᓐᓇᖓᓄᑦ?


Do members agree, pursuant to Rule 62(2), that Bill 2 can be placed on the orders of the day for third reading?

ᐊᖏᖅᑭᓰ ᒪᓕᓪᓗᒍ ᒪᓕᒐᖅ 62(2), ᒪᓕᒐᒃᓴᖅ 2, ᑲᑎᒪᔾᔪᑎᔅᓴᓅᕈᓐᓇᓕᕐᖓᑦ ᐱᖓᔪᐊᓐᓂ ᐅᖃᓕᒫᖅᑕᐅᓛᕐᓗᓂ?


Minister Akeeagok, do you have any closing comments?

ᒥᓂᔅᑕ ᐊᕿᐊᕈᖅ, ᒪᑐᓯᕙᓪᓕᐊᒍᑎᓂᒃ ᐅᖃᐅᓯᔅᓴᖃᖅᑮᑦ?


Hon. David Akeeagok: Mr. Chairman, I would just like to thank our staff for getting this put together to keeping this government operational up to June.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᐃᒃᓯᕙᐅᑖᖅ, ᖁᔭᓐᓇᒦᒃᕈᒪᑐᐃᓐᓇᑕᒃᑲ ᐃᖅᑲᓇᐃᔭᖅᑎᒃᑲ ᐊᑐᐃᓐᓇᕈᖅᓴᐃᓯᒪᒻᒪᑕ ᑖᒃᑯᓂᖓ ᒐᕙᒪᑦᑎᓐᓂᑦ ᐊᐅᓚᐃᓐᓂᒍᓐᓇᑎᑦᑎᓂᐊᕐᖓᑕ ᔫᓂᕈᕋᓱᐊᕐᓂᖓᓂᑦ.


I really sincerely thank each of the members for help in approving this through this appropriation. I look forward to sitting here along with my colleagues on each of our entire budgets come May and June.

ᖁᔭᓐᓇᒦᒃᓪᓚᕆᑉᐸᔅᓯ ᒪᓕᒐᓕᐅᖅᑎᓕᒫᑦ ᐃᑲᔪᕋᔅᓯ ᐊᖏᖅᓯᓪᓗᓯ ᑖᔅᓱᒥᖓ ᑮᓇᐅᔭᖅᑖᕆᒍᒪᔭᑦᑎᓐᓂ, ᐊᒻᒪ ᑕᕝᕙᓂ ᓂᕆᐅᑦᑎᐊᓂᐊᕐᒥᔪᖓ ᐃᒃᓯᕚᖃᑕᐅᓛᕐᒥᒐᒪ ᑮᓇᐅᔭᓕᒫᕗᑦ ᑲᒪᒋᓕᕈᑦᑎᒍ ᒪᐃᖑᓕᖅᑲᑦ, ᔫᓂᒧᑦ.


I just wanted to thank everybody for that.

ᖁᔭᓐᓇᒦᒃᑕᐃᓐᓇᕆᕙᔅᓯ.


ᑖᓐᓇ ᒪᓕᒐᒃᓴᖅ 2, ᐱᔭᕇᖅᑯᖅ.


I will now ask the minister if we can proceed on to his comments on Bill 3.

ᒥᓂᔅᑕ ᐊᐱᕆᙳᓱᓕᕐᒥᔭᕋ ᑲᔪᓯᒋᐊᕈᓐᓇᕐᒪᖔᑦᑕ ᒪᑐᐃᖅᓯᒍᑎᒋᔭᖓᓄᑦ ᒪᓕᒐᒃᓴᖅ 3 ᐱᓪᓗᒍ?


Bill 03 – Supplementary Appropriation (Operations & Maintenance) Act, No. 3, 2017-2018 – Consideration in Committee

ᒪᓕᒐᒃᓴᖅ 03 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᓈᓴᐅᑎᖓ 3, 2017-2018 - ᑲᑎᒪᔨᕋᓛᓂᑦ ᐃᓱᒪᒃᓴᖅᓯᐅᖅᑕᐅᓂᖓ


Hon. David Akeeagok: Thank you, Mr. Chairman.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ.


I would like to keep my officials here. I would like you all to know that I will have to change my witnesses with the other items and I’ll be calling witnesses as necessary as we proceed, Mr. Chairman.

ᑖᒃᑯᐊ ᐃᖅᑲᓇᐃᔭᑦᑎᒃᑲ ᑕᒫᓃᓐᓇᕐᓂᐊᖅᓱᒋᑦ, ᐊᒻᒪᓗ ᖃᐅᔨᒪᖁᔨᓪᓗᖓ ᑕᒪᒃᑯᓄᖓ ᐊᓯᖏᓐᓅᓕᑐᐊᕈᑦᑕ ᐃᖅᑲᓇᐃᔭᖅᑎᑲᓐᓂᕐᓂ ᐊᑐᐃᓐᓇᖃᖅᑎᑦᑎᒐᒪ, ᖃᐃᖁᔨᒋᐊᖃᓕᕋᐃᒍᑦᑕ ᖃᐃᖁᔨᔪᓐᓇᖅᓯᔭᐅᒍᒪᓂᐊᖅᑐᖓ, ᐃᒃᓯᕙᐅᑖᖅ.


ᑖᒃᑯᐊ ᐃᒃᓯᕙᐅᑖᖅ ᐅᓂᒃᑳᒃᑲ ᐱᒋᐊᕈᓐᓇᖅᓯᔭᒃᑳ?


I appear before you today to present Bill 3, Supplementary Appropriation (Operations and Maintenance) Act, 2017-2018, No. 3. Through this bill, the government is seeking to increase its overall appropriation by $56,602,000 as follows:

ᑕᕝᕙᓃᓛᒃ ᓴᖅᑭᒻᒥᕗᖓ ᐃᓕᔅᓯᓐᓄᑦ ᑖᓐᓇ ᐱᖁᔭᒃᓴᖅ ᐱᖓᓱᑦ, ᑮᓇᐅᔭᒃᑲᓂᕐᓂᑦ ᐊᑐᒃᑲᓐᓂᕈᒪᓪᓗᑕ ᐃᖏᕐᕋᔪᑎᔅᓴᓄᑦ ᐊᒻᒪᓗ ᐊᐅᓚᔾᔪᑎᔅᓴᓄᑦ ᐱᖁᔭᖅ 2017-2018 ᓈᓴᐅᑎᓕᒃ 3 ᑕᕝᕘᓇ ᐱᖁᔭᒃᓴᖅᑎᒍᑦ ᒐᕙᒪᒃᑯᑦ ᐊᖏᓪᓕᒋᐊᕆᒐᓱᐊᖅᑐᑦ ᑮᓇᐅᔭᖅᑖᕆᓂᐊᖅᑕᒥᓂᒃ $56,602,000-ᓂᒃ ᐅᑯᐊ ᐱᔾᔪᑎᒋᓪᓗᒋᑦ:


$49 million to the Department of Health, required to address cost overruns in a variety of health programs, including medical travel, mental health and treatment, elders’ long-term residential care, hospitals and physicians treatment, and TB screening clinic;

$49 ᒥᓕᐊᓐ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐱᔭᐅᒋᐊᖃᕐᓂᐊᖅᑐᑦ ᑮᓇᐅᔭᖅᑐᓗᐊᖅᑐᒥᓂᐅᒻᒪᑕ ᐋᓐᓂᐊᖃᕐᓇᙱᑦᑐᓕᕆᔪᐃᑦ ᐊᐅᓪᓚᖃᑦᑕᖅᑐᐃᑦ ᐋᓐᓂᐊᕕᓕᐊᖅᑐᑎᒃ, ᐃᓱᒪᓕᕆᔭᐅᖃᑦᑕᖅᑐᑦ, ᐊᒻᒪ ᒪᒥᓴᖅᑕᐅᖃᑦᑕᖅᑐᑦ, ᐃᓐᓇᑐᖃᐃᓪᓗ ᐱᓯᒪᔭᐅᑯᑖᓐᓂᖏᑦ, ᐋᓐᓂᐊᕕᒻᒥᑦ ᓘᑦᑖᓄᑦ ᑲᒪᒋᔭᐅᖃᑦᑕᖅᑐᑦ ᐊᒻᒪᑦᑕᐅᖅ ᐳᕙᓪᓗᒻᒪᖔᑕ ᖃᐅᔨᓴᑐᓄᑦ;


$6.2 million to the Department of Justice, required to address projected cost overruns within the RCMP, Corrections and Court Operations Branch; and

$6.2 ᒥᓕᐊᓐ ᒪᓕᒐᓕᕆᔨᒃᑯᓐᓄᑦ ᐱᔭᐅᒋᐊᖃᕐᓂᐊᖅᑐᐃᑦ ᑖᒃᑯᐊ ᑮᓇᐅᔭᖅᑐᓗᐊᖅᑐᒥᓂᐅᓂᖏᓐᓄᑦ ᐸᓖᓯᒃᑯᑦ, ᑎᒍᔭᐅᒪᔪᓕᕆᔨᒃᑯᑦ ᐊᒻᒪᓗ ᐃᖅᑲᖅᑐᐃᔪᓕᕆᔨᒃᑯᑦ; ᐊᒻᒪᓗ


$1,402,000 for the Department of Family Services to address the projected cost overruns with Children and Family Services and Corporate Services branches.

$1.402 ᒥᓕᐊᓐ ᑮᓇᐅᔭᐃᑦ ᐊᑐᓗᐊᖅᓯᒪᔪᐃᑦ ᑖᒃᑯᓄᖓ ᓱᕈᓯᓕᕆᓂᕐᒧᑦ, ᐃᓚᓕᕆᓂᕐᒧᑦ ᐊᒻᒪᓗ ᑮᓇᐅᔭᒃᑯᕕᓕᕆᔨᖏᓐᓅᖅᓯᒪᔪᖅ.


Mr. Chairman, this concludes my opening comments. I would be pleased to take any questions or comments. We are quite open for that.

ᐃᒃᓯᕙᐅᑖᖅ, ᑖᓐᓇ ᑕᕝᕙ ᐅᖃᐅᓯᔅᓴᒃᑲ ᑖᒃᓱᒧᖓ ᐱᔭᕇᕆᕗᑦ ᐃᓕᓐᓄᑦ ᑐᓂᕙᕋ ᐊᐱᖅᑯᑎᔅᓴᖃᖅᑐᖃᑐᐊᖅᑲᑦ ᐅᕝᕙᓘᓐᓃᑦ ᐅᖃᕆᐊᖅᑐᖃᕈᒪᑐᐊᕈᓂ ᒪᑐᐃᖓᑦᑎᐊᖅᐳᒍᑦ.


ᐅᖃᐅᓯᔅᓴᑐᐃᓐᓇᓕᑦᑕᖃᖅᑳ?


Supplementary Appropriation (Operations and Maintenance) 2017-18, No. 3. Family Services. Not Previously Authorized.

ᑮᓇᐅᔭᓂᒃ ᐃᓚᒋᐊᖅᓯᒍᒪᔾᔪᑏᑦ ᐊᐅᓚᒍᑎᔅᓴᓄᑦ, 2017-18 ᓈᓴᐅᑎᖓ 3, ᐃᓄᓕᕆᔨᒃᑯᑦ, ᐊᖏᖅᑕᐅᖅᑳᖅᓯᒪᙱᑦᑐᐃᑦ.


Total Children and Family Services. $1,402,000.

ᑲᑎᑦᑐᒋᑦ ᓱᕈᓯᕐᓄᑦ ᐃᓄᓕᕆᔨᒃᑯᓐᓄᑦ $1,402,000.


I see that number in the details, but it still doesn’t really give me an answer on where the focus… .

ᐄ, ᑖᓐᓇ ᓈᓴᐅᑦ ᑕᑯᕋᑖᖃᒃᑯᑦ ᓇᓗᓇᐃᖅᑐᕈᑎᖏᓐᓂᑦ ᓱᓕ ᐅᕙᓐᓂᑦ ᑐᑭᓯᑎᑦᑎᑎᐊᙱᓪᓚᕆᑦᑐᖅ. ᐄ, ᓱᑯᑦᑎᐊᒍᑦ, ᑭᓱᑯᑦᑎᐊᒍᑦ ᐃᓛᒃ ᓇᐅᒃᑯᑦ ᓵᙵᑦᑎᓂᖅᓴᐅᕙᒻᒪᖔᔅᓯ.


Minister Savikataaq, are you prepared to answer that question?

ᒥᔅᑕ ᓴᕕᑲᑖᖅ, ᑭᐅᔪᓐᓇᖅᑭᐅᒃ ᑖᓐᓇ? ᐊᖓᔪᖅᑳᖅ ᔫ ᓴᕕᑲᑖᖅ: ᖁᔭᓐᓇᒦᒃ, ᐃᒃᓯᕙᐅᑖᖅ.


Hon. Joe Savikataaq: Thank you, Mr. Chairman.

ᐊᖓᔪᖅᑳᖅ ᑕᐃᕕᑎ ᓴᕕᑲᑖᖅ: ᖁᔭᓐᓇᒦᒃ, ᐃᒃᓯᕙᐅᑖᖅ.


I don’t have exact categories broken down exactly how much and the numbers, but the two main categories are we’re sending more people for out-of-territory care and we’re also sending more people to visit the clients that we have out-of-territory and out-of-settlement care.

ᐊᕕᑦᑐᖅᓯᒪᓂᖏᑦ ᑖᒃᑯᐊ ᐱᓯᒪᙱᒻᒥᔭᕋᓗᐊᒃᑲ ᖃᑦᑎᒡᒍᑎᐅᒻᒪᖔᑕ. ᒪᕐᕉᒃ ᑕᕝᕙ ᒪᕐᕈᓪᓗᐊᑖᒃ, ᐊᐅᓪᓚᖅᑎᑦᑎᓂᖅᓴᐅᖃᑦᑕᖅᑐᒍᑦ ᐱᓯᒪᔭᐅᔭᖅᑐᓂᐊᖅᑐᓂᒃ ᓄᓇᕗᑦ ᓯᓚᑖᓄᑦ ᐊᒻᒪᓗ ᐳᓛᕆᐊᖅᑎᖃᑦᑕᖅᑕᕗᓪᓗ ᓄᓇᕗᑦ ᓯᓚᑖᓄᑦ ᐊᒥᓱᕈᕐᓂᖅᓴᐅᓯᒪᒻᒥᔪᑦ.


For example, if they have an elder in Igloolik or Gjoa Haven or down in Ottawa, then we pay for the people to go visit clients.

ᐆᑦᑑᑎᒋᓗᒍ, ᐃᓐᓇᑐᖃᖅᑕᖃᕐᖓᑦ ᐃᓪᓗᓕᒻᒥᑦ, ᐅᖅᓱᖅᑐᕐᒥᖔᖅ ᓇᓕᐊᓐᓃᑦᑐᕐᖏᓐᓇᑭᐊᖅ, ᐋᑐᕚᒦᑦᑐᖅ ᖃᖓᑦᑕᐅᓯᖅᑕᒥᓂᖅ ᐳᓛᕆᐊᕈᓐᓇᓂᐊᕐᖓᑦ, ᐳᓛᕆᐊᖅᑕᐅᒍᓐᓇᓂᐊᕐᖓᑦ.


These are not our clients that are going down to go do the visiting.

ᐃᓄᓕᕆᔨᒃᑯᓐᓄᑦ ᐃᑲᔪᖅᑕᐅᙱᑦᑐᓂᒃᑯᐊ ᐃᓚᑐᐃᓐᓇᖏᑦ ᐳᓛᕆᐊᖅᑎᓲᕗᑦ.


Those two are the main categories, so more people being sent out for treatment, elders’ care, and out-of-territory care for people who can’t get the services within Nunavut and more people travelling to visit people who are out of the community care.

ᐊᒥᓲᓂᖅᓴᐃᓪᓗ ᐊᐅᓪᓚᖅᑎᑕᐅᕙᑦᑐᑦ ᓄᓇᕗᑦ ᓯᓚᑖᓂ ᐃᓐᓇᑐᖃᐃᑦ ᐃᑲᔪᖅᑕᐅᒍᓐᓇᖏᒻᒪᑕ ᓄᓇᕗᒻᒥ ᐊᒻᒪᓗ ᐅᖃᖅᑲᐅᒐᓗᐊᕐᒥᒐᒪ ᓄᓇᓕᓐᓂ ᑕᐅᓄᖓ ᐳᓛᕆᐊᖅᑐᖃᕐᓂᖅᓴᐅᖃᑦᑕᓕᕐᖓᑦ.


With the consolidation of senior services last year of bringing all Family Services responsibility for seniors back into the Department of Health, are there currently any senior programs through Family Services that they’re still having expenditures on?

ᑲᑎᖅᓱᖅᑕᐅᑎᓪᓗᒋᑦ ᐃᓇᑐᖃᓕᕆᔾᔪᑎᕈᓘᔭᐃᑦ ᑕᒪᒃᑯᐊ ᐃᓄᓕᕆᔨᒃᑯᑦ ᑲᒪᒋᒋᐊᖃᓲᖏᑦ ᐃᓐᓇᑐᖃᓕᕆᔾᔪᑏᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐅᑎᖅᑎᐅᖃᖅᑕᐅᓚᐅᖅᓯᒪᒻᒪᖓᑕ. ᐃᓐᓇᑐᖃᓕᕆᕕᓯ ᓱᓖ ᐃᓄᓕᕆᔨᒃᑯᑎᒍᑦ?


I believe our minister just mentioned that some of them are not necessarily Family Services care, under their care.

ᒥᓂᔅᑕ ᐃᓚᖏᑦ ᐅᖃᐅᓯᕆᕋᑖᖅᑕᕋᓗᐊᖏᑦ ᐃᓚᖏᑦ ᐃᓄᓕᕆᔨᒃᑯᑎᒎᖓᓪᓚᕆᙱᑦᑐᑦ.


Some of them are under health care and those are an example of seniors who are under health care that families want to travel and go see them. There’s a program that’s available through Family Services and that program would be used.

ᐃᓚᖏᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐱᓯᒪᔭᐅᔪᑦ, ᐃᓐᓇᑐᖃᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐱᓯᒪᔭᐅᔪᑦ. ᐃᓚᖏᑦ ᐳᓛᕆᐊᕈᒪᒐᐃᑉᐸᑕ ᑮᓇᐅᔭᓂᒃ ᐊᑐᐃᓐᓇᖅᑕᖃᓲᖑᓕᖅᑐᖅ ᐃᓄᓕᕆᔨᒃᑯᑎᒍᑦ ᖃᖓᑦᑕᐅᓯᕈᑕᐅᒍᓐᓇᖅᑐᓂᒃ.


That’s one of the examples. Thank you, Mr. Chairman.

ᑖᓐᓇ ᑕᕝᕙ ᐃᓚᖓ ᐆᒃᑑᑎᒋᕋᑖᖅᑕᕋ. ᖁᔭᓐᓇᒦᒃ, ᐃᒃᓯᕙᐅᑖᖅ.


I realize that from a family visit or the visiting people in residential care does fall under Family Services.

ᑐᑭᓯᔭᕋ ᑕᒪᓐᓇ ᐃᓚᖏᓐᓄᑦ ᐳᓛᕆᐊᖅᑕᐅᖃᑦᑕᕆᐊᖃᕐᖓᑕ ᑕᐃᒃᑯᐊ ᐱᓯᒪᔭᐅᔪᐃᑦ ᑕᐅᓇᓂ ᐃᓄᓕᕆᔨᒃᑯᓐᓃᓲᖑᒻᒪᓂᓛᒃ ᑮᓇᐅᔭᖓ.


Just a clarification on the question that I asked, are there still any seniors being provided any type of care through Family Services that hasn’t been transferred over to the Department of Health?

ᐊᐱᕆᕗᖓᓕ ᓱᓕ ᐃᓐᓇᑐᖃᖅᑕᖃᖅᑲ ᐃᓄᓕᕆᔨᒃᑯᑎᒍᑦ ᐃᑲᔪᖅᑕᐅᔪᓂᒃ ᐊᐅᓪᓛᖅᑕᐅᓯᒪᙱᑦᑐᓂᒃ ᓱᓕ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ?


Hon. David Akeeagok: Thank you, Mr. Chairman. Based on the information that I currently have, anything that was to be transferred to Health has been transferred to Health.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᒪᓕᑦᑐᒋᓪᓕ ᒫᓐᓇ ᐱᓯᒪᔭᒃᑲ, ᑐᑭᓯᒃᑲᓐᓂᕈᑏᑦ ᐱᓯᒪᔭᒃᑲ, ᐊᐅᓪᓛᖅᑕᐅᓂᐊᖅᑐᒥᓃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐊᐅᓪᓛᖅᑕᐅᓯᒪᓕᖅᑐᐃᑦ.


There are budgets for Health towards that. Anything that was not transferred back to Health is still run as Family Services.

ᐊᐅᓪᓛᖅᑕᐅᓯᒪᙱᑦᑐᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᑕᐃᒃᑯᐊ ᐃᓄᓕᕆᔨᒃᑯᓐᓄᑦ ᓱᓕ ᐊᐅᓚᑕᐅᕙᑉᐳᑦ.


That’s the two distinctions, but for whether there are any programs that haven’t gone to Family Services, looking through the information and looking at our business plans, I don’t think there are any outstanding programs. Thank you, Mr. Chairman.

ᓱᓕ ᐱᑕᖃᒃᑲᓂᕐᒪᖔᖅ ᐃᓄᓕᕆᔨᒃᑯᓐᓄᑦ ᐊᐅᓪᓛᖅᑕᐅᓯᒪᙱᑦᑐᓂᑦ ᐱᓕᕆᔾᔪᑎᐅᔪᓂᒃ ᐅᑯᐊ ᕿᒥᕐᕈᐊᖅᑐᒋᑦ ᑐᑭᓯᒃᑲᓐᓂᕈᑎᔅᓴᐃᑦ ᐊᒻᒪ ᐸᕐᓇᐅᑎᕗᑦ ᕿᒥᕐᕈᐊᖅᑐᒋᑦ, ᐊᐅᓪᓛᖅᑕᐅᓯᒪᔪᐃᓐᓇᐅᕙᓪᓚᐃᓕᖅᑐᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


I don’t know if you’re as confused as I am about that response, but maybe if the minister would care to redirect his question to the minister responsible to get some clarity, it might be appreciated.

ᓇᓗᓕᖅᑭᑦᑕᐅᖃᐃ ᓇᓗᓕᑦᑎᐊᕋᒪᓕ. ᒥᓂᔅᑕᖃᐃ ᐃᓄᓕᕆᔨᒃᑯᑦ ᒥᓂᔅᑕᖓᓄᑦ ᓇᓗᓇᐃᖅᑐᖅᑕᐅᖁᒃᑲᓐᓂᕈᓐᓇᖅᑲᒍ ᖁᔭᓕᓪᓚᕆᒃᑲᔭᖅᑐᖓ.


It’s up to Minister Akeeagok if he wants to redirect the question and I’ll leave it up to him.

ᐃᓱᒪᖅᓱᕐᖓᑦ ᒥᓂᔅᑕ ᐊᕿᐊᕈᖅ ᐊᓯᐊᓄᑦ ᑭᐅᔭᐅᖁᔨᓂᐊᕈᓂ.


Hon. David Akeeagok: Thank you, Mr. Chairman. I’ll try to clarify.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᓇᓗᓇᐃᕋᓱᓚᐅᕐᓚᒍᐊᐃ.


The question that I thought I asked was, “Are there programs that are in Health that are supposed to be in Family Services or in Family Services that are supposed to be in Health?”

ᐊᐱᕆᔭᐅᓱᒋᕋᑖᕋᒪᓕ ᐃᒫᒃ, ᐋᓐᓂᐊᖃᕐᓇᙱᑦᑐᓕᕆᔨᒃᑯᓃᑦᑐᖃᖅᑲ ᓱᓕ ᐃᓄᓕᕆᔨᒃᑯᓐᓃᒋᐊᓕᓐᓂᒃ ᓱᓕ?


The answer that I provided was what’s in Health is there when it comes to senior care, what’s there right now.

ᑭᐅᕋᑖᖅᑯᖓᓕ ᐋᓐᓂᐊᖃᕐᓇᙱᑦᑐᓕᕆᔨᒃᑯᓃᑦᑐᑦ ᑕᕝᕙᓃᑉᐳᑦ ᒫᓐᓇ. ᐃᓐᓇᑐᖃᓕᕆᔾᔪᑏᑦ ᑕᕝᕙᓃᑉᐳᑦ.


What’s in Family Services is in Family Services.

ᐃᓄᓕᕆᔨᒃᑯᓃᑦᑐᐃᑦ ᑕᐃᒪ ᐃᓄᓕᕆᔨᒃᑯᓂᑉᐳᑦ ᓱᓕ.


This supplementary appropriation is focused on what Family Services has over-expended. Thank you, Mr. Chairman.

ᑮᓇᐅᔭᓂᒃ ᐃᓚᒋᐊᕆᖅᓯᒐᓱᐊᕈᒪᔾᔪᑏᓪᓕ ᐅᑯᐊ ᑐᕌᖓᒻᒪᑕ ᐃᓄᓕᕆᔨᒃᑯᑦ ᑭᓱᓂᒃ ᖃᑦᑎᓂᒃ ᐊᑐᓗᐊᕐᓂᕐᒪᖔᑕ ᑮᓇᐅᔭᓂᒃ. ᖁᔭᓐᓇᒦᒃ, ᐃᒃᓯᕙᐅᑖᖅ.


I appreciate that response and clarification from the minister.

ᖁᔭᓐᓇᒦᒃ ᓇᓗᓇᐃᖅᑐᐃᒋᐊᕐᖓᑦ ᒥᓂᔅᑕ.


ᑐᑭᓯᓂᖅᓴᐅᓕᖅᑯᖓ.


Maybe I’m asking the question a little bit unclear.

ᐊᓯᐊᒍᖔᖃᐃ ᐊᐱᕆᒍᒪ ᑐᑭᓯᓇᕐᓂᓴᒃᑯᑦ.


Does the Department of Family Services still have any senior programs under its responsibility?

ᐃᓄᓕᕆᔨᒃᑯᑦ ᓱᓕ ᐃᓐᓇᑐᖃᕐᓂᑦ ᑲᒪᖃᑦᑕᖅᑳᑦ ᑲᒪᔾᔪᑎᔅᓴᖃᖅᑲᑦ ᓱᓖ ᐃᓄᓕᕆᔨᒃᑯᑦ?


Hon. David Akeeagok: Thank you, Mr. Chairman. Yes, there are programs that are geared towards seniors and if I missed any programs, through you, I’ll ask our family services minister.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐄ, ᓱᓕ ᐱᓕᕆᔾᔪᑎᔅᓴᖅᑕᓕᒃ ᓱᓕ ᐃᓐᓇᑐᖃᕐᓄᑦ ᑐᕌᖓᔪᓂᒃ. ᐃᓄᓕᕆᔨᒃᑯᑦ ᒥᓂᔅᑕᖓ ᓇᓗᓇᐃᖅᑐᐃᑦᑎᐊᖁᔭᕋ.


The programs that I’m currently aware of are the Senior Fuel Subsidy program, the income assistance for seniors, and Family Services may have clients that are over 60. Those are the programs that Family Services would be operating.

ᖃᐅᔨᒪᔭᒃᑲ ᑖᒃᑯᐊ ᒐᕙᒪᒃᑯᑦ ᐱᓕᕆᔾᔪᑎᖏᑦ ᐃᓐᓇᑐᖃᕐᓄᑦ ᐅᖅᓱᐊᓗᓄᑦ ᐃᑲᔫᑎᖏᑦ, ᓂᖃᐃᑑᑎᔅᓴᐃᑦ ᐃᓐᓇᑐᖃᕐᓄᑦ, ᐊᒻᒪ ᐃᓄᓕᕆᔨᒃᑯᑦᑕᐅᖅ 60-ᖑᓗᐊᖅᑐᓂᒃ ᐊᕐᕌᒍᓕᓐᓂᒃ ᑲᒪᖃᑦᑕᑐᔅᓴᐅᕗᑦ ᑕᐃᒃᑯᓄᖓ ᐊᐅᓚᑕᐅᒋᐊᖃᕐᖓᑕ.


If I did miss anything, I would ask that I have Minister Savikataaq assist me on this question. Thank you, Mr. Chairman.

ᐊᓪᓗᐃᓐᓂᕈᒪ ᒥᓂᔅᑕ ᓴᕕᑲᑖᖅ ᐃᑲᔪᕈᓐᓇᑦᑎᐊᕌᖓ ᐊᐱᖅᑯᑦ ᑭᐅᒐᓱᑦᑎᓪᓗᒍ. ᖁᔭᓐᓇᒦᒃ, ᐃᒃᓯᕙᐅᑖᖅ.


I thank both ministers for that clarification.

ᖁᔭᓐᓇᒦᒃ ᑕᒪᒃᑮᒃ ᒥᓂᔅᑑᒃ ᓇᓗᓇᐃᖅᓯᒋᐊᕋᔅᓯᒃ.


I just have, I believe, one final question.

ᑭᖑᓪᓕᖅᐹᕆᓕᖅᑕᕋ.


When somebody is sent outside of the territory to receive care, are they still eligible for income support? If they are in a southern facility, are they still getting income support?

ᑕᐃᒪᓕ ᓄᓇᕗᑦ ᓯᓚᑦᑖᓄᑦ ᐊᐅᓪᓚᖅᑎᑕᐅᒐᐃᒻᒪᑕ ᓱᓕ ᓄᓇᕗᒻᒥ ᓂᖃᐃᑑᑎᔅᓴᑕᓲᖑᕙᑦ ᐃᑲᔫᓯᐊᕈᓐᓇᓲᖑᕙᑦ ᓂᕿᑖᕈᑎᔅᓴᕆᓂᐊᖅᑕᒥᓂᒃ?


Hon. David Akeeagok: Thank you, Mr. Chairman. Through you, I’ll ask for Minister Savikataaq to respond to that question. Thank you, Mr. Chairman.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐊᖅᑯᑎᒋᓗᑎᑦ, ᒥᓂᔅᑕ ᓴᕕᑲᑖᕐᒧᑦ ᑭᐅᔭᐅᖁᔭᕋᓗᐊᕋ. ᖁᔭᓐᓇᒦᒃ, ᐃᒃᓯᕙᐅᑖᖅ.


ᐃᒃᓯᕙᐅᑕᖅ: ᖁᔭᓐᓇᒦᒃ ᒥᔅᑕ ᕼᐃᒃᔅ.


It really depends on the situation. It’s case by case.

ᐊᔾᔨᒌᑉᐸᖏᒻᒥᔪᐃᑦ ᖃᓄᐃᓐᓂᖓ ᒪᓕᓪᓗᒍ.


There may be some instances where they would be allowed on income support, but I can’t give a broad statement.

ᐃᓛᓐᓂᒃᑯᑦ ᑕᐃᒪ ᓂᖃᐃᑑᑎᔅᓴᖅᑖᕈᓐᓇᖅᑎᑕᐅᓲᖑᑦᑕᖅᑯᑦ ᑭᓯᐊᓂ ᑕᐃᒃᑯᓄᖓᓕᒫᕋᓗᒃ ᐊᔾᔨᒌᓐᓂᕋᕐᓗᒋᑦ ᐅᖃᕈᓐᓇᙱᑕᒃᑲ.


ᐃᓗᓕᑯᓘᔭᖏᓐᓃᑦᑐᓂᒃ ᐊᐱᖅᓲᑎᔅᓴᖃᕋᒪ, ᐱᓕᕆᕕᑉ ᐃᓗᐊᓂ.


Within the department, it indicates that they are reallocating budget surpluses from other divisions.

ᓇᓗᓇᐃᖅᓯᓯᒪᒻᒪᑕ ᑐᓂᓯᓂᐊᕐᒪᑕᒎᖅ ᑮᓇᐅᔭᓂᒃ ᐊᒥᐊᒃᑯᕕᓂᖏᓐᓂᒃ ᐊᓯᖏᓐᓂᒃ ᐱᓕᕆᕕᓐᓃᖔᖅᑐᓂᒃ ᐃᓛᒃ ᐱᓕᕆᕕᐊᕈᓯᓐᓂᒃ.


With that occurring, does that impact the other divisions that should be benefiting all Nunavummiut?

ᒫᓐᓇ ᑕᐃᒪᐃᓕᖓᓂᖓᓄᑦ, ᐊᓯᖏᑦ ᐱᓕᕆᕕᐊᕈᓰᑦ ᐊᒡᒍᖅᑐᖅᓯᒪᓂᖏᑦ ᑕᒫᓂᑦᑐᑦ ᓄᓇᕗᒻᒥᐅᓕᒫᕌᓗᓐᓂᒃ ᐃᑲᔪᖅᑐᐃᕚᑦ?


Hon. David Akeeagok: Thank you, Mr. Chairman. Overall it does have an impact in terms of divisions that haven’t spent.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐳᑖᖅ. ᐃᓘᓐᓇᖏᓐᓄᑦ ᐊᒃᑐᐃᓂᖃᙱᑦᑐᖅ ᐊᒡᒍᑐᖅᓯᒪᓂᕐᒧᑦ.


In terms of Family Services, the bulk of that that they transferred over to help with their overruns would be on income assistance.

ᐊᒻᒪᓗᑦᑕᐅᖅ ᐃᓄᓕᕆᔨᒃᑯᓐᓂᒃ ᐃᓘᓐᓇᑲᓴᖏᑦ ᑖᒃᑯᐊ ᓄᒃᑎᖅᑕᐅᓚᐅᕐᒪᑕ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᓂᖃᐃᓱᖃᑦᑕᖅᑐᑦ ᐃᑲᔪᕈᑎᖓ.


If there is not as much income assistance, then you transfer it over to another branch. Thank you, Mr. Chairman.

ᑕᐃᒪᓐᓇ ᐃᑲᔫᓯᐊᓗᐊᕌᓗᖃᑦᑕᙱᑦᑐᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


ᖁᔭᓐᓇᒦᒃᑦᑕᐅᖅ ᒥᓂᔅᑕ ᑭᐅᒻᒪᑦ.


When you are reallocating budgets from various divisions, when do you identify that they may get into a deficit situation and how is that deficit taken care of?

ᑐᓂᔭᐅᓂᑯᓂᒃ ᐊᓯᖏᓐᓄᑦ ᑐᓂᓯᖔᕐᓂᐊᖅᑎᓪᓗᓯ ᐊᔾᔨᒌᙱᑦᑐᓂᒃ ᐱᓕᕆᕕᒻᒦᖓᖅᑐᓂᒃ ᖃᖓᒃᑯᓕ ᓇᓗᓇᐃᖅᓯᖃᑦᑕᖅᐱᓯ ᐊᑭᓕᒃᓴᓂᑐᐃᓐᓇᕆᐊᖃᓕᕌᖓᑕ? ᖃᓄᕐᓗ ᐊᑭᓕᒃᓴᓂᒃᑕᐅᔪᖅ ᑲᒪᒋᔭᐅᕙᑉᐸ?


I’m not sure what that has to do with the process we’re doing here today, but Mr. Akeeagok.

ᑖᓐᓇ ᑲᑎᒪᓂᕆᔭᑦᑎᓐᓄᑦ ᐊᒃᑐᐃᓂᖃᕐᒪᖔᖅ ᖃᐅᔨᒪᙱᑦᑐᖓ. ᒥᓂᔅᑕ ᐊᕿᐊᕈᖅ.


Our departments provide a variance report on a monthly basis and it’s towards of the end of the fiscal year that once we start seeing any cost overruns, those are the ones we ask departments to realign their budgets. If they can’t physically do that, then we would have to go through the supplementary appropriation that is here for us right now.

ᐱᓕᕆᕕᕗᑦ ᑕᐃᒃᑯᐊ ᐅᓂᒃᑳᓕᐅᖃᑦᑕᖅᑐᑦ ᑕᖅᑭᑕᒫᑦ ᐊᒻᒪ ᑮᓇᐅᔭᓕᕆᓐᓇᐅᑉ ᐊᕐᕌᒍᐊᑕ ᐃᓱᐸᓗᐊ ᑎᑭᓕᕌᖓᑦ ᐅᖓᑕᐅᔾᔨᐊᕐᔪᑦᑐᑦ ᑕᐃᒃᑯᐊ ᐱᓕᕆᕕᓐᓄᑦ ᐅᖓᑕᐅᔾᔨᒍᑕᐅᔪᑦ ᐊᑐᕈᒫᖅᑕᖏᑦ ᐋᖅᑭᑦᑕᐅᒃᑲᓐᓂᖁᓪᓗᒋᑦ ᑕᐃᒪᐃᑦᑐᓐᓇᖏᑦᑕᕌᖓᑕ ᐊᑐᖔᕆᐊᖃᖃᑦᑕᖅᑐᒍᑦ ᐃᓚᒋᐊᕈᑎᓂᒃ ᑮᓇᐅᔭᒃᑐᕈᑎᔅᓴᓄᑦ.


ᒫᓐᓇ ᒪᑉᐱᒐᖅ 4-ᒦᑦᑐᒍᑦ.


The material provided here makes reference to the fact that this residential care service is demand-driven. The number of clients is increased from 189 to 243.

ᑖᒃᑯᐊ ᐸᐃᒃᐹᑦ ᓵᒃᑎᓐᓃᑦᑐᑦ ᐅᖃᖅᓯᒪᔪᑦ ᐸᖅᑭᕕᖕᒦᖃᑦᑕᕐᒪᑕ ᐸᖅᑭᔭᐅᔪᓂᒃ ᐅᓄᖅᓯᕙᓪᓕᐊᓂᖏᑦ ᒪᓕᒃᑕᐅᓪᓗᑎᒃ ᑕᐃᒃᑯᐊ 189-ᖑᓚᐅᕋᓗᐊᕐᒪᑕ ᐸᖅᑭᔭᐅᔭᕆᐊᓖᑦ 243-ᖑᔪᑦ.


Is this a trend that’s expected to continue?

ᒫᓐᓇ ᑖᒃᑯᐊ ᐅᓄᖅᓯᕙᓪᓕᐊᑐᐃᓐᓇᕐᓂᐊᕋᓱᒋᕕᓯᐅᒃ?


ᑭᓱᒧᑦ ᐅᓄᖅᓯᕙᓪᓕᐊᕙᑦ ᑖᒃᑯᐊ ᐸᖅᑭᔭᐅᔭᕆᐊᓖᑦ?


Do we know the root cause of this sudden increase in the number clients?

ᖃᐅᔨᒪᕕᓯᐅᑉ ᑭᓱᒧᑦ ᐱᔾᔪᑎᖃᖅᖢᑎᒃ ᐅᓄᖅᓯᕙᓪᓕᐊᒻᒪᖔᑕ ᑖᒃᑯᐊ ᐸᖅᑭᔭᐅᔭᕆᐊᓖᑦ?


Hon. David Akeeagok: Thank you, Mr. Chairman. It has been a trend since 2013. It has been a steady trend in terms of the clients that have been required. This is a trend that we follow.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ ᐃᒃᓯᕙᐅᑖᖅ. ᑖᓐᓇ ᐅᓄᖅᓯᕙᓪᓕᐊᑐᐃᓐᓇᖅᑐᑦ 2013-ᒥ ᑕᐃᒃᑯᐊ ᐱᔨᔅᓯᖅᑕᐅᔪᑦ ᐅᓄᖅᓯᕙᓪᓕᐊᓚᐅᖅᑐᖅ, ᑕᐃᒪᓐᓇ ᒪᓕᒃᑕᕗᑦ ᐅᓄᖅᓯᕙᓪᓕᐊᕈᑎᒋᔭᖓᑦ.


If that’s a trend that has been in place for a number of years, will it be taken into account when we’re going forward from this point in terms of looking forward to next year, looking forward to not approving a supplementary appropriation because the correct amount will be budgeted in the first place?

ᑖᒃᑯᐊ ᐊᓯᔾᔨᖅᐸᓪᓕᐊᒻᒪᑕ ᐊᕐᕌᒍᒐᓴᓐᓄᑦ ᐅᓄᖅᑐᓄᑦ ᐅᓄᖅᓯᕙᓪᓕᐊᖕᒪᑕ ᑖᒃᑯᐊ ᐱᖃᓯᐅᔾᔭᐅᓂᐊᖅᐹᑦ? ᑕᕝᕙᖓᑦ ᑮᓇᐅᔭᖅᑐᕈᑎᒃᓴᖓ ᒫᓐᓇᒥᐊᖅ ᐱᒋᐊᕐᓗᒍ ᐊᕐᕌᒎᓚᐅᖅᑐᖅ ᐊᑐᕈᒫᖅᑕᖏᑦ ᐃᓚᒋᐊᕈᑎᒃᓴᓂᒃ ᐊᖏᖅᓯᓛᕈᒪᖏᑦᑐᖓ ᑕᒻᒪᖅᓯᒪᖏᑦᑐᓂᒃ ᑮᓇᐅᔭᖅᑐᕈᑎᒃᓴᓄᑦ ᐊᑐᕈᒫᖅᑐᓂᒃ ᐃᓕᓯᓯᒪᓛᕋᔅᓯ.


ᐱᖃᓯᐅᔾᔭᐅᓛᖅᐹᑦ ᐅᓄᖅᓯᕙᓪᓕᐊᔪᑦ ᑖᒃᑯᐊ?


I think we’re going to go through each of the pages and we can speak to the trends. When there are trends that are happening and can’t meet the budgetary, we then start looking at our own budgets.

ᑕᒪᓐᓇ ᐃᒻᒪᖅᑳ ᐊᓯᔾᔨᖅᐸᓪᓕᐊᔪᑦ ᐅᓄᖅᓯᕙᓪᓕᐊᔪᑦ ᑖᒃᑯᐊ ᐊᑐᓂ ᒪᒃᐱᒐᐃᑦ ᐱᓕᕆᓕᕈᑦᑎᒍᑦ ᐅᔾᔨᕐᓇᕐᓂᐊᖅᑐᖅ ᐅᖃᐅᓯᕆᓗᑎᒍ ᐊᓯᔾᔨᖅᐸᓪᓕᐊᔾᔪᑎᖏᑦ ᐊᓯᔾᔨᖅᐸᓪᓕᐊᑎᓪᓗᒋᑦ ᐊᖑᒻᒪᑎᔪᓐᓃᕌᖓᑕ ᑮᓇᐅᔭᖅᑐᕈᑎᒃᓴᖓᓂᒃ ᐊᑐᕈᒫᖅᑐᖁᑎᕗᑦ ᑕᐃᒃᑯᐊ ᕿᒥᕐᕈᓇᓕᖃᑦᑕᖅᑕᕗᑦ ᑮᓇᐅᔭᖅᑐᕈᑎᒃᓴᕗᑦ.


That’s a very valuable question that we will be expecting when we present our main estimates. Thank you, Mr. Chairman.

ᐊᐱᖅᑯᑎᒃᓴᕆᓛᖅᑕᕗᑦ ᑕᐃᒃᑯᐊ ᐊᑐᕈᒫᖅᑕᕗᑦ ᐊᐅᓚᔾᔪᑎᓂᒃ ᐱᓕᕆᓕᕈᑦᑎᒍᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


Also in the materials provided here, it makes reference to the fact that within the department, there is less available surplus.

ᑕᕝᕙᓂ ᑎᑎᖅᑲᖁᑎᔅᓯᓐᓂ ᑐᓂᔭᐅᓚᐅᖅᑐᓂᒃ ᐱᓕᕆᕕᐅᑉ ᐃᓗᐊᓂ ᐊᒥᐊᒃᑯᖃᕐᒪᑕᒎᖅ.


It makes reference to the department’s recent and ongoing income assistance reforms.

ᑕᐃᓯᓪᓗᑎᒡᓗ ᐱᓕᕆᕖᑦ ᒫᓐᓇᕋᑖᖑᓚᐅᖅᑐᖅ ᓂᖃᐃᓱᕈᑏᑦ ᐋᖅᑭᒋᐊᖅᑕᐅᓚᐅᕐᒪᑕ.


I wonder if the minister could clarify: where have those surpluses been eaten up? Is it in the administration of the Income Assistance Program or is there more money going to these income assistance clients?

ᐃᒻᒪᖄ ᒥᓂᔅᑕ ᓇᓗᓇᐃᖅᓯᔪᓐᓇᖅᐹ ᐊᒥᐊᒃᑯᐃᑦ ᓇᓂᑦ ᓄᖑᑕᐅᓐᓂᖅᐹᑦ ᐸᐃᑉᐹᓕᕆᔨᒃᑯᓐᓃ, ᓂᖃᐃᓱᕐᕕᖕᒥ ᐃᖅᑲᓇᐃᔭᖅᑎᓄᑦ ᐸᐃᑉᐹᓕᕆᔨᒃᑯᓐᓄᑦ ᓄᖑᑕᐅᓐᓂᖅᐹ ᐅᕝᕙᓘᓐᓃᑦ ᑮᓇᐅᔭᐃᑦ ᐅᓄᕐᓂᖅᓴᐃᑦ ᑐᓂᔭᐅᖃᑦᑕᕐᓂᐊᖅᐸᑦ ᓂᖃᐅᓯᖅᑐᓄᑦ.


Just a general indication would suffice.

ᓇᓕᐊᖕᓄᑦ ᐅᓄᖅᓯᒋᐊᖅᓯᓐᓂᕋᔅᓯ?


I’m trying to understand: where is that money being directed?

ᓱᖅᑯᐃᖅᓯᓇᓱᒃᑲᒪ ᓇᒧᙵᕐᓂᕐᒪᑕ ᐊᒥᐊᒃᑯᐃᑦ, ᓇᒧᑦ ᐊᑐᖅᑕᐅᓚᐅᖅᐸᑦ?


Are the income assistance reforms… ? Does it mean that we’re heavier on the administrative side or does it actually meant that we’re providing more funds to the income assistance clients? Where is that money going?

ᓂᖃᐃᓱᕈᑎᐅᖃᑦᑕᖅᑐᑦ ᑕᐃᒃᑯᐊ ᐸᐃᑉᐹᓕᕆᔾᔪᑎᖏᑦ ᐊᑭᓕᖅᑕᐅᒃᑲᓐᓂᖅᑕᐅᓂᐅᓴᐅᕚ ᐅᕝᕙᓘᓐᓃᑦ ᓂᖃᐃᓱᖃᑦᑕᖅᑐᑦ ᑮᓇᐅᔭᖅᑖᕆᖃᑦᑕᖅᑕᖏᑦ ᐅᓄᖅᓯᒋᐊᖅᐸ, ᓇᒧᙵᖅᑕᐅᓐᓂᕐᒪᑕ ᐊᒥᐊᒃᑯᐃᑦ?


ᐃᒃᓯᕙᐅᑕᖅ: ᒥᓂᔅᑕ ᐊᕿᐊᕈᖅ.


Hon. David Akeeagok: Thank you, Mr. Chairman. I think there are a number of factors when it comes to Family Services.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐅᓄᑲᓪᓚᒃᑐᓂᒃ ᐱᔾᔪᑎᖃᕐᒪ ᑕᐃᒃᑯᓂᖓ ᐃᓄᓕᕆᔨᒃᑯᓐᓄᑦ ᐱᓕᕆᕕᖓᑦ.


The programs, over the transition in terms of when it was moved out from another department, a lot of the work was trying to figure out who’s doing the work and how do you do the work.

ᐃᖅᑲᓇᐃᔭᖅᑎᑖᕈᑎᒋᔭᐅᓯᒪᓪᓗᑎᒃ ᐊᐅᓚᑦᑎᔾᔪᑎᐅᖃᑦᑕᕐᓂᐊᖅᑐᓂᒃ ᐱᓕᕆᐊᖏᓐᓇᖏᓐᓂᒃ ᓄᒃᑎᕐᓂᖏᓐᓂᒃ, ᐊᓯᐊᓂᒃ ᐱᓕᕆᕕᖕᒦᙶᖅᖢᑎᒃ. ᐃᓚᖏᑦ ᑖᒃᑯᐊ ᐃᖅᑲᓇᐃᔭᓕᓚᐅᕐᒪᑕ ᑭᒃᑯᑦ ᑭᓱᓕᕆᔨᐅᖕᒪᖔᑕ, ᖃᓄᕐᓗ ᐃᖅᑲᓇᐃᔭᖃᑦᑕᕐᒪᖔᑕ.


The recent income support reform that’s taking place has a contribution to this and the government’s response to residential services in terms of sending out clients and ensuring that clients are going. There are different kinds of care that are being transferred.

ᓂᖃᐃᓱᕈᑏᑦ ᐋᖅᑭᒋᐊᖅᑕᐅᑎᓪᓗᒋᑦ ᑮᓇᐅᔭᖃᖅᑎᑕᐅᓚᐅᕐᒥᖕᒪᑦ ᑖᓐᓇ. ᒐᕙᒪᒃᑯᑦ ᑭᐅᒡᒍᓯᒋᓚᐅᖅᑕᖓᑦ ᐸᖅᑭᔭᐅᕕᐅᖃᑦᑕᖅᑐᓄᑦ ᐊᐅᓪᓚᖅᑎᑦᑎᖃᑦᑕᕐᒪᑕ, ᐸᖅᑭᔭᐅᓂᐊᖅᑐᓂᒃ ᐊᔾᔨᒌᙱᑦᑑᑎᓂᒃ.


There are a number of factors, I think, in terms of how Family Services have come to the point that there are budget shortfalls for this fiscal year. Thank you, Mr. Chairman.

ᐅᓄᑲᓪᓚᒃᑐᓂᒃ ᐱᔾᔪᑎᖃᐅᖅᑐᖅ ᑖᓐᓇ ᖃᓄᖅ ᐃᓄᓕᕆᔨᒃᑯᑦ, ᖃᓄᖅ ᑎᑭᐅᑎᓯᒪᖕᒪᖔᑕ ᑮᓇᐅᔭᖅᑐᕈᑎᒃᓴᖏᓐᓂᒃ ᐊᒥᒐᖅᓯᓗᐊᖅᑐᑎᒃ ᑮᓇᐅᔭᓕᕆᓐᓇᐅᑉ ᐊᕐᕌᒍᒋᔭᖓᓂ. ᖁᔭᓐᓇᒦᒃ, ᐃᒃᓯᕙᐅᑖᖅ.


This information indicates that the department is spending more of the money that is budgeted on income assistance, right? They’re spending more than they have in past years.

ᑖᒃᑯᐊ ᑐᓴᒐᒃᓴᐃᑦ ᐅᖃᖅᓯᒪᖕᒪᑕ ᐃᒪᓐᓇ ᐱᓕᕆᓲᒡᒎᖅ ᑮᓇᐅᔭᓂᒃ ᐅᓄᕐᓂᖅᓴᓂᒃ ᐊᑐᖦᖤᖅᐳᖅ, ᐊᑐᕈᒫᖅᑕᖏᓐᓃᑦᑐᓂᒃ ᓂᖃᐃᓱᕈᑎᓂᒃ. ᑖᓐᓇ ᑎᑎᕋᖅᓯᒪᔪᖅ, ᑮᓇᐅᔭᓂᒃ ᐅᓄᕐᓂᖅᓴᓂᒃ ᐊᑐᕐᓂᖅᓴᐅᓕᖅᑐᓂᒃ ᓂᖃᐃᓱᕈᑎᓄᑦ.


Where is that additional spending going? Is it going toward their own staff? Is it going to the clients?

ᑮᓇᐅᔭᐃᑦ ᐊᑐᖅᑕᐅᔪᒪᔪᑦ ᐃᖅᑲᓇᐃᔭᖅᑎᓄᑦ ᐊᑐᖅᑕᐅᓂᐊᖅᐹᑦ ᐅᕝᕙᓘᓐᓃᑦ ᓂᖃᐃᓱᕐᕕᖕᒥᑦ?


Through you, Minister Savikataaq is better able to respond to the question.

ᑖᓐᓇ ᒥᓂᔅᑕᐅᖃᑎᒐ ᓴᕕᑲᑖᖅ ᑭᐅᑦᑎᐊᕈᓐᓇᕐᓂᖅᓴᕆᕙᐅᒃ ᑖᓐᓇ ᐊᐱᖅᑯᑕᐅᔪᖅ.


ᒥᔅᑕ ᓴᕕᑲᑖᖅ, ᐊᑏ.


The income support reforms that were done directly affect the amount of money that is spent. The best example I can come up with is the child tax benefit.

ᓂᖃᐃᓱᕈᑏᑦ ᐋᖅᑭᒋᐊᖅᑕᐅᓚᐅᖅᑐᑦ ᐊᒃᑐᐃᓂᖃᓪᓚᕆᖕᒪᑕ ᑮᓇᐅᔭᓂᒃ ᑖᒃᑯᓂᖓ ᐆᒃᑑᑎᒋᔪᓐᓇᖅᐸᕋ ᐅᓇ.


Before the reforms came into place, the amount that a family received for child tax benefit was considered income and was deducted from the amount that would be paid out in income support.

ᓱᕈᓯᐊᕿᔾᔪᑎᐅᖃᑦᑕᖅᑐᑦ ᑕᐃᒃᑯᐊ, ᑖᓐᓇ ᓱᕈᓯᐊᕿᔾᔪᑎᑖᕈᒪᔪᖅ ᑮᓇᐅᔾᔭᒃᓵᖏᑦ ᐊᒻᒪᓗᑦᑕᐅᖅ ᓂᖃᐃᓱᕈᑎᖏᑦ ᐃᓚᙶᖅᑎᖅᑕᐅᖃᑦᑕᓚᐅᕐᒪᑕ.


After the reforms, it’s not considered income, so the calculations that are made for the clients are that they get more money. The clients of income support are getting more money if they are within a family group. The bottom line is that the child tax benefit is not considered income for income support calculations, so therefore there is more income support money being paid out to the clients.

ᑕᐃᒃᑯᐊ ᓱᕈᓯᐊᖀᑦ ᐃᓚᙵᖅᑕᐅᖃᑦᑕᓚᐅᕐᒪᑕ ᓂᖃᐃᓱᕈᑎᓂᒃ, ᒫᓐᓇ ᑕᐃᒪᐃᖃᑦᑕᔾᔮᒍᓐᓃᖅᑐᑦ, ᒫᓐᓇ ᑕᐃᒃᑯᐊ ᓂᖃᐃᓱᖃᑦᑕᖅᑐᑦ ᑮᓇᐅᔭᖅᑖᕐᓂᖅᓴᐅᖃᑦᑕᕐᓂᐊᓕᖅᑐᑦ. ᑖᒃᑯᐊ ᓂᖃᐃᓱᖅᑐᑦ ᐃᓚᒌᑦ, ᑖᒃᑯᐊ ᓱᕈᓯᐊᕿᔾᔪᑎᖏᑦ ᐲᖅᑕᐅᖃᑦᑕᐅᖃᑦᑕᕈᓐᓃᖅᑐᑦ, ᐃᓚᙵᖅᑕᐅᖃᑦᑕᕈᓐᓃᖅᑐᑦ ᓂᖃᐃᓱᕈᑎᒋᔭᖓᓂᑦ.


We are at Total Children and Family Services.

ᐅᕙᓃᑦᑐᒍᑦ ᑲᑎᖦᖢᒋᑦ ᓱᕈᓰᑦ ᐃᓚᒌᓄᑦ ᐱᔨᑦᓯᕈᑏᑦ.


ᓯᕗᕐᖓᒍᑦ ᐊᖏᖅᑕᐅᖅᑳᓚᐅᙱᑦᑐᑦ, $1,402,000.


Justice. Operations and Maintenance. Not Previously Authorized.

ᒪᒃᐱᒐᖅ 5-ᒧᐊᕐᓗᒍ, ᒪᓕᒐᓕᕆᔨᒃᑯᑦ ᐊᐅᓚᔾᔪᑎᐊ, ᒪᑭᒪᐅᑏᓪᓗ ᓯᕗᕐᖓᒍᑦ ᐊᖏᖅᑕᐅᓚᐅᙱᑦᑐᑦ.


ᑲᑎᖦᖢᒋᑦ ᒪᓕᒐᓕᕆᔨᒃᑯᑦ ᐊᑐᕈᒫᖅᑕᖏᑦ $2,600,000.


ᓇᑦᓯᖅ: ᖁᔭᓐᓇᒦᒃ, ᐃᒃᓯᕙᐅᑖᖅ.


It states in here, purchase of new equipment for the test on new drugs. Is this anticipation of the federal legislation on cannabis this coming summer?

ᐅᓇ ᐅᕙᓂ ᐃᒪᓐᓇᐃᓕᖓᖕᒪᑦ, ᓂᐅᕕᕈᑕᐅᓂᐊᖅᑐᖅ ᑕᒪᒃᑯᓄᖓ ᓄᑖᓄᑦ ᐋᙵᔮᕐᓇᖅᑐᓂᒃ, ᑖᒃᑯᐊ ᐱᖁᔭᕐᔪᐊᑦ ᐊᓯᔾᔨᖅᑕᐅᓂᐊᕐᓂᖏᓐᓄᑦ ᓱᐴᖅᑐᒐᕐᓄᑦ ᑲᓇᑕᐅᑉ ᒐᕙᒪᒃᑯᖏᓐᓂᑦ ᐊᐅᔭᐅᓂᐊᖅᑐᖅ ᑖᓐᓇ ᐸᕐᓇᐅᑕᐅᓯᒪᕚ?


Hon. David Akeeagok: Thank you, Mr. Chairman. Through you, Mr. Chairman, if I could ask of switching my witness, I would like the Deputy Minister of Justice to sit next to me in replacement of my ADM. If I could have that first and then I’ll respond to the member’s question.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐃᕝᕕᑦᑐᑦ ᐃᒃᓯᕙᐅᑖᖅ ᐊᐃᕆᔪᒪᔭᕋ ᑖᓐᓇ ᑕᒫᓃᖃᑎᒋᔭᕋ ᐊᓯᔾᔨᖅᑕᐅᖁᒐᓗᐊᕋᒃᑯ ᑐᖏᓕᖓᑦ ᒪᓕᒐᓕᕆᔨᒃᑯᑦ ᒥᓂᔅᑕᖓᑦ ᑕᐃᑯᙵᖁᓪᓗᒍ, ᐲᖔᕐᓗᓂ ᐅᓇ ᑐᖏᓕᕋ. ᑕᐃᒪᓐᓇ ᐲᖅᑳᓚᐅᑲᒡᓗᖓ ᑭᐅᓂᐊᖅᐳᖓ ᐊᐱᖅᑯᓇᐅᑎᒋᔭᖓᓄᑦ ᑲᑎᒪᔨᐅᑉ.


Do members agree to change witnesses at the witness table?

ᐊᖏᖅᐱᓰ ᑖᓐᓇ ᐊᐱᖅᓱᖅᑕᐅᕕᖕᒦᑦᑐᖅ ᐊᓯᔾᔨᕈᓐᓇᖁᓪᓗᒍ?


Sergeant-at-Arms, if you could please escort the witness in.

ᐃᖅᓱᖅᑏ, ᐅᑯᐊ ᐃᓯᖅᑎᓚᐅᒃᑭᑦ ᐱᖃᑖ ᐊᓂᑎᓪᓗᒍ.


For the record, Mr. Akeeagok, if you could please introduce your witness.

ᑎᑎᕋᖅᓯᒪᓂᐊᕐᒪᑦ, ᒥᔅᑕ ᐊᕿᐊᕈᖅ, ᑭᓇᐅᖕᒪᖔᑦ ᑖᓐᓇ ᑕᐃᑲᐃᓐᓇᕈᒃ ᐊᐱᖅᓱᖅᑕᐅᕕᖕᒧᐊᖅᑐᖅ. ᒥᔅᑕ ᐊᕿᐊᕈᖅ.


On my left is the Deputy Minister of Justice, Bill MacKay.

ᑖᓐᓇ ᓴᐅᒥᓐᓃᑦᑐᖅ ᒥᓂᔅᑕᐅᑉ ᑐᖓᓕᖓ ᒪᓕᒐᓕᕆᔨᒃᑯᓐᓄᑦ, ᕕᐅᓪ ᒪᑲᐃ.


With your permission, I can now respond to the question that was just asked.

ᖃᓄᐃᔅᓴᖏᒃᑯᕕᑦ ᐊᐱᖅᑯᑕᐅᖅᑲᐅᔪᖅ ᑭᐅᒋᐊᕈᓐᓇᖅᓯᔭᕌ?


Mr. Chairman, that is a very good question for the law enforcement in terms of drugs.

ᐃᒃᓯᕙᐅᑖᖅ, ᑖᓐᓇ ᐊᐱᖅᑯᑎᒃᓴᑦᑎᐊᕚᓗᒃ, ᒪᓕᒐᓕᕆᔨᒃᑯᑦ ᐱᔾᔪᑎᒋᓪᓗᒋᑦ ᐸᓖᓯᒃᑯᓐᓄᑦ.


No, that is not in relation to cannabis.

ᑖᓐᓇ ᑐᕌᖓᖏᑦᑐᖅ ᓱᐴᖅᑐᒐᕐᓗᖕᓄᑦ.


There has been a big opioid crisis in Canada and hopefully it won’t land in Nunavut, but these are the new drugs that are coming out that they need to learn and enforce.

ᑕᐃᒃᑯᐊ ᐄᔭᒐᐃᑦ ᑕᒪᒃᑯᐊ ᑲᓇᑕᒥ ᐄᔭᒐᕐᓘᑏᑦ ᐋᖓᔮᕐᓇᖅᑑᓂᕋᖅᑕᐅᔪᑦ ᓄᓇᕗᒻᒨᖁᖏᒃᑲᓗᐊᕋᑦᑎᒍᑦ. ᑖᒃᑯᐊ ᑕᕝᕙ ᓄᑖᖑᖕᒪᑕ ᐄᔭᒐᐃᑦ ᐋᖓᔮᕐᓇᖅᑑᓪᓗᑎᒃ ᐃᓕᓐᓂᐊᕆᐊᖃᕋᑦᑎᒍ ᐊᑐᓕᖅᑕᐅᓗᑎᒡᓗ ᐃᓕᓐᓂᐊᕈᑎᖓ.


In December, as finance ministers met, a lot of the money that will be received through cannabis, the 25 percent that the federal government had asked for is going to go towards the RCMP law enforcement in terms of testing for cannabis.

ᑎᓯᐱᕆᒥ, ᑮᓇᐅᔭᓕᕆᔨᒃᑯᑦ ᒥᓂᔅᑕᖏᑦ ᑲᑎᒪᑎᓪᓗᒋᑦ, ᑮᓇᐅᔭᐃᑦ ᑖᒃᑯᐊ ᑐᓂᔭᐅᓂᐊᖅᑐᑦ ᓱᐴᖅᑐᒐᖅᑎᒍᑦ 25%-ᖓᑦ ᑮᓇᐅᔭᐃᑦ ᒐᕙᒪᑐᖃᒃᑯᓐᓂ ᐱᔭᐅᓂᐊᕐᒪᑕ ᐸᓖᓯᒃᑯᓐᓄᑦ ᑐᕌᖓᓂᐊᖅᑐᖅ, ᖃᐅᔨᓴᐃᖃᑦᑕᕈᑕᐅᓂᐊᕐᒪᑕ ᐋᖓᔮᕐᓇᖅᑐᖅᑕᖃᕐᒪᖔᑦ.


ᑖᓐᓇ ᒪᕐᕉᓕᖓᔪᓕᒃ.


ᖁᔭᓐᓇᒦᒃᒡᓗ ᒥᓂᔅᑕ ᑭᐅᔾᔪᑎᖓᓄᑦ.


The other question that I have is on our packages, it goes the high cost of housing due to a lack of housing in the communities.

ᑕᐃᒪ ᐊᐱᖅᑯᑎᒃᑲᓐᓂᕋ ᑕᕝᕙᓂ ᑕᒪᓐᓇ ᐃᒡᓗᒧᑦ ᐊᑭᑐᓂᖓ ᐃᒡᓗᑭᒃᓴᓗᐊᕐᓂᕐᒧᑦ ᓄᓇᓕᖕᓂ.


Could the minister explain why this is there? What are the high housing costs for?

ᒥᓂᔅᑕᖃᐃ ᐅᓂᒃᑳᕈᓐᓇᖅᐹ ᖃᓄᐃᒻᒪᑦ ᑕᕝᕙᓃᑉᐸ ᑖᓐᓇ, ᐃᒡᓗᖃᕐᓂᕐᒧᑦ ᑮᓇᐅᔭᖅᑐᕐᓂᖅ.


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᔅᑕ ᓇᑦᓯᖅ.


Hon. David Akeeagok: Thank you, Mr. Chairman. This one is related to the RCMP. They hired nine additional members to their force in various communities and as a result, they do offer staff housing.

ᐊᖓᔪᖅᑳ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ ᐃᒃᓯᕙᐅᑖᖅ. ᑖᓐᓇ ᐊᒃᑐᐊᔪᖅ ᐸᓖᓯᒃᑯᑦ 9-ᑲᓐᓂᕐᓂᒃ ᐸᓖᓯᑖᓚᐅᕐᒪᑕ, ᓄᓇᓕᖕᓂ ᐊᔾᔨᒌᖏᑦᑐᓂ. ᑕᐃᒪᐃᒻᒪᓪᓗ ᑕᐃᒪ ᐃᖅᑲᓇᐃᔭᖅᑎᒥᖕᓂᒃ ᐃᒡᓗᖃᖅᑎᑦᑎᓲᖑᖕᒪᑕ.


When there are additional members, as part of the government contracts, we also have to find staff housing towards it. The additional cost for finding that housing was in the range of $300,000. Thank you, Mr. Chairman.

ᑕᐃᒪᓕ ᐸᓖᓯᑕᖃᒃᑲᓐᓂᓕᕌᖓᑦ, ᒐᕙᒪᒃᑯᑎᒍᑦ ᑳᓐᑐᕌᒃᑦ-ᖏᑎᒍᑦ ᐃᒡᓗᑖᕈᑎᔭᕆᐊᖃᓲᕆᒐᑦᑎᒍᑦ ᑖᒃᑯᐊ ᑮᓇᐅᔭᖅᑐᕈᑏᒃᑲᓐᓂᖏᑦ $300,000-ᖏᓃᓚᐅᖅᑐᖅ. ᖁᔭᓐᓇᒦᒃ ᐃᒃᓯᕙᐅᑖᖅ.


ᒥᔅᑕ ᒪᐃᓐ, ᐊᐱᖅᑯᑎᖃᖅᑲᐅᕖᑦ?


ᒪᐃᓐ: ᖁᔭᓐᓇᒦᒃ ᐃᒃᓯᕙᐅᑖᖅ.


The minister mentioned, under this item here which is $2.6 million, how it has been broken down in here, he mentioned about $300,000 was for housing.

ᒥᓂᔅᑕ ᐅᖃᐅᓯᖃᖅᑲᐅᖕᒪᑦ ᑕᕝᕙᓂ $2,600,000 ᐊᒡᒍᖅᓯᒪᔪᖅ $300,000 ᐃᒡᓗᓕᕆᓂᕐᒧᑦ.


I wonder if he could break that figure down further into the different components.

ᑖᓐᓇ, ᐊᒡᒍᖅᑐᒃᑲᓐᓂᕈᓐᓇᖅᐲᐅᒃ ᐃᓗᓕᒃᑲᓐᓂᑯᓘᔭᖏᓐᓂᒃ?


Hon. David Akeeagok: Thank you, Mr. Chairman. I may miss a number.

ᐊᖓᔪᖅᑳ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ ᐃᒃᓯᕙᐅᑖᖅ. ᐃᒻᒪᖄ ᓇᐃᓴᐅᑎᒥᒃ ᑭᑭᑦᑎᑐᐃᓐᓇᕆᐊᖃᖅᑐᖓ.


If I do, I do ask assistance from our staff here.

ᑖᒃᑯᐊ ᐃᖅᑲᓇᐃᔭᖅᑎᕗᒃ ᐊᐱᕆᓂᐊᖅᐹᒃᑲᒃ.


Those are the numbers that I have rounded.

ᑖᒃᑯᐊ ᑕᕝᕙ ᓇᐃᓴᐅᑏᑦ ᑕᐃᒪᐃᓕᖓᔾᔪᑎᖏᑦ.


ᖁᔭᓐᓇᒦᒃ ᐃᒃᓯᕙᐅᑖᖅ.


I thank the minister. You mentioned earlier that $1 million is for vehicle replacements.

ᖁᔭᓐᓇᒦᒃᒡᓗ ᒥᓂᔅᑕ. ᐅᕙᑦᓯᐊᖅ ᐅᖃᐅᕼᐃᕆᒐᑦᓂ $1 ᒥᓕᐊᓐ ᓄᓇᒃᑰᕈᑎᓄᑦ ᑐᕌᖅᑎᑕᐅᓂᐊᕐᒪᑦ.


Why weren’t you expecting to have to purchase them?

ᖃᓄᐃᒻᒪᒃᑭᐊᖅ ᐅᑯᐊ ᓄᓇᒃᑰᕈᑎᑦ ᓂᐅᕕᒐᐅᒋᐊᖃᕐᓂᖏᓐᓂᒃ ᓂᕆᐅᒋᔭᐅᓚᐅᙱᑉᐸᑦ?


They should have already been included in the budget.

ᐅᕙᓂ ᑮᓇᐅᔭᖅᑑᑎᒥ ᐃᓗᐊᓂᕼᐃᐅᕆᐊᖃᓚᐅᖅᑰᕋᓗᐊᕐᒪᑕ ᑐᑭᕼᐃᐊᑦᓯᐊᕐᓂᕈᒪ.


You said it was for new vehicle purchases.

ᐅᓇ ᐱᔾᔪᑕᐅᓚᐅᕐᒪᖔᑦ ᓄᓇᒃᑰᕈᑎᓂᒃ ᓄᑖᓂᒃ ᓂᐅᕕᕆᐊᖃᕐᓂᖅ ᐱᔾᔪᑎᒋᖦᖢᒍ?


Hon. David Akeeagok: Thank you. That’s a good question.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ ᐊᒻᒪᓗ ᑖᓐᓇ ᐊᐱᖅᑯᑎᑦᑎᐊᕙᐅᒻᒪᑦ.


The $1 million is for replacement of vehicles.

ᑖᓐᓇ $1 ᒥᓕᐊᓐ ᑐᕌᖓᔪᖅ ᓄᓇᓯᐅᑎᖏᓐᓄᑦ ᐊᓯᔾᔨᖅᑕᐅᖃᑦᑕᖅᑐᑦ.


We have a contract with the RCMP and in that contract they receive any equipment that is needed.

ᑖᓐᓇ ᑳᓐᑐᕌᒃᑦ-ᖁᑎᖃᕋᑦᑕ ᑖᒃᑯᓂᖓ ᐸᓖᓯᒃᑯᓐᓂᒃ. ᑕᐃᑲᓂ ᑕᒪᒃᑯᐊ ᑭᓱᓂᒃ ᐱᑖᕆᐊᖃᕐᓂᖏᓐᓂᒃ ᐊᔾᔨᒌᙱᑦᑐᓂᒃ ᐱᕙᓪᓕᐊᖃᑦᑕᕐᒪᑕ.


Last year the vehicles were not really replaced because of lack of funding.

ᐊᕐᕌᓂᒎᖅ ᑖᒃᑯᐊ ᓄᓇᓯᐅᑎᖏᑦ ᐊᓯᔾᔨᖅᑕᐅᓗᐊᓚᐅᙱᒻᒪᑕ ᑮᓇᐅᔭᑭᔅᓴᓗᐊᕈᔪᓐᓂᖏᓐᓄᑦ.


They were trying to delay the replacement of vehicles. This year, with the vehicles that are breaking down, they had to purchase the new vehicles.

ᑕᐃᒪᓐᓇ ᓄᖅᑲᖓᑎᑦᑎᔾᔫᒥᓇᓱᓚᐅᕋᓗᐊᖅᖢᑎᑦ. ᑭᓯᐊᓂ ᑕᕝᕙᓂ ᐊᕐᕌᒎᔪᒥ ᑕᒪᒃᑯᐊ ᓄᓇᓯᐅᑎᖏᑦ ᓱᕋᔅᓯᒪᓗᐊᕐᓂᕈᔪᖏᑦ ᐱᔭᕆᐊᖃᓪᓚᑦᑖᖅᑕᖏᓐᓂᒃ ᓂᐅᕕᓕᓚᐅᕐᓂᖏᓐᓄᑦ.


That’s why it’s such a sharp increase from last year.

ᑕᐃᒪᓐᓇ ᖁᕝᕙᑲᓪᓚᓗᐊᖅᓯᒪᕗᑦ ᑖᔅᓱᒪ ᐊᕐᕌᒍᒥ.


They were holding back on the purchase of vehicles, but the vehicles are aging.

ᑖᒃᑯᐊ ᓂᐅᕕᓗᐊᖅᑕᐃᓕᒪᓂᒃᓯᒃᓯᒪᓪᓗᑎᒃ ᑭᓯᐊᓂ ᐱᖁᑎᖏᑦ ᓱᕋᑦᑎᐸᓪᓕᐊᖏᓐᓇᒥᒻᒪᑕ ᑕᐃᒪᓐᓇᐃᓕᖓᓪᓗᑎᑦ.


The contract with the RCMP doesn’t really indicate whether or not we need to purchase this or we need to purchase that.

ᑖᒃᑯᐊ ᐸᓖᓯᒃᑯᑦ ᑳᓐᑐᕌᒃᑦ-ᖓᑎᒍᑦ ᑕᒪᒃᑯᐊ ᐅᓇ ᓂᐅᕕᓕᕈᖅ, ᐅᓇ ᓂᐅᕕᖅᑕᐃᓕᒍᖃᑦᑕᐃᓕᒪᖃᑦᑕᐅᑎ, ᑕᐃᒪᓐᓇᐃᓕᐅᖃᑦᑕᐅᑎᓗᐊᖃᑦᑕᙱᓐᓇᑦᑕ.


During our discussions with them to plan the budgets, they come to an agreement and that’s how it’s such a big increase.

ᑭᓯᐊᓂ ᑕᒫᓂ ᐅᖃᓪᓚᖃᑎᒋᓪᓗᒋᑦ ᑮᓇᐅᔭᓂᒃ ᐸᕐᓇᐃᖃᑎᒋᓪᓗᑎᒍᑦ ᐊᖏᖃᑎᒌᔾᔫᒥᖃᑦᑕᕐᒪᑕ ᑕᕝᕘᓇ. ᑖᓐᓇ ᑕᐃᒪᓐᓇ ᐊᐅᓚᔅᓯᒪᓪᓗᓂ ᖁᕝᕙᕆᐊᓗᐊᖅᑰᔨᓯᒪᕗᖅ.


ᒪᐃᓐ: ᒪ’ᓇ, ᐃᒃᕼᐃᕙᐅᑖᖅ.


It also states here… . Well, my colleague mentioned this.

ᑕᕝᕙᓂᑦᑕᐅᖅ ᐅᖃᖅᕼᐃᒪᖕᒪᑦ, ᐃᓛᒃ ᒪᓕᒐᓕᐅᖅᑎᐅᖃᑎᖕᒪ ᑕᒪᓐᓇ ᐅᖃᐅᕼᐃᕆᒐᓗᐊᒑᖅ.


ᐅᑯᐊ ᐋᖓᔮᕐᓇᖅᑐᑦ ᓄᑖᖑᓂᕋᒐᐅᔪᑦ ᐅᓗᕆᐊᓇᕐᓂᖃᐅᖅᑰᖅᑐᑦ ᐅᓗᕆᐊᓇᕐᓂᖅᐹᑦ ᐋᖓᔮᕐᓇᖅᑐᑦ.


Is the testing equipment for those drugs for all the communities or only some of the communities?

ᑕᒪᒃᑯᐊᖃᐃ ᐱᖁᑎᑦ ᖃᐅᔨᓴᕈᑕᐅᓂᐊᖅᑐᑦ ᑕᒪᒃᑯᓄᖓ ᓄᓇᓕᓗᒃᑖᓄᓪᓘᕝᕙ ᐊᑐᐃᓐᓇᕈᖅᑎᑕᐅᓂᐊᖅᐸᑦ ᐅᕝᕙᓘᓐᓃᑦ ᐃᓚᖏᑐᐃᓐᓇᖅ?


Hon. David Akeeagok: Thank you, Mr. Chairman. Yes, every officer will have these packages and for all the communities, a number of things.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐄ, ᐸᓖᓯᓕᒫᑦ ᑖᒃᑯᓂᖓ ᐱᑖᖅᑐᕐᓂᐊᖅᑐᑦ ᓄᓇᓕᓕᒫᓄᑦ.


Those are the new equipment that they needed to purchase for the officers and for the public that may get into that situation. Thank you, Mr. Chairman.

ᑖᒃᑯᐊ ᑕᕝᕙ ᓄᑖᑦ ᐃᖅᑲᓇᐃᔭᐅᑎᒋᔭᖅ ᖃᐅᔨᓴᐅᑏᑦ ᐸᓖᓯᓄᑦ ᐊᒻᒪᓗ ᑕᖅᑲᐅᖓᑐᐃᓐᓇᖅ ᑕᐃᒪᐃᑦᑐᒃᑰᑐᐃᓐᓇᕆᐊᓕᖕᓄᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


Are they starting to find the new drugs that are more dangerous in our communities, and is that why they planned for it? Alternatively, if they are not finding the new drugs, which communities has the RCMP found those drugs in to date?

ᑖᒃᑯᐊ ᐋᖓᔮᕐᓇᖅᑐᑦ ᐅᓗᕆᐊᓇᕐᓂᖅᐹᑦ ᐃᓛᒃ ᐅᓗᕆᐊᓇᕐᓂᖅᑲᑦ ᓄᑖᑦ ᐋᙵᔮᕐᓇᖅᑑᓂᕋᒐᐅᔪᑦ ᖃᑉᓗᓈᑐᑦ, ᑏᑦᑐᓂᖃᐃ ᓇᓂᓯᔪᖃᑦᑕᖅᐸᓪᓕᐊᓕᕋᒥ ᓄᓇᓕᖁᑎᑦᑎᓐᓂ ᑕᒪᓐᓇ ᐸᕐᓇᐅᑕᐅᕼᐃᒪᕙ ᐅᕝᕙᓘᓐᓃᑦ ᓇᓂᕼᐃᒪᔪᖃᖅᓯᒪᙱᓐᓂᖅᐸᑦ ᓇᓕᐊᖕᓂᒃ ᓄᓇᓕᖕᓃᑦᑐᓂᒃ ᓇᓂᕼᐃᕼᐃᒪᕙᑦ ᐳᑭᖅᑕᓖᑦ ᒫᓐᓇᐅᔪᒧᑦ ᑎᑭᖦᖢᒍ?


The new drugs are coming into our communities and this is very bad news. I wish they could be stopped.

ᐄ, ᑕᒪᒃᑯᐊ ᑎᑭᑉᐸᓪᓕᐊᔪᐃᑦ ᓄᓇᓕᖁᑎᑦᑎᓐᓄᑦ ᐊᓕᐊᓇᐃᙱᑦᑐᐊᓗᒃ ᐊᑏᑐᖅ ᓄᖅᑲᕐᔪᒥᓂᐊᖅᐳᑦ.


There have been two communities that have been affected. Any new drugs that come into Canada would start coming here and they’re already in the NWT.

ᑭᓯᐊᓂ ᑖᒃᑯᐊ ᓄᓇᓕᓐᓂ ᒪᕐᕈᐃᓱᒻᒪᕆᒃ ᐊᑦᑐᖅᑕᐅᔪᖃᖅᓯᒪᓕᖅᑐᖅ ᐊᒻᒪᓗ ᑕᒪᒃᑯᐊ ᑲᓇᑕᒥ ᓴᖅᑭᐸᓪᓕᐊᔪᐃᑦ ᒪᐅᙵᐸᓪᓕᐊᓂᐊᕐᒪᑕ ᓄᓇᑦᓯᖅᐊᕐᒦᑦᑐᒐᓚᐅᓕᕆᓪᓗᑎᒃ.


Those drugs are very dangerous. I fear for those who want to take drugs.

ᐅᓗᕆᐊᓇᑦᑎᐊᕐᒪᑦ ᐅᓗᕆᐊᓱᑦᑎᐊᖅᑐᖓ ᑖᒃᑯᐊ ᐋᖓᔮᕐᓇᖅᑐᕈᔪᓐᓄᑦ ᐱᓇᓱᖃᑦᑕᓂᐊᖅᑐᐃᑦ.


It’s dangerous because they’re now coming into our communities and I applaud the RCMP for preparing for this.

ᑕᒪᒃᑯᐊ ᐱᙱᖔᕈᒃᓯᐅᒃ ᐊᓕᐊᓇᐃᓐᓂᖅᓴᐅᒐᓗᐊᖅ ᑭᓯᐊᓂ ᑕᒪᒃᑯᐊ ᓴᖅᑭᐸᓪᓕᐊᓂᖏᑦ ᐅᓗᕆᐊᓇᕐᒪᑕ ᐊᒻᒪᓗ ᖁᕕᐊᒋᕙᒃᑲ ᐸᓖᓯᒃᑯᑦ ᐸᕐᓇᐸᓪᓕᐊᒻᒪᑕ.


ᒪᐃᓐ: ᐱᔭᕇᖅᑐᒋᕋᑖᕋᓗᐊᖅᑐᖓᓕ.


ᑖᓐᓇ ᑭᖑᓪᓕᖅᐹᖅ ᐊᐱᖅᑯᑎ.


It mentions here the high housing cost due lack of housing in the communities. Does that mean Nunavut? What’s “the communities”?

ᐅᕙᓂ ᑕᐃᒪ ᐃᒡᓗᑭᒃᓴᕐᓂᕐᒧᑦ ᑖᓐᓇ ᓄᓇᓕᖕᒥ ᓄᓇᓕᖕᓂ ᓄᓇᕗᒻᒥᖃᐃ ᓄᓇᓕᖏᓐᓂᒃ ᑐᑭᓯᓇᖅᓯᑎᒋᐊᕈᓐᓇᕈᕕᐅᒃ.


It is written in the documents we have provided that we have nine new police officers that have been placed in six Nunavut communities and they need housing.

ᑖᒃᑯᐊ ᑎᑎᖅᑲᐃᑦ ᑐᓂᓯᒪᔭᑦᑕ ᐃᓗᐊᓂ ᑎᑎᕋᖅᓯᒪᒻᒪᑕ 9, ᐸᓖᓯᑖᒃᑲᓐᓂᖅᓯᒪᔪᒍᑦ, ᑖᒃᑯᐊ 9, 6-ᓂ ᓄᓇᓕᓐᓂ ᓄᓇᕘᑦ ᐃᓗᐊᓂ ᑕᐃᑯᖓ ᓯᐊᒻᒪᖅᑕᐅᓯᒪᔪᑦ ᑖᒃᑯᐊ ᐊᔾᔨᒌᖏᑦᑑᑎᓄᑦ ᐃᒡᓗᑖᕆᐊᖃᖃᑦᑕᖅᓯᒪᒻᒪᑕ.


ᐅᖃᐅᕼᐃᑐᐃᓐᓇᐅᒐᓗᐊᖅ ᑕᒪᓐᓇ.


Moving on. Mr. Hickes, you had a question?

ᑲᔪᓯᓗᑕ, ᒥᔅᑕ ᕼᐃᒃᔅ, ᐊᐱᖅᑯᑎᖃᖅᐲᑦ?


In the $2.6 million request, it speaks to increased demand for extra judicial officers and interpreters, and it states that seven additional judicial officers have been hired. Have any additional interpreters had to be hired out of this as well?

ᑕᕝᕙᓂ $2.6 ᒥᓕᐊᓐ ᑐᒃᓯᕋᖅᑕᔅᓯᓐᓂᒃ ᐅᖃᐅᓯᖃᕐᒪᑦ ᒪᑯᐊ ᐃᖅᑲᖅᑐᐃᕕᖕᓂᑦ ᑐᓵᔩᑦ ᐃᖅᑲᖅᑐᐃᕕᓕᐊᖅᑐᑦ 7-ᒎᖅ ᐃᖅᑲᖅᑐᐃᔨᒃᑯᓐᓂᑦ ᐃᖅᑲᖅᑐᐃᔪᓂᒃ ᑕᕝᕙᙵᑦᑕᐅᖅ ᑐᓵᔨᑖᕆᐊᖃᓚᐅᕆᕕᓰ?


Hon. David Akeeagok: Thank you, Mr. Chairman. Currently no, there haven’t been additional interpreters and there are a number of factors that they had done in terms of not hiring. One of the major components is having trained, qualified interpreters that are in the legal or judicial role.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᒫᓇᐅᔪᖅ ᐋᒃᑲ. ᑐᓵᔨᒃᑲᓐᓂᕐᓂᒃ ᑕᐃᒪ ᖃᔅᓯᑲᓪᓚᐅᖕᒪᑕ ᐃᒪᓐᓇ ᐃᖅᑲᓇᐃᔭᓕᖅᑎᑦᑎᓕᕈᓂ ᑕᐃᒪᓕ ᐱᒻᒪᕆᐅᓂᕆᓚᐅᖅᑕᖏᑦ ᐱᓕᒻᒪᒃᓯᒪᔪᒥᒃ ᐃᓕᓐᓂᐊᖅᓯᒪᔪᓂᒃ ᑐᓵᔨᖃᕆᐊᖃᕐᒪᑕ ᐃᖅᑲᖅᑐᐃᕕᓕᕆᔨᒃᑯᓐᓂᑦ.


I’ll leave that alone. I’ll go over to where it’s talking about in the program 1 again, it is talking about the new radio system that these dollars are being used to keep the old system running.

ᑖᓐᓇ ᕿᒪᑐᐃᓐᓇᑲᐃᓐᓇᕐᓗᒍ, ᐅᖃᐅᓯᖃᖅᑎᓪᓗᒍ ᐅᖃᐅᓯᖃᕐᒥᖕᒪᑦ ᓄᑖᓂᒃ ᐅᖄᓚᐅᑎᑖᕆᔭᕆᐊᖃᓚᐅᕐᓂᖏᑦ ᑖᒃᑯᐊᓗ ᒫᓐᓇ ᐱᑐᖃᐅᓕᖅᑐᑦ ᑲᔪᓰᓐᓇᖅᑎᑕᐅᓗᑎᒃ.


With the knowledge that there’s a new system that’s going to be needed to replace the existing system, are there budgeted dollars forthcoming for the new system or is that going to be a supplementary appropriation next time when they know what the actual figures are from the RCMP?

ᑕᐃᒪᓕ ᖃᐅᔨᒪᓪᓗᑕ ᓄᑖᓂᒃ ᐃᓇᖐᔭᕆᐊᖃᕐᓂᐊᕐᒪᑕ ᒫᓐᓇ ᐅᖄᓚᐅᑎᖃᕐᕕᒋᔭᖏᑦ ᑮᓇᐅᔭᓂᒃ ᓴᓂᕐᕙᐃᓂᐊᖅᐹᑦ ᓄᑖᓄᑦ ᐅᕝᕙᓘᓐᓃᑦ ᑮᓇᐅᔭᖅᑐᕈᑎᒃᓴᒃᑲᓐᓂᕐᓂᒃ ᑐᒃᓯᕋᐅᑕᐅᓂᐊᕆᕙᑦ ᓈᓴᐅᑎᖓ ᖃᐅᔨᒪᓕᕈᑎᒃ ᐸᓖᓯᒃᑯᓐᓂᑦ?


Yes, this is currently being planned by our department. We will be asking for an appropriation and we’re in the planning stages for that.

ᐄ, ᑖᓐᓇ ᐸᕐᓇᒃᑕᐅᕙᓪᓕᐊᔪᖅ ᑖᒃᑯᓄᖓ ᐱᓕᕆᕝᕕᒻᒧᑦ ᑖᒃᑯᐊ ᑮᓇᐅᔭᐃᑦ ᑐᒃᓯᕋᐅᑕᐅᓚᖅᑐᑎᒍᑦ ᑕᕝᕘᓇ ᑖᓐᓇ ᐸᕐᓇᐸᓪᓕᐊᓯᒪᔪᖅ.


During our finance ministers’ meeting, the public service minister was also there and he rolled out the plans for the RCMP if and when the cannabis legislation is passed. There are a number of things, as my member colleague has mentioned, for road tests and other. There are plans towards it, but there’s nothing in this supplementary appropriation towards cannabis. Thank you, Mr. Chairman.

ᑕᐃᒪ ᐸᕐᓇᐅᑎᖃᕐᒪᑕ ᐱᓕᕆᐊᕆᔪᒪᔭᒥᓂᒃ ᑮᓇᐅᔭᓕᕆᓂᕐᒧᑦ ᒥᓂᔅᑕᐃᑦ ᑕᐃᑲᓃᓚᕐᒥᖕᒪᑕ ᒐᕙᒪᒃᑯᑦ ᐃᖅᑲᓇᐃᔭᖅᑎᖏᓐᓄᑦ ᒥᓂᔅᑕᐅᔪᑦ. ᐸᓖᓯᒃᑯᑦ ᐸᕐᓇᐅᑎᖏᑦ ᑖᓐᓇ ᓱᐴᖅᑐᕐᓗᒐᕐᒧᑦ ᐱᖁᔭᖅ ᖄᖏᖅᑎᑕᐅᔪᕕᓂᐅᒃᐸᑦ, ᑕᐃᒪ ᒪᓕᒐᓕᐅᖅᑎᐅᖃᑎᒪ ᐅᖃᐅᓯᕆᓯᒪᖕᒪᒍ ᒪᑯᓄᖓ ᐊᖁᑦᑐᓂᒃ ᖃᐅᔨᓴᕈᑕᐅᖃᑦᑕᖅᑐᓂᒃ ᑕᐃᒪ ᐸᕐᓇᒃᑕᐅᔫᒐᓗᐊᑦ ᑭᓯᐊᓂ ᐅᕙᓃᒃᑐᖃᖏᒻᒪᑦ ᑮᓇᐅᔭᖅᑐᕈᑎᒃᓴᒃᑲᕐᓂᕐᓂᑦ ᑐᕌᖓᔪᓂᑦ ᓱᐴᖅᑐᕐᓗᒐᕐᒧᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


In program 3, the correctional facilities on the overtime, it speaks to each correctional centre has to have a full squad on duty every hour of every day. What is a full squad here at the BCC?

ᑕᕝᕙᓂ ᐊᓯᖏᓐᓂᒃ ᑎᒍᔭᐅᓯᒪᕕᓐᓂᒃ ᐆᕙᑕᐃᖃᑦᑕᖅᑕᖏᓐᓄᑦ ᐃᖅᑲᓇᐃᔭᖅᑏᑦ ᑕᐃᒪ ᐅᖃᐅᓯᖃᕐᒪᑦ, ᑕᐃᒪ ᓈᒪᔪᓂᒃ ᐃᖅᑲᓇᐃᔭᖅᑎᖃᕐᖓᑦ. ᐅᓪᓗᑕᒫᑦ, ᐅᓪᓗᓕᒫᖅ ᑕᕝᕙᓂ ᕿᑭᖅᑖᓗᒻᒥ ᐃᑲᔪᖅᑕᐅᕕᒻᒥᑦ ᖃᓄᖅ ᐊᒥᓲᑎᒋᓲᖑᕙᑦ ᖃᓄᖅ ᐊᒥᓲᑎᒋᓲᖑᕙᑦ?


Hon. David Akeeagok: Thank you, Mr. Chairman. Eight. Thank you, Mr. Chairman.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓇᒦᒃ, ᐃᒃᓯᕙᐅᑖᖅ. 8. ᖁᔭᓐᓇᒦᒃ, ᐃᒃᓯᕙᐅᑖᖅ.


ᑖᓐᓇ 8-ᖑᓂᕋᐃᕋᑖᖅᑑᖅ?


Mr. Hickes: That leads me to my next question where the example provided on what is needed for overtime it states that the BCC alone, for a three-day blizzard, costs $180,000. I think I’m in the wrong career, Mr. Chairman.

ᕼᐃᒃᔅ: ᑕᐃᒪ ᐊᐱᖅᑯᖃᖁᔨᓕᕆᕙᕋᓕ ᑕᐃᒃᑯᐊ ᑐᑭᓯᐅᔾᔭᐅᓯᒪᔪᑦ ᑕᕝᕙᓂ ᐆᕙᑕᐃᖃᑦᑕᖅᑐᓄᑦ ᐅᖃᖅᓯᒪᒻᒪᑦ ᕿᑭᖅᑖᓗᒻᒥᑦ ᑎᒍᔭᐅᓯᒪᕕᒃ ᐱᖅᓱᐊᖅᑎᓪᓗᒍ $180-ᑕᐅᓴᓐᕌᓲᖑᒻᒪᒡᒎᖅ, ᑕᐃᒪᓕ ᐃᖅᑲᓇᐃᔮᓂᖃᐃ ᑕᒻᒪᖅᓯᒪᔪᑦ? ᐃᒃᓯᕙᐅᑖᖅ.


Maybe the minister may want to clarify that number.

ᒥᓂᔅᑕᐅᑉ ᑖᓐᓇ ᑐᑭᓯᑎᓇᖅᓯᒋᐊᒃᑲᓐᓂᕈᓐᓇᖅᐸᒍ?


Through you, may I ask for Deputy MacKay to respond to this question?

ᐊᖅᑯᑎᒋᓗᑎᑦ ᑖᓐᓇ ᑐᖓᓕᕋ ᒪᑲᐃ ᑭᐅᖁᒐᒃᑯ ᑖᔅᓱᒧᖓ ᐊᐱᖅᑯᒻᒧᑦ.


ᒪᑲᐃ: ᖁᔭᓐᓇᒦᒃ, ᐃᒃᓯᕙᐅᑖᖅ.


There are many staff other than the squad that are on duty. If there is a storm, then all of those people have to stay in the facility and another shift is called in as well, so that adds to the overtime costs.

ᑖᓐᓇ ᐊᖏᔪᖅᑳᖓᑦ ᐋᓐᓂᐊᓯᐅᖅᑏᑦ, ᑕᐃᒃᑯᐊ ᐅᐊᔅᓯᔩᑦ ᐊᓯᖏᓐᓂᑦ ᐊᒥᓲᒻᒪᑕ ᐃᖅᑲᓇᐃᔭᖃᑦᑕᖅᑐᑦ, ᑕᐃᒪᓕ ᓯᓚᕈᔫᓐᓂᖅᐸᑦ ᑕᐃᑲᓃᖏᓐᓇᕆᐊᖃᓲᖑᒻᒪᑕ, ᑕᐃᒪᓕ ᐆᕙᑕᐃᒧᑦ ᐃᓚᓕᐅᑎᖃᑦᑕᖅᑐᖅ ᑮᓇᐅᔭᖅᑐᕈᑎᖏᓐᓄᑦ.


Just a clarification, the way I understand it, if there is a blizzard, the staff that are on duty aren’t able to make it home, so they have stay, yet he stated that there is another shift that is called in at the same time, so they’re double staffed during a storm, just to clarify.

ᐱᖅᓯᖅᑐᖃᖅᑎᓪᓗᒍ ᐊᖏᕐᕋᕈᓐᓇᙱᒻᒪᑕᓕ ᑕᐃᒪ ᐃᖅᑲᓇᐃᔭᖅᑎᖏᑦ, ᑕᐃᒪᓕ ᐃᖅᑲᓇᐃᔭᕆᐊᖅᑐᖃᒃᑲᓐᓂᕐᓂᐊᕐᓂᕋᐃᕋᑖᕆᓪᓗᓂᒃ, ᒪᕐᕈᐃᕌᓗᓕᖅᐸᑉᐸᓪᓖᒃᑯᐊ ᐃᖅᑲᓇᐃᔭᖅᑎᖏᑦ ᐱᖅᓯᓕᕋᐃᒻᒪᑦ?


ᒥᔅᑕ ᒪᑲᐃ, ᓇᓗᓇᐃᕆᐊᕈᓐᓇᖅᑭᐅᒃ?


Yes, we’re double staffed. They will call in the other shift when they think a storm is going to occur and they will come in and so they are double staffed for a period of time.

ᐄ, ᒪᕐᕈᐃᕌᓘᓕᕐᖓᑕ ᐱᖅᓯᒥᐊᖅᑐᐊᓘᑉᐸᑦ ᖃᐃᑎᑕᐅᑦᑕᐅᑎᒋᓲᑦ. ᒪᕐᕈᐃᖑᑲᐃᓐᓇᓲᑦ ᐃᖅᑲᓇᐃᔭᖅᑎᖏᑦ ᐱᖅᓯᕐᓂᖓᓂᑦ.


Mr. Lightstone: Thank you, Mr. Chairman.

ᓚᐃᑦᓯᑑᓐ: ᖁᔭᓐᓂᒦᒃ, ᐃᒃᓯᕙᐅᑖᖅ.


My question for Justice, for program 1, RCMP, you have identified the need for housing for nine additional regular members.

ᐊᐱᖅᑯᑎᒃᑲ ᒪᓕᒐᓕᕆᔨᒃᑯᓐᓄᑦ, ᓯᕗᓪᓕᖅᐹᖓᑦ ᑖᓐᓇ ᐸᓖᓯᒃᑯᑦ ᓇᓗᓇᐃᖅᓯᓯᒪᒐᔅᓯ ᐃᓪᓗᑖᕆᐊᖃᕐᓂᐊᕋᔅᓯᒎᖅ 9-ᓄᑦ ᐸᓖᐅᓂᐊᓕᕐᒥᔪᓄᑦ.


Is staff housing provided for each RCMP member?

ᐸᓖᓯᑖᕋᐃᒐᔅᓯ ᐃᓪᓗᖃᖅᑎᑕᐅᓲᖑᕙᑦ ᐃᓛᒃᑯᑦ?


It was one of our staff that has caused this, but it was in a friendly game of hockey. It wasn’t at the workplace. I hope for a full recovery of my deputy minister, who can’t write right now.

ᖁᕕᐊᓱᑦᑐᖓ ᐅᖃᕆᐊᔅᓴᖅ ᐃᖅᑲᓇᐃᔭᖅᑎᒃᑲᑦ ᐃᓚᖓᑦ, ᕼᐋᑭᙳᐊᑐᐃᓐᓇᖅᑐᓂᐅᓇ ᑕᓖᓪᓕᔪᒥᓂᖅ ᐃᖅᑲᓇᐃᔭᖅᑎᐅᖃᑎᖓᓄᑦ ᑕᓖᓪᓕᔭᒥᓂᖅ, ᖃᓄᐃᒍᓐᓃᓂᐊᖅᑐᔅᓴᐅᔫᒐᓗᐊᖅ ᑐᖏᓕᕋ ᑎᑎᕋᕈᓐᓇᙱᑲᐃᓐᓇᖅᑐᖅ.


ᐃᓯᔾᔪᖃᖅᑕᕆᐊᖃᕐᓂᐊᕐᖓᑦ.


For the question that is related to the nine members, the RCMP procures their staff housing through the federal program.

ᐊᐱᖅᑯᑎᓕ ᑖᓐᓇ ᐱᓪᓗᒍ 9 ᐸᓖᓰᑦ, ᑖᒃᑯᐊ ᐸᓖᓯᒃᑯᑦ ᒐᕙᒪᑐᖃᒃᑯᑎᒍᑦ ᐊᖏᕐᕋᔅᓴᖏᓐᓂᒃ ᐃᓪᓗᓴᖅᑖᓲᖑᒻᒪᑕ.


I don’t know if I mentioned this, but we do have a unique relationship with the RCMP through a contract.

ᑕᐃᒪ ᐅᖃᖅᑲᐅᒐᒪ ᐊᔾᔨᒌᙱᑦᑐᒥᓪᓗ ᑖᒃᑯᐊ ᐱᓕᕆᖃᑎᒋᕙᒃᑲᑦᑎᒍ ᐸᓖᓯᑯᑦ ᑳᓐᑐᕌᑦᑎᒍᑦ.


For those that were in the standing committee, I just want to clarify that 70 percent of the RCMP cost is borne by this government and 30 percent is borne by the federal government.

ᑲᑎᒪᔨᕋᓛᓃᑦᑐᑦ ᑕᐃᒃᑯᐊ ᓇᓗᓇᐃᖅᓱᐃᑦᑎᐊᕈᒪᔭᒃᑲ 70-ᐳᓴᖓ ᐸᓖᓯᒃᑯᑦ ᐊᑭᖓ ᓄᓇᕗᑦ ᒐᕙᒪᒃᑯᖏᓐᓄᑦ ᐊᑭᓕᖅᑕᐅᕙᑦᑐᑦ, 30-ᐳᓴ ᒐᕙᒪᑐᖃᒃᑯᓐᓄᑦ ᐊᑭᓕᖅᑕᐅᓪᓗᓂ.


There are differences in terms of how the RCMP are treated within our public service. Thank you, Mr. Chairman.

ᑕᐃᒃᑯᐊᓕ ᐸᓖᓯᒃᑯᑦ ᑳᓐᑐᕌᒥᑎᒍᑦ ᒐᕙᒪᒃᑯᑐᖃᒃᑯᓐᓄᑦ ᐱᑎᑕᐅᖃᑦᑕᖅᑐᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


ᓚᐃᑦᓯᑑᓐ: ᖁᔭᓐᓇᒦᒃ, ᐃᒃᓯᕙᐅᑖᖅ.


I’m just curious if the RCMP intends on providing staff housing to all RCMP members.

ᖃᐅᔨᒍᒪᑐᐃᓐᓇᖅᑐᖓ ᐸᓖᓯᒃᑯᑦ ᐃᓪᓗᖃᖅᑎᑦᑎᖃᑦᑕᓂᐊᖅᑑᑦ ᐸᓖᓯᒃᑯᓐᓄᑦ ᐸᓖᓯᓕᒫᖑᔪᓂᒃ?


Hon. David Akeeagok: Thank you, Mr. Chairman. When the RCMP does send out their members, they do it in a set time. They don’t stay in one community for a number of years.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐸᓖᓯᒃᑯᑦ ᐃᖅᑲᓇᐃᔭᖅᑎᒥᓂᒃ ᓄᓇᓕᒻᒨᖅᓯᒐᐃᒐᒥᒃ ᓄᓇᓕᒻᒦᓂᐊᖅᑕᖓᓂᒃ ᖃᓄᑎᒋ ᓇᓗᓇᐃᖅᓯᓯᒪᑦᑕᐅᑎᒋᓲᖑᒻᒪᑕ ᐊᕐᕌᒍᖏᑎᒍᑦ.


Their operations are quite unique where they don’t keep members in one community for a long period of time; they do shifts.

ᑕᐃᒫᒃ ᐊᐅᓚᑉᐸᒻᒪᑕ ᐊᔾᔨᐅᙱᑦᑐᒃᑯᑦ. ᐸᓖᓯᖁᑎᒥᓂᒃ ᐊᑕᐅᓯᕐᒥᒃ ᓄᓇᒦᑎᑦᑎᖃᑦᑕᖏᒻᒪᑕ ᐊᐅᓪᓛᖃᑦᑕᑎᑦᑎᓲᖑᒻᒪᑕ.


Therefore through that, they don’t expect that their members will own their houses in those communities for the majority of the time. They pretty much match members with staff housing.

ᓇᒻᒥᓂᕐᓗ ᐃᓪᓗᑖᓂᐊᖅᑐᒋᑦᑎᓲᖑᓇᑎᑦ ᓄᓇᓕᓐᓂ ᖃᖓᓕᒫᐸᓗᒃᑯᑦ. ᖃᑦᑎᓂᒃ ᐸᓖᓯᖃᕆᐊᖃᕐᓂᐊᕐᒪᖔᑕ ᒪᓕᑦᑐᒋᑦ ᐃᓪᓗᔅᓴᖃᖅᑎᑕᐅᓲᑦ ᓄᓇᓕᓐᓂ. ᓇᒻᒥᓂᕐᓕ


That’s the program that, through their unique operations, they do that.

ᑕᐃᑰᓇ ᐸᓖᓯᒃᑯᑦ ᐊᔾᔨᐅᙱᑦᑐᒥᓂᓛᒃ ᐊᐅᓚᓂᖃᕐᖓᑕᓕ ᐃᓛᒃᑯᑦ.


When they do identify that need for a member in all 25 communities, they try to match with staff housing. Thank you, Mr. Chairman.

ᓇᓗᓇᐃᖅᓯᒐᐃᒐᒥᒃ ᐸᓖᓯᑖᕆᐊᖃᓕᕐᒥᔪᖑᓇ ᓄᓇᓕᒃ, ᓄᓇᓕᓕᒫᓂᒃ 25-ᓂᒃ, ᐃᓪᓗᔅᓴᖏᓐᓂᒃ ᐱᖃᓯᐅᔾᔨᑦᑕᐅᑎᒋᒐᓱᓲᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


I find it a little bit disappointing that the RCMP doesn’t encourage the members to become part of the community.

ᐅᒡᒍᓇᖅᑑᒐᓗᐊᖏᓛᒃ ᐸᓖᓯᒃᑯᑦ ᓄᓇᓕᓐᓄᑦ ᐃᓚᒋᔭᐅᓪᓚᕆᓕᖅᑎᑦᑎᒐᓱᐊᖅᐸᙱᒻᒪᑕ.


For the rare instances that RCMP members do buy a home, what does the RCMP provide for them?

ᑕᐃᒪᓕ ᐸᓖᓯᒃᑯᑦ ᓇᒻᒥᓂᔅᓴᒥᓂᒃ ᐊᖏᕐᕋᖅᑖᕋᐃᕐᒪᑕ ᖃᓄᕐᓕ ᐃᑲᔫᓯᐊᖅᑎᑦᑎᓲᖑᕙᑦ?


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᔅᑕ ᓚᐃᑦᓯᑑᓐ.


I’m not sure this is quite the line of questioning we need for here.

ᐅᕙᓂ ᑕᐃᒫᒃ ᐊᐱᖅᓱᖅᑐᖃᕆᐊᖃᓗᐊᖅᐸᓚᐃᙱᑦᑑᒐᓗᐊᖅ.


We can’t expect them to buy their own houses in our communities, which is why the service is provided by the RCMP, not even our government.

ᓇᒻᒥᓂᕐᓕ ᐃᓗᑖᕐᓂᐊᖅᑐᒋᒋᐊᖏᑕ ᓂᕆᐅᒋᒋᐊᖃᖅᐸᓚᐃᖏᑕᕗᑦ. ᑕᐃᒫᒃ ᑕᕝᕙ ᐊᖏᕐᕋᖅᓴᖃᖅᑎᑕᐅᖃᑦᑕᖅᑕᖅᑯᑦ.


Mr. Akeeagok, if you want to comment on that, please.

ᒥᔅᑕ ᐊᕿᐊᕈᖅ ᓂᓪᓕᐊᕕᒋᔪᒪᒍᕕᐅᒃ ᐃᓱᒪᖅᓱᖅᑯᑎᑦ.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ.


Very good comments, Mr. Chairman, on this.

ᐅᖃᐅᓯᓴᑦᑎᐊᕚᓗᒋᕋᑖᖅᑎᑦ, ᐃᒃᓯᕙᐅᑖᖅ. ᐅᖃᐅᓯᔅᓴᖃᕐᕕᑦᑎᐊᕚᓗᐃᑦ.


I do want to give a very good shout-out to the RCMP. Even though they’re there for three years, their role is to help build a community and have a safe community, and they do a wonderful job on it.

ᐄ, ᐸᓖᓯᒃᑯᑦ ᑕᖅᑲᒃᑯᐊ ᐱᖓᓱᓂᒃ ᐊᕐᕌᒍᓂᑐᐃᓐᓇᖅ ᓄᓇᓕᒻᒦᐸᒃᑲᓗᐊᖅᑎᓪᓗᒋᑦ ᓄᓇᓕᓐᓂ ᐱᕈᖅᓴᐃᖃᑕᐅᕙᒻᒪᑕᒎᖅ.


In an event that an RCMP member does decide to buy their own house, there are federal programs geared for housing.

ᑕᐃᒪᓕ ᐸᓖᓯ ᐃᓪᓗᑖᕈᒪᓕᕐᓂᖅᑲᑦ ᒐᕙᒪᑐᖃᒃᑯᓐᓂ ᑐᔅᓯᕌᔅᓴᖁᑎᓖᑦ ᐊᖏᕐᕋᖅᑖᕈᑎᔅᓴᖏᓐᓄᑦ.


They’re getting paid through the federal pay system, not necessarily through our system. Thank you, Mr. Chairman.

ᒐᕙᒪᑐᖃᒃᑯᑎᒍᑦ ᑮᓇᐅᔾᔭᔅᓴᖃᑦᑕᖓᑕᓕ ᐅᕙᒍᑎᒎᙱᑐᕐᓕ. ᖁᔭᓐᓇᒦᒃ, ᐃᒃᓯᕙᐅᑖᖅ.


Last question on the RCMP is: how much is the total contract on an annual basis for the RCMP service?

ᑭᖑᓪᓕᖅᐹᖑᓂᐊᓕᖅᑐᖅ ᐸᓖᓯᒃᑯᑦ ᐱᔾᔪᑎᒋᓪᓗᒋᑦ. ᖃᑦᑎᑦᑖᓚᐅᕙ ᑖᓐᓇ ᑳᓐᑐᕌᒋᖃᑦᑕᖅᑕᓯ ᐸᓖᓯᒃᑯᓐᓄᑦ?


On page 5 of the bill it states $40,071,000.

ᒪᓕᒐᔅᓴᐅᑉ ᐃᓗᐊᓃᑦᑐᖅ, ᒪᒃᐱᒐᖅ 5. ᑎᑎᕋᖅᓯᒪᔪᖅ, $40,071,000.


If that is approved, then $42,671,000 would be the contract for the 2017-18 fiscal year.

ᑖᓐᓇ ᐊᖏᖅᑕᐅᒍᓂ $42,671,000-ᖑᓂᐊᖅᑐᖅ ᑖᒃᑯᓄᖓ ᑳᓐᑐᕌᒧᑦ. ᖁᔭᓐᓇᒦᒃ. ᑕᕝᕙᓂ ᐊᕐᕌᒍᔪᒥ 2017-18.


ᖁᔭᓐᓇᒦᒃᑦᑕᐅᖅ ᑐᑭᓯᑎᑦᑎᒋᐊᕋᕕᑦ.


I’ll move on to program 3, correctional facilities overage on permanent staff overtime and casuals.

ᐱᖓᔪᐊᓄᑦ ᑕᐃᒪ, ᑎᒍᔭᐅᒪᔪᓕᕆᔨ ᐊᓄᓪᓚᔅᓰᕕᓕᕆᔨ ᐆᕙᑕᐃ-ᖃᑦᑕᕐᓂᖏᑦ ᐃᖅᑲᓇᐃᔭᑲᐃᓐᓇᖃᑦᑕᕐᓂᖏᓪᓗ.


Chairman: Mr. Lightstone, we’re only on law enforcement so far; we’re not to the other two line items, so if you can please hold your questions until we get to that point.

ᐃᒃᓯᕙᐅᑕᖅ: ᒥᔅᑕ ᓚᐃᑦᓯᑑᓐ, ᐅᕙᓃᓕᑕᐃᓐᓇᕋᑦᑕ ᒪᓕᒐᕐᓂᒃ ᒪᓕᑦᑎᑦᑎᔨᓂᒃ ᑕᐅᕗᖓ ᓱᓕ ᑎᑭᓚᐅᙱᓇᑦᑕ ᐅᑕᖅᑭᐅᑎᒋᑲᐃᓐᓇᕈᓐᓇᖅᑭᒋᑦ ᑕᐃᒃᑯᐊ ᐊᐱᖅᑯᑎᑎᑦ?


Right now we’re asking questions on law enforcement. Are there any more questions on law enforcement?

ᒫᓐᓇ ᐊᐱᖅᓱᕋᑦᑕ ᒪᓕᒐᕐᓂ ᒪᓕᑦᑎᑦᑎᔨᓂᒃ. ᐊᐱᖅᑯᑎᔅᓴᖃᕐᕕᐅᑲᓐᓂᖅᑳ ᑖᓐᓇ?


Mr. Lightstone: Yes, one last question on law enforcement.

ᓚᐃᑦᓯᑑᓐ: ᐄ, ᑭᖑᓪᓕᖅᐹᒥᒃ ᒪᓕᒐᕐᓂᑦ ᒪᓕᑦᑎᑦᑎᔨᓄᑦ.


In the minister’s letter that provided us additional information, we had a total budget of $40 million to law enforcement with actual spent of $30 million, with a forecast of $42 million.

ᒥᓂᔅᑕᐅᑉ ᑎᑎᖅᑲᖓᓂᒃ ᑐᑭᓯᑎᑦᑎᑲᓐᓂᖅᓯᒪᒻᒪᑕᐃᓛᒃ ᑲᑎᑦᑐᒋᑦ ᑮᓇᐅᔭᑦ $40 ᒥᓕᐊᙳᑦᑕᓚᐅᖅᑯᑦ ᒪᓕᒐᓕᕐᓂᒃ ᐊᑐᓪᓚᕆᒃᑐᑎᓪᓕ $30 ᒥᓕᐊᓐ. ᒪᓕᑦᑎᑦᑎᔨᓄᑦ $42 ᒥᓕᐊᓐ-ᕈᕆᐊᖃᕐᓂᐊᖅᑐᒋᔭᐅᓪᓗᓂ.


I was just curious if or how law enforcement intends on spending $42 million up until the end of the fiscal year.

ᖃᓄᕐᖑᑯᐊ $42 ᒥᓕᐊᓐᑖᓚ ᑮᓇᐅᔭᐃᔭᕈᑎᐅᓂᐊᖃᖅᑐᒋᔭᐅᕙᑦ ᑮᓇᐅᔭᓕᕆᔨᔾᔪᑏᑦ ᐊᕐᕌᒍᖓᑕ ᐃᓱᐊᓄᑦ?


I would like to ask my colleague what number he’s referring to.

ᐊᐱᕆᔪᓐᓇᕈᒃᑯᖃᐃ ᑖᓐᓇ ᒪᓕᒐᓕᐅᖅᑎᖃᑎᕗᑦ ᓇᓪᓕᐊᓐᓂᒃ ᓇᓴᐅᑎᓪᓚᕆᓐᓂᒃ ᑕᑯᒻᒪᒃᑭᐊᖅ.


If he can give me a page number of what he’s looking at, as I can’t find it in the correspondence he is referring to. I see the $30 million in the letter that I provided on Friday, but maybe he can provide clarification.

ᓈᓴᐅᑎᖃᖅᐸᑦ ᐃᑲᔪᖅᑕᐅᕌᕐᔪᒍᒪᓪᓗᖓ ᒫᓐᓇ ᑖᒃᑯᐊ ᑎᑎᖅᑲᐃᑦ ᓇᔅᓯᐅᑎᓚᐅᖅᑕᒃᑲ ᐅᓪᓗᑐᐃᓐᓇᕐᒥᑦ $30 ᒥᓕᐊᓐ ᓇᓂᖅᑰᕋᓗᐊᖅᓱᒍ ᑭᓯᐊᓂ ᐅᖃᕆᐊᒃᑲᓐᓂᐊᕐᔪᖑᓐᓇᖅᐸᑦ.


A letter dated March 16 to the Chair of the Regular Members’ Caucus, which was provided to us by the Minister of Finance.

ᑎᑎᖅᑲᖅ ᒫᔅᓯ 16-ᒥ ᐅᓪᓗᓕᒃ ᒪᓕᒐᓕᐅᖅᑎᑐᐃᓐᓇᐃᑦ ᑲᑎᒪᔨᖏᑕ ᐃᒃᓯᕙᐅᑕᖓᓄᑦ ᑐᕌᖅᑐᒥᓂᖅ. ᑮᓇᐅᔭᓕᕆᔨᒃᑯᑦ ᒥᓂᔅᑕᖓᑕ ᖃᐃᑕᒥᓂᖓ.


It’s that letter that I’m referring to and it’s on page 4 of 5.

ᑖᓐᓇ ᑎᑎᖅᑲ ᐅᖃᐅᓯᕋ ᒪᒃᐱᒐᖓ 4-ᖓᓃᑦᑐᖅ, ᒪᑉᐱᒐᖓ 4 ᑕᓪᓕᒪᐅᓪᓗᑎᒃ ᑲᑎᑦᑐᒋᑦ.


Thank you for asking questions about the letter.

ᐊᒻᒪᓗ ᑖᓐᓇ ᖁᔭᓐᓇᒦᒃᕈᒪᓪᓗᒍ ᑖᔅᓱᖓ ᑎᑎᖅᑲᑦᑕ ᐃᓗᐊᓃᑦᑐᓂᒃ ᓴᖅᑭᓚᐅᖅᑕᑦᑎᓐᓂ ᑖᔅᓱᒪᐅᑉ ᐃᓗᐊᓃᑦᑐᒥᒃ ᑕᑯᒐᒃᑯ.


The $30 million that is written in there has been spent up to now and they’re planning to use $42 million.

ᑖᒃᑯᐊ ᑖᓐᓇ ᑎᑎᕋᖅᑕᐅᓯᒪᔪᖅ $30 ᒥᓕᐊᓐ ᑕᕝᕙᓂ ᐊᕐᕌᒍᒧᑦ ᒫᓐᓇᒧᑦ ᐊᑐᖅᑕᐅᓯᒪᔪᖅ $30 ᒥᓕᐊᓐ, ᐊᒻᒪᓗ ᐸᕐᓇᒃᑕᐅᓯᒪᔪᑦ $42 ᒥᓕᐊᓐᑖᓚ.


This is from a report from RCMP expenditures and what they think they’re going to spend. $2.6 million is the supplementary appropriation following the numbers we got from the RCMP. That’s what I wrote in the letter.

ᑖᒃᑯᐊ ᐸᓖᓯᒃᑯᓐᓄᑦ ᖃᓄᖅ ᐊᑐᖅᐸᓪᓕᐊᔭᖏᓐᓂᒃ ᐅᓂᒃᑳᖅᓯᒪᓪᓗᑎᒃ ᐊᒻᒪᓗ ᖃᓄᑎᒋᑦ ᐊᑐᕐᓂᐊᕐᓂᖏᓐᓂᑦ ᑕᐃᓐᓇ ᑎᑎᕋᖅᓯᒪᑎᓪᓗᒋᑦ ᑖᓐᓇ ᖄᖏᐅᑎᓂᐊᖅᑕᖓ $2.6 ᒥᓕᐊᓐ ᑕᕝᕗᖓ ᑐᒃᓯᕋᐅᑎᒋᓯᒪᔭᕗᑦ, ᑖᒃᑯᐊ ᐸᓖᓯᒃᑯᑦ ᓈᓴᐅᑎᖁᑎᖏᓐᓂᑦ ᒪᓕᒃᓴᖅᓱᑕ ᑖᓐᓇ ᑎᑎᕋᓚᐅᖅᐸᕋ ᑕᐃᒪᓐᓇ.


I’m looking at $2.6 million for program 1, MLA briefing notes, and it’s telling me that the RCMP in Nunavut is operating on an outdated radio system which is failing. At the top, background for requests, it’s saying that the Department of Justice is dedicated to improving operational efficiency.

$2.6 ᒥᓕᐊᓐᒥᑦ ᑕᑯᓐᓈᕋᒪ ᐱᓕᕆᐊ 1-ᒧᑦ ᒪᓕᒐᓕᐅᖅᑎᓂᑦ ᓇᓗᓇᐃᖅᑐᕈᑎᓂ. ᓇᓗᓇᐃᖅᓯᓯᒪᒻᒪ ᐸᓖᓯᒃᑯᒡᒎᖅ ᐊᐅᓚᖃᑦᑕᕐᖓᑕ ᐊᐅᑦᑎᐊᕈᕐᓂᓴᐅᓗᐊᖅᑐᓂᒃ ᓇᓚᐅᑎᓂᒃ ᐊᑐᖅᑐᑎᒃ ᐱᒍᓐᓇᐃᓕᖃᑦᑕᓲᓂᒃ, ᖁᓛᓂ ᐅᖃᖅᓯᒪᑦᑕᕆᕗᖅ ᓯᕗᓂᕆᓯᒪᔭᖓᑕ ᑐᔅᓯᕌᖑᔫᑉ.


However, due to the nature of its operations, a $2.6 million increase is required to cover needs for staff training, extra staff due to extreme weather, and unexpected incidents at the facilities.

ᒪᓕᒐᓕᐅᔨᒃᑯᒡᒎᖅ ᐋᖅᑭᒋᐊᕆᒍᒪᒻᒪᑕ ᐊᐅᓚᑦᑎᔨᐅᖃᑦᑕᖅᑐᓂᒃ ᑭᓯᐊᓂᓕ ᐊᐅᓚᓂᖓᑕ ᐊᔾᔨᐅᖏᓐᓂᖓ ᐱᔾᔪᑎᒋᓪᓗᒍ $2.6 ᒥᓕᐊᓐᑖᓚᓂᒃ ᐃᓚᒋᐊᖅᓯᒋᐊᖃᖅᑯᑦ ᐊᑭᓕᖅᓱᕈᑕᐅᓂᐊᖅᑐᓂᒃ ᐃᖅᑲᓇᐃᔭᖅᑎᖏᑕ ᐱᓕᒻᒪᔅᓴᐃᒍᑎᖏᓐᓂᑦ ᐃᖅᑲᓇᐃᔭᖅᑎᖏᓐᓄᑦ ᐱᓕᒻᒪᔅᓴᐃᒍᑎᔅᓴᓂᒃ ᐃᖅᑲᓇᐃᔭᖅᑎᑖᒃᑲᓐᓂᕈᑎᔅᓴᓂᑦ ᐊᒻᒪᓗ ᐱᓕᕆᕕᓐᓂᑦ ᖃᓄᐃᓐᓂᐅᒍᓐᓇᖅᑐᓄᑦ.


What’s the situation here? It’s talking about $2.6 million for coverage on permanent staff overtime and casual salaries, then later on same thing, $2.6 million. It’s talking about an outdated radio system.

ᑖᓐᓇ ᐅᖃᐅᓯᖃᑦᑕᖅᑯᖅ $2.6 ᒥᓕᐊᓐ ᐃᖅᑲᓇᐃᔭᖅᑏᑦ ᐃᖅᑲᓇᐃᔭᒃᑲᓐᓂᐅᑎᒋᒐᔭᖅᑕᖏᓐᓄᑦ ᐃᖅᑲᓇᐃᔭᑲᐃᓐᓇᖅᑏᓪᓗ ᑮᓇᐅᔾᔭᔅᓵᕆᒐᔭᖅᑕᖏᑦ ᑕᕝᕙᓂᔅᓴᐃᓐᓇᖅ $2.6 ᒥᓕᐊᓐ ᐅᖃᐅᓯᐅᓕᕆᓪᓗᓂ ᐊᐅᑦᑎᐊᕈᕐᓂᓴᐅᓗᐊᑐᓂ ᓈᓚᐅᑎᖃᓕᕐᖓᑕᒎᖅ.


Can I get a clarification on that, Mr. Chairman?

ᑖᒃᑯᐊ ᓇᓗᓇᐃᖅᑕᑦᑎᐊᕈᓐᓇᖅᑳᑦ, ᐃᒃᓯᕙᐅᑖᖅ?


This line of question was already asked earlier by another member, but Mr. Akeeagok, if you want to enlighten us again, please.

ᑕᐃᒫᒃ ᐊᐱᖅᓱᖅᑐᖃᕇᖅᑲᐅᒻᒥᔫᒐᓗᐊᖅ ᒪᓕᒐᓕᐅᖅᑎᐅᖃᑎᓐᓂ. ᒥᔅᑕ ᐊᕿᐊᕈᖅ, ᓇᓗᓇᐃᖅᓯᑲᓐᓂᕈᒪᒍᕕᑦ ᐃᓱᒪᖅᓱᖅᑯᑎᑦ.


That figure under the RCMP, $2.6 million, I covered the breakdowns. When you go further down, there’s another section which is program 3. There’s $2.6 million on corrections too.

ᑖᓐᓇ ᑎᑎᕋᖅᓯᒪᔪᖅ ᐊᕕᑦᑐᖅᓯᒪᔭᖏᑦ ᐅᖃᐅᓯᕆᖅᑲᐅᔭᒃᑲ ᐅᓇᓂᒃᑲᓐᓂᖅ ᑕᑯᒋᐊᕈᔅᓯ ᐊᕕᑦᑐᖅᓯᒪᒃᑲᓐᓂᕐᒥᒻᒪᑕ, ᐱᓕᕆᐊᖅ 3, ᖅᐱ$2.6 ᒥᓕᐊᓐᓚᒃᑲᓂᖅᓯᒪᒻᒪᑦᑕᐅᖅ ᐊᓄᓪᓚᔅᓰᕕᓐᓄᑦ ᑐᕌᖓᔪᓂᑦ.


I think that’s what my member colleague is referencing. There are two $2.6 million that are being referenced here, one is on the RCMP and one is on corrections.

ᒪᕐᕉᒻᒪᑎᖏᑯᐊ ᐃᓛᒃᑰᖓᔪᑦ $2.6 ᒥᓕᐊᓐᓚᔪᒡᒍᑎᐅᓪᓗᑎᒃ ᐃᓛᒃᑰᖓᔫᒐᓗᐊᑦ.


For the RCMP, I covered the radios, the staff housing, the purchase of vehicles, and the incidents that have arose in Nunavut. Thank you, Mr. Chairman.

ᑖᓐᓇ ᐸᓖᓯᒃᑯᑦ ᓈᓚᐅᑎᑖᕆᐊᖃᕐᓂᖏᑦ, ᐃᓪᓗᑖᕆᐊᖃᕐᓂᖏᑦ, ᓄᓇᓯᐅᑎᑖᕆᐊᖃᕐᓂᖏᑦ ᐊᒻᒪᓗᑦᑕᐅᖅ ᖃᓄᐃᓐᓂᐅᕈᓘᔭᖅᓯᒪᔪᐃᑦ ᑐᐊᕕᕐᓇᖅᑐᐃᑦ ᑕᕝᕙᐅᖅᑲᐅᔪᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


ᖁᔭᓐᓇᒦᒃᑦᑕᐅᖅ ᒥᓂᔅᑕ ᐊᕿᐊᕈᖅ.


If we’re talking about two $2.6 million, is that $5.2 million or $6.2 million? What is the total cost of this? I’m not understanding it and Mr. Chairman, if somebody could clarify it for me.

ᐅᖃᐅᓯᖃᕈᑦᑕᓕ $2.6-ᒥᓕᐊᓂᒃ, ᑲᑎᓪᓗᒋᑦ ᖃᑦᑎᐅᕙᑦ ᑖᒃᑯᐊ, ᑐᑭᓯᙱᓇᒃᑯ ᑖᓐᓇ ᓇᓗᓇᐃᖅᑐᑕᐅᑦᑎᐊᕈᓐᓇᖅᑳ, ᓇᓗᓇᐃᖅᑕᐅᑦᑎᐊᕈᓐᓇᖅᑳ?


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᔅ ᑕᐅᑐᙱ.


On page 5 of our document, we’re dealing with law enforcement of $2.6 million.

ᒪᑉᐱᒐᖓ 5-ᒥ ᑎᑎᖅᑲᖁᑎᑦᑎᓐᓂᑦ, ᒪᓕᒐᕐᓂᑦ ᒪᓕᑦᑕᐅᑎᑦᑎᔨᓂᑦ ᐱᓕᕆᐊᖃᖅᑐᒍᑦ $2.6-ᒥᓕᐊᓂᒃ.


Further down the page, it says “Total Corrections. $2.6 million.” We’re not dealing with it as a total right now. We’re dealing with law enforcement of $2.6 million on one line item.

ᐅᓇᓂᒃᑲᓐᓂᖅ “ᐊᓄᓪᓚᔅᓰᕕᓂᑦ $2.6-ᒥᓕᐊᓐ” ᑕᐃᓯᒪᒻᒥᔪᖅ, ᑲᑎᓕᒫᖅᑖᓗᒋᓪᓗᒋᑦ ᑖᒃᑯᐊ ᐱᓕᕆᐊᕆᙱᓇᑦᑎᒍ ᒫᓐᓇ, ᒫᓐᓇ $2.6-ᒥᓕᐊᓐ ᒪᓕᒐᕐᓂᑦ ᒪᓕᑦᑕᑎᑦᑎᓂᕐᒦᑦᑐᒍᑦ.


Do you have any more questions on that particular line item?

ᐊᐱᖅᑯᑎᔅᓴᖃᕐᕕᒋᕕᐅᒃ?


Ms. Towtongie: Thank you, Mr. Chairman, for that clarification.

ᑕᐅᑐᙱ: ᖁᔭᓐᓇᒦᒃ, ᐃᒃᓯᕙᐅᑖᖅ. ᖁᔭᓐᓇᒦᒃᓪᓗ ᓇᓗᓇᐃᑦᑎᐊᕋᕕᐅᒃ.


I do have a question in reading Inuktitut. In English it is saying “Main Estimates” for the supplementary appropriation, but in Inuktitut it telling me “Miksautisimajuq.” That means that is guesswork of the estimate.

ᐃᓄᑦᑎᑑᖏᑦ ᐅᖃᓕᒫᖅᑐᒋᑦ, ᖃᓪᓗᓈᑎᑐᑦ ᑮᓇᐅᔭᖅᑐᕈᑎᔅᓴᐃᑦ ᑕᐃᒪᐃᓕᖓᑦᑕᖅᑯᑦ, ᐃᓄᑦᑎᑑᖏᓐᓂᓕ (estimate), ᒥᔅᓴᐅᓴᔅᓯᒪᔪᕐᔫᔮᖅᑐᓂ, ᓇᓚᐅᑦᑖᖅᓯᒪᔪᕐᔫᔮᖅᑐᓂ ᐃᓄᑦᑎᑐᑦ.


Which one would be clearer, the main estimates or guesswork, miksautisimajuq? That’s “almost what we’re requesting.” Mr. Chairman, can I get a clarification on that piece, main estimates for that year, 2017-18?

ᓇᓗᓇᐃᖅᑐᑕᐅᑦᑎᐊᕈᓐᓇᖅᑳ ᖃᓄᖅ ᑖᓐᓇ ᑐᑭᖃᕐᒪᖁᖔᖅ, ᒥᔅᓴᐅᓯᔅᓯᒪᔪᐃᑦ ᐅᕝᕙᓘᓐᓃᑦ, ᓇᓚᐅᑦᑖᖅᓯᒪᔪᐃᑦ 2017-18-ᒥ?


Hon. David Akeeagok: Thank you, Mr. Chairman. The one on the far left that says “Main Estimates,” the numbers that are bolded like the $40 million for law enforcement and registries is $11 million are already authorized main estimates.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᓯᕙᐅᑖᖅ. ᑖᓐᓇ ᓴᐅᒥᖓᓃᑦᑐᖅ ᑮᓇᐅᔭᖅᑐᕈᑎᔅᓴᓂᑦ ᐅᖃᐅᓯᖃᖅᑐᖅ $40-ᒥᓕᐊᓐ, ᒪᓕᒐᕐᓂᑦ ᒪᓕᑎᑦᑎᓂᕐᒧᑦ. $11 ᒥᓕᐊᓪᓕ ᑖᒃᑯᐊ ᑎᑎᕋᕐᕕᖏᓐᓄᑦ ᐊᖏᖅᑕᐅᔭᕇᖅᓯᒪᔪᐃᑦ ᑖᒃᑯᐊ ᑮᓇᐅᔭᖅᑐᕈᑎᔅᓴᑦ.


The one on the right are what is not previously authorized and we’re still in 2017-18, so in Inuktitut, miksautisimajuq is this is the best guess that we have that these will be over on certain amounts. Therefore we are asking this House to give a blessing on the supplementary appropriation. I’ll use Justice.

ᑕᓕᖅᐱᐊᓃᑦᑐᑦ ᐊᖏᖅᑕᐅᓯᒪᙱᑦᑐᑦ. ᒫᓐᓇ 2017-18 ᐊᕐᕌᒍᖓᓃᒃᑲᑦᑕ ᓱᓕ, ᒥᔅᓴᐅᓴᓯᒪᓂᕋᖅᑕᐃᑦ ᑕᐃᒪᐃᒍᓐᓇᓂᐊᖅᑐᒋᔭᐅᒻᒪᑕ ᐅᖓᑖᓅᕌᕐᔪᒍᓐᓇᓂᐊᖅᑐᒋᔭᐅᓪᓗᑎᓪᓗ, ᑕᐃᒫᒃ ᑕᕝᕙ ᒪᓕᒐᓕᐅᕐᕕᒻᒧᑦ ᐊᖏᖅᑕᐅᒐᓱᐊᖅᑯᒍᑦ ᑮᓇᐅᔭᓂᒃ ᐃᓚᒋᐊᖅᓯᒐᓱᐊᕈᒪᔾᔪᑎᑦᑎᓐᓄᑦ ᒪᓕᒐᓕᕆᔨᒃᑯᓐᓄᑦ.


For the overall, $6.2 million, of that, $2.6 million is for RCMP.

ᑲᑎᓕᒫᕐᓗᒋᑦ $6.2 ᒥᓕᐊᓐ, ᑖᒃᑯᐊᓗ ᐃᓗᐊᓂ $2.6-ᒥᓕᐊᓐ ᐸᓖᓯᒃᑯᓐᓄᑦ ᑐᕌᖓᒐᔭᕐᓗᑎᒃ.


Those are the amounts that we are presenting to you to this House at this time. Thank you, Mr. Chairman.

ᑕᕝᕙ ᑖᒃᑯᐊ ᐃᓕᔅᓯᓐᓂᑦ ᑐᔅᓯᕌᕆᔭᕗᑦ ᒪᓕᒐᓕᐅᕐᕕᒻᒥᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


I was just getting confused in the Inuktitut version that these are the best guesswork that we have and the main estimates.

ᓇᓗᓕᑐᐃᓐᓇᕋᑖᖅᑐᖓ ᐃᓄᑦᑎᑑᖏᓐᓂᑦ ᓇᓚᐅᑦᑖᖅᓯᒪᕙᓗᑦᑐᕐᔫᔮᕐᖓᑕ, ᒥᔅᓴᐅᓯᓯᒪᔫᒐᓗᐊᑦ.


It’s almost clear in my mind now, so I’m finished with my questioning.

ᑐᑭᓯᐸᓗᓕᖅᑕᕋᓗᐊᕋ ᐊᐱᖅᑯᑎᒐ. ᐃᓱᓕᑉᐳᖓ.


Again, we’re on Law Enforcement. $2.6 million.

ᑕᕝᕙᓃᑦᑐᒍᑦ ᒪᓕᒐᕐᓂᑦ ᒪᓕᑎᑦᑎᔨᓂᑦ $2.6 ᒥᓕᐊᓐ.


The next line item is Total Registers and Court Services. $1 million.

ᑭᖑᓪᓕᐅᓕᕐᒥᔪᖅ ᑲᑎᑦᑐᒋᑦ ᑎᑎᕋᕐᕖᑦ ᐊᒻᒪᓗ ᐃᖅᑲᖅᑐᐃᔩᑦ, $1 ᒥᓕᐊᓐ.


ᑲᑎᑦᑐᒋᑦ ᐃᖅᑲᖅᑐᐃᕕᒃᑯᓐᓄᑦ, ᑎᒍᔭᐅᒪᔪᓕᕆᔨᒃᑯᓐᓄᑦ $2,600,000.


Mr. Lightstone: Thank you, Mr. Chairman.

ᓚᐃᑦᓯᑑᓐ: ᖁᔭᓐᓇᒦᒃ, ᐃᒃᓯᕙᐳᑖᖅ.


To continue on my questioning about corrections, every year the branch has a cost overrun and if I recall correctly, those overruns are due to overtime of correctional facilities.

ᐊᐱᖅᑯᑎᒋᓂᐊᖅᑕᕋ ᐊᓄᓪᓚᔅᓰᕕᓕᕆᓂᕐᒧᑦ ᑐᕌᖓᔪᖅ. ᐊᕐᕌᒍᑕᒫᑦ ᐅᖓᑕᐅᔾᔨᖃᑦᑕᕐᒪᑕ ᐊᑐᕈᒫᖅᑕᖏᓐᓂᑦ, ᐃᖅᑲᐅᒪᑦᑎᐊᕈᒪ, ᐅᖓᑕᐅᔾᔨᖃᑦᑕᖅᑐᑦ ᐆᕙᑕᐃᕈᑎᑐᐃᓐᓇᖏᓐᓄᑦ ᐊᓄᓪᓚᔅᓰᕕᒻᒥᑦ.


Hon. David Akeeagok: Thank you, Mr. Chairman.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑕᓖᒃ.


The member is correct. The bulk of it is on overtime and I’ll also add, on casual staff.

ᑲᑎᒪᔨ ᑕᒻᒪᖏᑦᑐᖅ ᐅᓄᕐᓂᖅᐹᖑᔪᖅ ᐆᕙᑕᐃᒧᑦ ᐊᑭᓕᐅᑕᐅᓂᐊᖅᑐᖅ ᐊᒻᒪᓗᑦᑕᐅᖅ ᐃᖅᑲᓇᐃᔭᓚᐅᐱᓪᓚᖃᑦᑕᖅᑐᓄᑦ.


ᒥᔅᑕ ᓚᐃᑦᓯᑑᓐ. ᓚᐃᑦᓯᑑᓐ: ᖁᔭᓐᓇᒦᒃ, ᐃᒃᓯᕙᐅᑖᖅ.


If I recall correctly, the correctional facilities operate on a 12-hour shift basis. Is that correct?

ᑕᐃᒪᓕ ᒫᓐᓇ ᐃᖅᑲᐅᒪᑦᑎᐊᕈᒪ, ᐊᓄᓪᓚᒃᓰᕖᑦ ᑖᒃᑯᐊ ᐃᑲᕐᕋᓂᑦ 12-ᓂᑦ ᐃᖅᑲᓇᐃᔭᖅᑎᑦᑎᖃᑦᑕᕐᒪᑕ, ᑕᐃᒪᓐᓇ ᓱᓕᕚ?


Now, considering that the correctional facilities are running on a 12-hour schedule and that’s causing considerable overtime, has the department ever considered switching to three eight-hour shift schedules and would that possibly solve the overtime issues?

ᑕᐃᒪᓕ ᒫᓐᓇ ᑕᐃᒃᑯᐊ ᐊᓄᓪᓚᒃᓰᕖᑦ ᑕᑕᐃᓐᓇᐅᔭᕐᒪᑕ ᐆᕙᑕᐃ-ᖏᓐᓇᓕᖅᖢᑎᒡᓗ ᐃᖅᑲᓇᐃᔭᖅᑏᑦ. ᐱᓕᕆᕕᓯ ᐃᓱᒪᒃᓴᖅᓯᐅᓯᒪᕚᑦ ᐱᖓᓲᓗᑎᑦ 8-ᓂᒃ ᐃᑲᕐᕋᓂᒃ ᐃᖅᑲᓇᐃᔭᖃᑦᑕᓂᐊᕐᓗᑎᒃ. ᑕᐃᒪᓐᓇ ᐋᖅᑭᒋᐊᕈᓐᓇᕋᔭᙱᓚᖅ?


Through you, I’ll have the deputy minister, Mr. MacKay, respond to that question.

ᐃᕝᕕᑎᒎᕐᓗᖓᖃᐃ ᒥᓂᔅᑕ ᑐᖓᓕᖓ, ᒥᔅᑕ ᒪᑲᐃ ᑭᐅᔪᓐᓇᖅᐸᑦ ᑖᔅᓱᒪᐅᑉ ᐊᐱᖅᑯᑎᒋᔭᖓᓄᑦ.


The member is correct that there are 12-hour shifts.

ᑲᑎᒪᔨ ᑕᒻᒪᖏᑦᑐᖅ ᐃᑲᕐᕋᓂᒃ 12-ᓂᒃ ᐃᖅᑲᓇᐃᔭᖃᑦᑕᖅᑐᑦ.


Those 12-hour shifts are calculated so that it’s a 42-hour workweek. There isn’t overtime past the 12 hours and there isn’t overtime until you go past the 42 hours in a week.

ᑖᒃᑯᐊ ᑕᐃᒪᓐᓇ ᐋᖅᑭᒃᑕᐅᖃᑦᑕᖅᑐᑦ ᐃᑲᕐᕌᖕᓄᒃ ᒪᕐᕉᓐᓄᒃ 42-ᓂᒃ ᐃᑲᕐᕋᓂᒃ ᐃᖅᑲᓇᐃᔭᖃᑦᑕᕐᓗᑎᒃ ᐱᓇᓱᐊᕈᓯᓄᑦ ᐆᕙᑕᐃᕐ-ᓂᐊᕐᒪᑕ 42 ᐱᔭᕇᖅᐸᑕ.


This was a change we made, I think, three years ago with the collective agreement. That significantly reduced our overtime costs from 2015-16. It was around the $4 million range for overtime and now it’s down to a $2.1 million range.

ᑖᒃᑯᐊ ᐊᖏᖃᑎᒌᒍᑎᑎᒍᑦ ᑕᐃᒪᓐᓇᐃᓚᐅᕐᒪᑦ ᐆᕙᑕᐃ-ᕈᑎᖏᑦ ᐃᓄᐃᓴᓪᓕᒋᐊᓚᐅᖅᑐᖅ $4 ᒥᓕᐊᖏᓐᓃᓕᓚᐅᕐᒪᑦ ᒫᓐᓇ $2.49 ᒥᓕᐊᖑᓕᖅᑐᖅ.